Rogaa haluvikoh fethurenee\nހަލުވިކޮށް ރޯގާ ފެތުރެނީ\nއައިޖީއެމްއެޗް: ރޯގާ ޖެހި ހަ ކުދިނަށް އައިސީޔޫގައި ދަނީ ފަރުވާދެމުން --- ފޮޓޯ: އަވަސް\nކުޑަކުދިނަށް ރޯގާ ޖެހޭ މިންވަރު އިތުރު ވަމުންދާ ކަމަށާއި މިހާރުވެސް ހަ ކުދިންނަށް އައިސީޔޫގައި ފަރުވާ ދެމުންދާ ކަމަށް އައިޖީއެމްއެޗްގެ ކުޑަކުދިންގެ ހާއްސަ ޑޮކްޓަރު، ޑރ. އަހްމަދު ފައިސަލް ވިދާޅުވެއްޖެ އެވެ.\nޑރ. ފައިސަލް އަވަސް އަށް ވިދާޅުވީ އިންފުލުއެންޒާގެ އިތުރުން ވެސް އެކި ވައްތަރުގެ ރޯގާ މިހާރު ފެތުރެމުންދާ ކަމަށެވެ. އެގޮތުން އާރްއެސްވީ--- ރޯގާގެ ބާވަތެއް--- ގިނަ ތުއްތު ކުދިންނަށް ޖެހެމުންދާ ކަމަށެވެ.\nއިންފުލުއެންޒާ ޖެހޭ ކުދިންގެ އަދަދު ވެސް މިދުވަސްވަރު އިތުރުކަން ޑޮކްޓަރު ފާހަގަކުރެއްވި އެވެ.\nޑރ. ފައިސަލް ވިދާޅުވީ މިހާރު ފެތުރެމުންދާ ތަފާތު ރޯގާ ތަކާ ގުޅިގެން ހަ ކުއްޖަކަށް ފަރުވާ ދެނީ އައިސީޔޫގައި ކަމަށެވެ. އެއީ 10 އަހަރާއި ދެ މަހާއި ދެމެދުގެ ކުދިންނެވެ.\nރޯގާ ޖެހޭ އިރު އެހެނިހެން ބަލިތައް ހުންނަނަމަ ބޮޑުވަރުވާ ކަމަށްވެސް ވިދާޅުވި އެވެ. އަދި ރައްކާތެރިކަމަށް ސަމާލުވުމަށް ފައިސަލް ވަނީ އިލްތިމާސްކޮށްފަ އެވެ. ރައްކާތެރިކަމުގެ ގޮތުން އަތްދޮވުމާއި، މާސްކު އެޅުމާއި، ކުޑަކުދިން އުރަން ބައިހަދައިގެން ނުދިއުމާއި އަދި މީހުން އެއްވާ ތަންތަނަށް ނުދިއުމަށް ވެސް ޑޮކްޓަރު ވަނީ އެދިވަޑައިގެންފަ އެވެ.\nމާލެ ސަރަހައްދުން އަރިދަފުސް ރޯގާ އާއި އިންފްލުއެންޒާ ޖެހޭ މިންވަރު އިތުރުވަމުންދާތީ ސަމާލުވުމަށް ހެލްތް ޕްރޮޓެކްޝަން އެޖެންސީން ވެސް ވަނީ އިލްތިމާސްކޮށްފަ އެވެ.\nއެޗްޕީއޭއިން މިމަހުގެ 19 ގައި ބުނި ގޮތުގައި މިހާތަނަށް 506 މީހަކު އިންފުލުއެންޒާ އަށް ޕޮޒިޓިވްވެފައިވެ އެވެ.\nއައިޖީއެމްއެޗް އެޗްޕީއޭ މިނިސްޓްރީ އޮފް ހެލްތު + ކޮވިޑް-19


Haeh fahehge hamalaa: Hassa mamdhoob raajje vadhaigenfi\nހައެއް ފަހެއްގެ ހަމަލާ: ހާއްސަ މަންދޫބު ރާއްޖެ ވަޑައިގެންފި\nރައީސް އައްޔަންކުރެއްވި ހާއްސަ މަންދޫބު އައްބާސް ފާއިޒް އާއި ރައީސް އޮފީހުގެ ޗީފް އޮފް ސްޓާފް އަލްއުސްތާޒު އަލީ ޒާހިރް --- ފޮޓޯ: ރައީސް އޮފީސް\nރައްޔިތުންގެ މަޖލީހުގެ ރައީސް، ރައީސް މުހައްމަދު ނަޝީދުގެ ހަށިކޮޅަށް އަމާޒުކޮށްގެން ދީފައިވާ ޓެރަރިސްޓް ހަމަލާއާ ގުޅިގެން، ކުރިޔަށްދާ ތަހުގީގު ގާތުން ބެއްލެވުމަށްޓަކައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް އައްޔަންކުރެއްވި ހާއްސަ މަންދޫބު ރާއްޖެ ވަޑައިގެންފި އެވެ.\nރައީސް ސޯލިހް އައްޔަންކުރެއްވި ހާއްސަ މަންދޫބު މިސްޓާ އައްބާސް ފާއިޒް މާލެ ވަޑައިގެންނެވީ ހުކުރު ދުވަހު ހެނދުނު ކަމަށް ރައީސް އޮފީހުން ބުނެ އެވެ. ފާއިޒަށް ވެލާނާ އިންޓަރނޭޝަނަލް އެއާޕޯޓުން މަރުހާބާ ވިދާޅުވެފައި ވަނީ ރައީސް އޮފީހުގެ ޗީފް އޮފް ސްޓާފް އަލްއުސްތާޒު އަލީ ޒާހިރެވެ.\nރައީސްގެ ހާއްސަ މަންދޫބެއްގެ ގޮތުން އައްބާސް ފާއިޒް އައްޔަންކުރައްވާފައި ވަނީ މޭ މަހުގެ 19 ވަނަ ދުވަހުގައެވެ.\nރައީސްގެ ހާއްސަ މަންދޫބުގެ ހައިސިއްޔަތުން މޭ6ގެ ހަމަލާޔާގުޅޭ އެންމެހައި ތަހުގީގެއްގައި ޕްރޮސެކިއުޓާ ޖެނެރަލް ކަނޑައަޅުއްވާ ހުދޫދުގެ ތެރެއިން އައްބާސް ފާއިޒް ބައިވެރިވެވަޑައިގަންނަވާނެއެވެ. އަދި، އިންސާފު ގާއިމުކުރެވެންދެން ބޭނުންވާ ހާލަތްތަކުގައި ކަމާގުޅޭ ލަފަޔާއި އިރުޝާދު ދެއްވާނެ އެވެ. ތައްޔާރުކުރައްވަން ޖެހިވަޑައިގަންނަވާ އެންމެހާ ރިޕޯޓެއް ވެސް އައްބާސް ފާއިޒް ތައްޔާރުކުރައްވާނެއެވެ.\nރައީސް ނަޝީދަށް ދިން ހަމަލާއާއި ގުޅިގެން އެމަނިކުފާނުގެ ސެކިއުރިޓީ ބްރީޗްވި ގޮތުގެ އިންކުއަރީއެއް މަޖިލީހުން ދަނީ ހަދަމުންނެވެ. އަދި ހަމަލާ އާއި ގުޅިގެން ފުލުހުން ކުރިން މައުލޫމާތު ހާމަކޮށްފައިވާ ހަތަރު މީހުންގެ ބަންދުގެ މުއްދަތު ވެސް ވަނީ އިތުރުކޮށްފަ އެވެ.\nބޮމުގެ ހަމަލާއާ ގުޅިގެން ރައީސް ނަޝީދު އަދިވެސް ދަނީ ޖަރުމަން ވިލާތުގައި ފަރުވާ ހޯއްދަވަމުން ނެވެ.\nނަޝީދަށް އަމާޒު ކުރި ހަމަލަ ރައީސް މުހައްމަދު ނަޝީދު ރައްޔިތުންގެ މަޖިލިސް + މޯލްޑިވްސް ޕޮލިސް ސާވިސް ރައީސް އިބްރާހިމް މުހައްމަދު ސޯލިހު ހައެއް ފަހެއްގެ ހަމަލާ


Loa tholhumakee kon kahala kameh thoa - Ihavandhoo\nSep 28, 2021 15:44\nލޯ ތޮޅުމާ ބެހޭ ގޮތުން ދިވެހި މުޖްތަމަޢުގައި ބޯދާ، އަޞްލެއްނެތް ޤަބޫލު ކުރުންތަކެއް އޮވެއެވެ. އެއީ ހަމައެކަނި ދިވެހި މުޖްތަމަޢުގައި އޮންނަ ޚުރާފީ ޤަބޫލުކުރުމެއް ނޫނެވެ. ބޭރުގެ ބައެއް މުޖްތަމަޢުތަކުގައިވެސް އޮންނަ ޤަބޫލު ކުރުމެކެވެ. އެގޮތުން ބައެއް މީހުން ޤަބޫލު ކުރާ ގޮތުގައި ކަނާއަތު ލޯ ތޮޅުމަކީ އެއީ ރަނގަޅު ކަމެއް ވާން އުޅޭ ކަމުގެ ނިޝާނެވެ. އަދި ވައަތު ލޯ ތޮޅުމަކީ ގޯސްކަމެއް ނުވަތަ ބަދު ނަސީބުކަމެއް މެދުވެރިވާން އުޅޭ ކަމުގެ ނިޝާނެވެ. މިފަދަ ބޯދާ ޤަބޫލު ކުރުންތަކާމެދު އިސްލާމްދީން ދެކެނީ ކިހިނެއްތޯ، އަދި އެފަދަ ކަންކަމުގައި އެއްވެސް ޙަޤީޤަތެއް ވޭތޯ، އެއީ ކިހިނެއް ދިމާވާ ކަމެއްތޯ މިއީ ހިތުގައި އުފެދިދާނެ ބައެއް ސުވާލުތަކެވެ.\nފުރަތަމަކަމަކަށް، ލޯ ނުވަތަ ހަށިގަނޑުގެ އެހެން އެއްވެސް ގުނަވަނަކަށް ތޮޅުން ނުވަތަ އެފަދަ ކަމެއް ދިމާވުމަކީ އެއީ އެއްވެސް ޙާލެއްގައި ހެޔޮ ނުވަތަ ނުބައި ކަމަކާއި ގުޅުން ހުރި ކަމެއް ނޫނެވެ. އެއީ ހަށިގަނޑަށް ކުރިމަތިވާ ތަބީޢީ ކަމެކެވެ. އިންސާނާގެ ހަށިގަނޑުގައި ޣައިބު އެނގޭ އެއްވެސް ގުނަވަނެއް ނުވެއެވެ. ރަނގަޅު ކަމެއް ވާން އުޅޭކަން ނުވަތަ ނުބައިކަމެއް ވާން އުޅޭކަން އިންސާނާގެ އެއްވެސް ގުނަވަނަކަށް ނޭނގޭނެއެވެ. އެއީ ޣައިބުގެ ޢިލްމުގެ ތެރޭގައި ހިމެނޭ ކަންކަމެވެ. ހަމައެކަނި ﷲ އަށް ޚާއްޞަވެގެންވާ ކަންކަމެވެ. އެފަދަ ބޯދާ ޤަބޫލު ކުރުންތައް ޤަބޫލު ކުރުމަކީ އެއީ އެ ޤަބޫލު ކުރާ ގޮތަކުން ޝިރުކަށްވެސް ހިނގައިދާނެ ކަމެކެވެ. އެއީ ޖަހިލިއްޔަ ޒަމާނުގެ ޚުރާފާތްތަކުގެ ތެރެއިން ނަޤުލުވެފައިވާ ކަންކަމެވެ. ސުންޕާކަން ޤަބޫލުކުރުމާ ބެހޭގޮތުން ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ.\nعَنْ أَنَسِ بْنِ مَالِكٍ رَضِيَ اللَّهُ عَنْهُ عَنْ النَّبِيِّ صَلَّى اللَّهُ عَلَيْهِ وَسَلَّمَ قَال : لَا عَدْوَى وَلَا طِيَرَةَ “. رواه البخاري (5776) ومسلم (2224)\nއަނަސް ބިން މާލިކު ރަޟިޔަﷲ ޢަންހުގެ ކިބައިން ރިވާވެގެންވެއެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. “ބަލި އެއީ އޭގެ ޛާތުގައި ﷲ ގެ އިޛްނަފުޅާ ނުޅާ އެކަކު އަނެކެއްގެ ގައިންގަޔަށް އަރާ އެއްޗެއްކަމުގައި ޤަބޫލުކުރުމާއި ސުންޕާކަން ޤަބޫލުކުރުމެއް ނުވެއެވެ.”\nމިޙަދީޘްގައި މިވާ ޠީރަތު އަކީ ސުންޕާކަމެވެ. އެއީ އުދުހިފައިދާ ދޫންޏަކުން ނުވަތަ އިވޭ އަޑަކުން ނުވަތަ ފެންނަ ކޮންމެވެސް އެއްޗަކުން ތިމާއަށް ނުވަތަ ތިމާކުރަން އުޅޭ ކަމަކަށް ދެރަކަމެއް ނުވަތަ ސުންޕާކަމެއް މެދުވެރިވެދާނެ ކަމަށް ޤަބޫލު ކުރުމެވެ. މިސާލަކަށް؛ ކަމެއް ކުރަން އުޅޭ ވަޤުތު ކާޅެއް، ބަކަމޫނެއް، ނުވަތަ ދޫންޏެއް ގޮވާލައިފިނަމަ، އެކުރަން އުޅޭ ކަމެއް ހުއްޓާލުން، އެކަމުގެ ސަބަބުން ދެރަކަމެއް ވަނީ ކަމަށް ޤަބޫލުކުރުމެވެ. ފަހެ ލޯ ތޮޅުންވެސް ވަންނަނީ މީގެ ތެރެއަށެވެ. އެއީ ލޯ ތޮޅުމަކީ ރަނގަޅު ކަމެއް ވާން އުޅޭ ކަމަށް ނުވަތަ ގޯސްކަމެއް ވާން އުޅޭކަމަށް ޤަބޫލުކުރުމެވެ. މިއީ ތައުޙީދާ ފުށުއަރާ ކަމެކެވެ.\nކަނާތު ލޯތޮޅުމަކީ ހެޔޮ ކަމެއް ކަމުގައި އަދި ވާތު ލޯ ތޮޅުމަކީ ނުބައި ކަމެއް ކަމުގައި ނުވަތަ އެއީ އަންހެން ކުއްޖެއް ލިބެން އުޅޭ ކަމުގެ ޢަލާމާތެއްކަމުގައި ނުވަތަ އެހެން ކަމެއްގެ ޢަލާމާތެއް ކަމުގައި ޤަބޫލުކުރުމަކީ ﷲ އާއި އެއިލާހުގެ ރަސޫލާ ޞައްލަﷲ ޢަލައިހި ވަސައްލަމަގެ އަރިހުން އެއްވެސް ދަލީލެއް އެކަމުގައި އައިސްފައިވާ ކަމެއް ނޫނެވެ. އެފަދަ ކަންކަން އިޢުތިޤާދުކޮށް ގަބޫލު ކުރުމަކީ ޖާހިލިއްޔަތުގެ ނުބައި ޢަޤީދާ ތަކުގެ ތެރެއިން ވާ ކަންކަމެވެ. އަދި އެއީ ﷲ އާމެދު އޮންނަ ޢަޤީދާއަށް ބުރޫއަރައި، ﷲ އާ މެދު އޮންނަ އިތުބާރާމެދު ޝައްކުއުފެދޭނޭ ކަމެކެވެ. ﷲ އަށް ވަކީލުކުރުން ނަފީކުރާ ކަމެކެވެ.\nދެވަނަކަމަކަށް، ލޯތޮޅުމަކީ ކީއްވެގެން ދިމާވާކަމެއްތޯ، މި ސުވާލުގެ ޖަވާބުގައި ޞިއްޙީ މާހިރުން ވިދާޅުވަނީ އެއީ ހަށިގަނޑަށް ދިމާވާ ބައެއް ޙާލަތްތަކުގެ ސަބަބުން މެދުވެރިވާ ކަމެއް ކަމަށެވެ. އެކަމުގެ ބައެއް ސަބަބުތަކުގެ ތެރޭގައި ވަރުބަލިވުމާއި ހާސްވެ ކަންބޮޑުވުމާއި، މާގިނައިން ކެފެއިން ބޭނުން ކުރުމާއި، ލޯ ހިކުން ފަދަ ސަބަބުތައް ބައެއް މެޑިކަލް ލިޔުންތަކުގައި ޛިކްރުކޮށްފައިވެއެވެ.


TV Medhuveri Koh Kiyava Dheinumuge Masakkai Fashaane Kamah Education In Vidhaalhu vejje – Iru\nޓީވީ މެދުވެރިކޮށް ކިޔަވައިދިނުމުގެ މަސައްކަތް ފަށާނެ ކަމަށް އެޑިއުކޭޝަނުން ވިދާޅުވެއްޖެ\nސްކޫލްތައް ބަންދުވެފައިވާ ދަނޑިވަޅުގައި ގްރޭޑް 1 އިން 8 އާއި ދެމެދުގެ ކުދިންނަށްވެސް މިހަފްތާގެ ތެރޭގައި ޓީވީ މެދުވެރިކޮށް ކިޔަވައިދިނުމުގެ މަސައްކަތް ފަށާނެ ކަމަށް އެޑިއުކޭޝަން މިނިސްޓްރީން ވިދާޅުވެއްޖެއެވެ.\nވަގުތު ނޫހާއި ހަވާލާދީ އެޑިއުކޭޝަން މިނިސްޓްރީގެ ޑެޕިއުޓީ މިނިސްޓަރު މުހައްމަދު އިހުސާން ވިދާޅުވީ، ފައުންޑޭޝަން ކުދިންނަށް ހާއްސަ ޕްރޮގްރާމަކާއި ގްރޭޑް އެކަކުން އަށަކާއި ދެމެދުގެ ކުދިންނަށް ޓީވީ ޗެނަލް މެދުވެރިކޮށް ކިޔަވައިދިނުމުގެ މަސައްކަތް ކުރަމުން އަންނަ ކަމަށެވެ.\nއިހުސާނު ވިދާޅުވީ ގްރޭޑް އެކަކުން ހަޔަކަށް ކިޔަވާ ދަރިވަރުންނަށް ލިޓްރަސީ އަދި ނިއުމަރަސީ ކްލާސްތައް ހިންގުމަށް ހަމަ ޖެހިފައިވާ ކަމަށާއި، އެކުދިންނަށް ކިޔަވައިދޭން ހަމަޖެހިފައިވާ ޗެނަލް އަދި ފައިނަލް ކުރުމަށްފަހު އަންގަވާނެ ކަމަށެވެ\nމީގެ އިތުރުން 7-8 ގައި ކިޔަވާ ކުދިންގެ ޕްރޮގްރާމްތައް ދިވެހި ޗެނަލް މެދުވެރިކޮށް ވަކިން ހާއްސަ މާއްދާތައް ކިޔަވައި ދިނުމަށް ހަމަޖެހިފައިވާ ކަމަށް އިހުސާން ވިދާޅުވިއެވެ.\n“މިހަފްތާގައި މި ދެންނެވި ކްލާސްތައް ބޭއްވޭތޯ މިހާރު މިދަނީ މަސައްކަތް ކުރަމުން. ކީ ސްޓޭޖު އެކެއް އަދި ދޭއް (ގުރޭޑް 1-6)ގެ ކުދިންގެ ޕްރޮގްރާމް ދައްކާނެ ޗެނަލެއް ފައިނަލް ވުމުން އެކަން އިއުލާނު ކުރާނަން. 7-8 ގެ ކުދިންގެ ޕްރޮގްރާމް ކުރިއަށްދާނީ ދިވެހި ޗެނަލް މެދުވެރިކޮށް” އިއުސާން ވިދާޅުވިއެވެ.\nއެޑިއުކޭޝަނުން މިދިޔަ ހަފްތާގައި ވަނީ ގްރޭޑް9އިން 12 އާއި ދެމެދު ކިޔަވަމުން އަންނަ ދަރިވަރުންނަށް ޓެލެކިލާސް މެދުވެރިކޮށް ފިލާވަޅުތައް ނަގައިދޭން ފަށާފައެވެ.


Ithuru 1 Hafthaa Ah Male' Ga Jamaathuga Namaadhu Kurun Medhu Kandaalaifi - Vaguthu\nހޮނިހިރު ދުވަހާ ހަމައަށް މާލޭގައި ޖަމާއަތުގައި ނަމާދުކުރުން މެދުކަނޑާލައިފި\nއިތުރު އެއް ހަފްތާ އަށް މާލެ ސަރަހައްދާއި ރިސޯޓުތަކުގައި ޖަމާއަތުގައި ނަމާދު ކުރުން އިސްލާމިކް މިނިސްޓްރީން މެދުކަނޑާލައިފިއެވެ.\nއިސްލާމިކް މިނިސްޓްރީން ނެރުނު ބަޔާނެއްގައި ބުނީ އަންނަ ހޮނިހިރު ދުވަހާ ހަމައަށް މާލެ، ވިލިމާލެ، ހުޅުމާލެ އާއި ރާއްޖޭގެ ހުރިހާ ރިސޯޓުތަކެއްގައި ޖަމާއަތުގައި ނަމާދު ކުރުން މެދުކަނޑާލީ ދުނިޔޭގައި ހަލުވިކަމާ އެކު ފެތުރެމުންދާ ކޮވިޑް-19 ރާއްޖެ އިން ފެނިފައިވާތީ މިހާރުގެ ހާލަތަށް ރިއާޔަތްކޮށް އިތުރަށް މި ބަލި ރާއްޖޭގައި ފެތުރުނު ހުއްޓުވުމަށް އަޅާ ރައްކާތެރިކަމުގެ ފިޔަވަޅުގެ ދަށުން އިސްލާމީ ފަތުވާދޭ އެންމެ މަތީ މަޖިލިހާއި ދީނީ އިލްމުވެރިންގެ ލަފާގެ މަތިން ކަމަށެވެ.\nމާލޭ ސަރަހައްދުގެ މިސްކިތްތަކުގައި ޖަމާއަތުގައި ނަމާދު ނުކުރަން ނިންމައިފި\nއެހެންވެ، މާޗް 18 ވަނަ ދުވަހުގެ މެންދުރު ނަމާދުން ފެށިގެން މާލެ، ވިލިމާލެ ހުޅުމާލެ އަދި ރިސޯޓުތަކެއްގައި ފަރުޟު ނަމާދުތަކާއި ހުކުރު ނަމާދުގެ ޖަމާއަތް މިސްކިތުގައި ނުހެދުމަށް ނިންމާފައި އޮތް އޮތުން ހޮނިހިރު ދުވަހުގެ އަސުރު ނަމާދާ ހަމައަށް ކުރިއަށް ގެންދިއުމަށް ނިންމާފައިވާތީ އެގޮތަށް އަމަލު ކުރުމަށް އަންގާ ކަމަށް ބަޔާނުގައިވެއެވެ.\nމީގެއިތުރުން ރަށަކަށް އަރާ ފޭބުން ސަރުކާރުން މަނާކޮށްފި ނަމަ، އެ ރަށެއްގައި ވެސް އެ ހާލަތު ދެމިއޮތްހާ ހިނދު ފަރުޟު ނަމާދުތަކާއި ހުކުރު ނަމާދުގެ ޖަމާއަތް މިސްކިތްތަކުގައި ނުހެދުމަށް ވެސް އިސްލާމިކް މިނިސްޓްރީގެ ބަޔާނުގައިވެއެވެ.\nގޭގައި ނަމާދު ކުރަން އެދި ރާއްޖޭގައި ބަންގި ގޮވައިފި\nމި ހާލަތުގައި ހަމައެކަނި މިސްކިތްތަކުގައި ހަމައެކަނި ބަންގި ގޮވުމަށާއި ބަންގީގެ ފަހުގައި "ހުރިހާ އެންމެން ގޭގައި ނަމާދުކުރައްވަވާ،" މިގޮތަށް ގޮވުމަށް ވެސް އިސްލާމިކް މިނިސްޓްރީގެ ބަޔާނުގައި ބުނެފައިވެއެވެ.\nމިސްކިތްތަކުގައި ނަމާދު ނުކުރި ނަމަވެސް ފަރުޟު ފަސް ނަމާދު ބަރާބަރަށް އަދާކުރުމަށާއި ސުންނަތް ނަމާދު ގިނަކޮށް، ގިނަ ގިނައިން ދުއާކޮށް އިސްތިގްފާރު ކުރުމަށް ހުރިހާ ރައްޔިތުންނަށް ނަސޭހަތްތެރިވާ ކަމަށް ވެސް ބަޔާނުގައިވެއެވެ.\nމީގެއިތުރުން ކަމާބެހޭ ފަރާތްތަކުން ދޭ އިރުޝާދުތަކަށް ބޯލެނބުމަށާއި މާތް ﷲ އަށް ވަކީލްކޮށް އުޅުމަށް ވެސް އިސްލާމިކް މިނިސްޓްރީން ނަސޭހަތްތެރިވެފައިވެއެވެ.\nމިއީ ރާއްޖޭގެ ތާރީހުގައި ވެސް މިގޮތަށް ޖަމާއަތުގައި ނަމާދުކުރުމާއި ހުކުރުކުރުން ހުއްޓާލި ފުރަތަމަ ފަހަރެވެ.\nކޮވިޑް-19: ރާއްޖެއިން ބަލި ފެނުނުތާ 130 ދުވަސް، މިހާރު ފަރުވާދެނީ 482 މީހަކަށް\nމާޗް 28, 2020 14:32\nރިސޯޓް ތަކުގަ ގެސްޓުން ނެތީމަ މީހާރު އޮންނީ ސްޓަފުން އެކުވެ މުޅި ރިސޯޓުގެ އެތަންމިތާގަ ކުޅިވަރު ކުޅުން އެކަމަމަކު ރިސޯޓް މިސްކިތު ޖަމާޢަތް މަނާ.\nމާޗް 28, 2020 17:07\nދެންއެއީ ސަރުކާރު މައްސަލަ އެއް. ޢަބަދުމެ އެކިޔަނީ މީހުން އެއްވެ ނުޅޭށޭ.\nމާޗް 28, 2020 14:59\n2މީހުނަސައިކަލުގަދިއަޔަސް އޯކޭ5މީހުންކާރުގަދިއަޔަސްއޯކޭ 150 މީހުން އެއްތަނަކައް އެއްފަހަރާޖަމާވެ ކާންތިބިއަސްއޯކޭ 700 މީހުން ބުފޭމަތީގަ ހުންނަ ކަޓުލަރީތައް ބޭނުންކުރިއަސްއޯކޭ ޖަމާއަތހުގަ ނަމާދުކުރުން މަސްސަލަޔަކީ މީ މިމަލެ ކައިރީ އަހަރެން ހުންނަ ފަސްގަޑުގަ ކަންތަ ހިގާގޮއް މި ކިޔާދިނީ ޖަމާއަތުގަ ނަމާދުކުރުމައް ހުރަސް އެޅުނީމާ ހުރިހާކަމެ އޯކޭ ވާބައެއް ހެން ހީވަނީ\nމާޗް 28, 2020 17:16\nއިލްމުވެރިން ބިރުގަންނަނީ ސަރުކާރުދެކެ. އެމީހުންތިބީ ފިތިބާރުވެފައި. ރަސޫލާގެ ޒަމާނުގައިވެސް ބޮޑެތި ބަލިތަކާ އާފާތްތައް ޖެހިފައިވޭ. އެކަމަކު ޖަމާއަތުގައި ނަމާދު ކުރުން މަނާކޮށް ހުކުރު ނަމާދު ނުކުރުމަށް އެންގިކަމެއް އެއްވެސް ތާރީޚަކުން ، ލިޔުމަކުންވެސް އެނގޭކަށްނެތް.\nމާޗް 28, 2020 16:07\nބަލަ ކިހާވަރަކަށް ތިވާހަކަ އެބަދައްކާ މީހުން އެކަމަކު ސަރުކާރުގެ ނުފޫޒުގަދަ މީހުން ބުނީމާ ކުރަން މަޖުބޫރުވަނީ. ތަފާތެއްނުކުރޭ ހަމަ ހަމަ ހަހަހަހ\nމާޗް 28, 2020 17:10\nމި ފިޔަވަޅު ތަކުގެ ސަބަބުން ބަލި ފެތުރުން ހުއްޓުނީތަ؟ ނޫނީ އިތުރުވީތަ؟ މިސްކިތަތަކުގައި ޖަމައަތުގައި ނަމާދު ކުރި އިރު ބައްޔެއް ނުފެތުރޭ. މިސްކިތްތައް ބަންދު ކޮށް ހުކުރު ނަމާދު އެޅުމުން ބަލި މިދަނީ ފެތުރެމުން. މިފިޔަވަޅުގެ ސަބަބުން ބަލިފެތުރުމެއް ނުހުއްޓޭ.\nމާޗް 28, 2020 19:09\nމާލޭގެމަގުތަށް ފުރިފަ ފިހާރަތައް އޯކޭ..؟ ޖަމާއަތުގަ ނަމާދު މަނާ..!؟! ދީނީމީހުންގެ ނިއްމެވުމެއްތޯ..؟ ނުވަތަ މަބްރޫކްމެންގެނިއްމެވުމެތޯ..؟!!\nމާޗް 28, 2020 20:23\nޕްރައިވެޓް ތަންތަނުގަ އަޅައެއް ނުލާ. އަހަރެމެން ކޮންދުވަހެއް ކާޑު ބޭނުންކޮށްގެން ސައިން އިން ވެވޭ ގޮތް ހަދާދޭން ބުނާތާ؟ ރޯގާ ޖެހިގެން ވެސް ތަނުގެ ބޮޑެތިމީހުން ތިބެނީ އައިސް...


Internet Ge Agah Luyeh Hoadhaidheynan - Raees - Vaguthu\nއިންޓަނެޓްގެ އަގަށް ލުޔެއް ހޯދައިދެއްވާނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nމިއަދު ހަވީރު ދަރުބާރުގޭގައި ކުރިއަށްގެންދިޔަ ނޫސްވެރިންގެ ބައްދަލުވުމުގައި ރައީސް ސާލިހު ވިދާޅުވީ، މި ދުވަސްވަރު އިންޓަނޭޓް ބޭނުން ކުރާ މިންވަރު ވަރަށް ބޮޑަށް އިތުރުވެފައިވާ ކަމަށާއި، އެކަމަށް ރަނގަޅަށް ލުޔެއް ހޯދައިދޭން ޖެހޭކަމަށް އެމަނިކުފާނު ގަބޫލުކުރައްވާ ކަމަށެވެ.\n"އިރާދަކުރެއްވިއްޔާ ކުރިއަށް އޮތް ދެތިން ދުވަހުގެ ތެރޭގައި މިކަމުގެ މައުލޫމާތު ރައްޔިތުންނަާއި އަޅުގަނޑުމެން ހިއްސާ ކުރާނަން". ރައީސް ވިދާޅުވިއެވެ.\nމިކަމާއި ގުޅޭގޮތުން އިތުރު ތަފްސީލެެއް ރައީސް ދެއްވާފައެއް ނުވެއެވެ.\nކޮވިޑް-19 ފެތުރޭތީ ގިނަ ބަޔަކު ގޭގައި ތިބެގެން މަސައްކަތް ކުރަން ޖެހިފައިވާ އިރު، އިންޓަނެޓާއި މުވާސަލާތީ އެހެން ހިދުމަތްތައް ދޭ ކުންފުނިތަކުން ލުޔެއް ނުދޭ މައްސަލައިގައި ޓެލެކޮމިއުނިކޭޝަން އޮތޯރިޓީގެ ވެރިން ރައްޔިތުންގެ މަޖިލީހަށް ހާޒިރުކޮށް ދިނުމަށް ރައްޔިތުންގެ މަޖިލިހުގެ މެމްބަރަަކު ވަނީ ހުށަހަޅާފައެވެ.\nރާއްޖޭގެ އިންޓަނެޓުގެ ހިދްމަތުގެ އަގު ސަރަހައްދީ އެހެން ގައުމު ތަކާއި އަޅާ ބަލާއިރު ބޮޑުކަމަށް ގިނަބަޔަކު ގަބޫލުކުރެއެވެ.\nމާޗް 25, 2020 20:30\nރައީސް މިދަނޑިވަޅުގަ ނުކުރެވޭ ކަންކަން ކުރާނަމޭ ނުކިޔާތި. ރައްޔިތުން މިތިބީގޭގަ ވަރަށް ބޭނުން ކަމެއްތީ. އަނެއްކާ ތިހެން އިންޓަނެޓޭ އަގުހެވޭ ކިޔާތާ އަހަރެއްވެއްޖެ. ހަރާމްވީކަމެއް.\nމާޗް 25, 2020 20:33\nކޮން ދުވަހަކުންބާ؟ ރައްޔިތުން ގޭގަ މަޑުކުރުވާފަ އޭޕްރީލް ނުވަތަ މެއިގެ މެދެއްހާތާނގަ ކުރީމަ ކަމަކުނުދާނެ. ދެން ބޮޑެތިކަންތައް ކުރަން ވަގުތު ބޭނުންވާނޭ ނުކިޔާތި. ވެރިކަމުގެ ވައުދުތަކުގެ ތެރެއިން ވައުދެއް އެއީ. ހަނދާންނައްތާނުލާތި.\nމާޗް 25, 2020 21:09\nއިބުރާހީމު ތިޔަ އިންޓަނެޓަކީ ސްޕޮންޖްގަނޑެއް ކަހަލަ އެއްޗެއްތޯ؟ މިހެން މިބުނީ ތިޔަ އިންޓަނެޓާއި ފޯނާއި ދެންވެސް ހުންނަ މިބާވަތުގެ އެއްޗިއްސާއި ބެހޭ މިނިސްޓަރަކަށް ލައިފައި އެހުންނަ ފުވައްމުލަކު ސޮރުވެސް ދޭތެރެ ދޭތެރެއިން ބުނޭ މިކުޑަވަނީއޭ ކުޑަވަނީއޭ. އެސޮރު އެހެން ކިޔާލަކިޔާލައި ހުންނަތާ މިހާރު ދޮޅުއަހަރުވީ، އެސޮރު އެހެން ބުނާ ކޮންމެ ފަހަރަކު ހީވޭ ދެންމެ ދެންމެ ހަމަ މިކުޑަވީއޭ. އަނެއްކާ އިބުރާހީމުމެން ފިތާލީމައި ކުޑަވެފައި ދޫކޮށްލީމައި ބޮޑުވަނީތޯ؟ އެހެން ވަންޏާމު ދެން ތިޔާ ކުޑަ ކުރެވޭނީ އޮބިއަޅައިގެން ބަޔަކުމީހުން ހިފަހައްޓައިގެން ތިބެގެންނޫންތޯ. އެހެން ކަމަށްވަންޏާމު އެކަމަށް ކޮމިޝަނެއް ހަދައިގެން ނަމަވެސް ކުރަންވެއްޖެނޫންތޯ.\nމާޗް 25, 2020 21:36\nބައްލަވާ ސިއްހީ މާހިރުން ލަފާ ދެއްވީތޯ އިންޓަނެޓް އަގުހެޔޮކުރަން؟ ކޮވިޑް 19 އާ ގުޅިގެން އަންނަ އިގްތިސާދީ ގޮންޖެހުންތަކުގެ ސަބަބުން ރައްޔިތުންނަށް ދިމާވާ ދަތިތައް ހައްލު ކުރުމާ ގުޅޭގޮތުން އިދިކޮޅު ފަރާތްތަކާ މަޝްވަރާ ކުރަން ވިސްނަންތޯ އެހީމަ ވިދާޅުވީމެއް ނޫންތޯ ތިމަން ލަފާ ހޯދަނީ ސިއްހީ މާހިރުންގެ ފަރާތުންނޭ. އެހެންވެ އަހާލީ. މަބްރޫކޫ ޫ ޫ ޖަވާބު ޕްލީޒް!\nއެއްވެސްމީޑިޔާ އަކައް ދިރާގު ނުވަތަ އުރީދޫގެވާހަކައެއް ނުދެއްކޭނެ އަދިނުވެސްލިޔެވޭނެ އެވަރައް ފަންޑުކޮއްދޭތީ ނުލިޔަނީ ރައްޔިތުން ކެކިކެކިތިބެންޖެހޭނީ މީޑިޔާވެސް ހިންގަނީ މިދެފަރާތުން ފަންޑު ކޮއްގެން މިކޮމެންޓު ޖާހާލަންކެރޭނެބާ\nމާޗް 26, 2020 00:40\nހެޔޮ ކުރާނެ ކަމެއްނެތް . ބެޭނުން ކުރަންވާނީ އެ ބޭނުންކުރެވޭ ފެންވަރުގެ މީހުން.\nމާޗް 26, 2020 02:19\nމިއިބުރާހިމު ސާލިހު އަކީ އަސްލު ވަރަށް ވަގު މީހެއް.. ސަރުކާރު ބަންދުކޮއްގެން އެންމެން ގެއަށް ފޮނުވާލައިހެން އެހުންނަނީ އޭރުން އޯޓިއެއް ދޭކަށެއް ނުޖެހޭނު..ކޮންމެހެން ބަލި ފެތުރިދާނެތީކީއެއް ނޫން.. އިދިކޮޅު މީހުން އެއްޗެހި ކިޔާ ވަރުން ސިޔާސީ ބޭނުމަށް ހޮޓާތައްވެސް ބަންދުކުރީ.. 24 ގަޑިއިރު ފިހާރަ ހުޅުވާފަ މަގެއްގެ މަތިން ބަންގާޅިންނާއި ދިވެހިން މަދެއްވީކީ ނޫން... ނިކަން ދިވެހިންނަށް ހެޔޮއެދެންޔާ ކާފިއު އިއުލާންކޮއް ފިހާރަތައްވެސް ބަންދުކޮއްބަލަ\nމާޗް 26, 2020 06:28\nއަބަދުވެސް ކޮންމެކަމެއް ވެސް ވާންޖެހޭ ކަމަށް ރައީސް ވަރަށް ފަސޭހައިން ވިދާޅުވެ ވައުދު ވާނެ، ދެން އެނިމުނީ ކަނޑުގަ އަޅާލި ރޮނގަކާ އެއްފަދަ ވާނެ. "ހިތާމައަކީ ނުވާވަރުގެ ދޮގު ވަޢުދު ވާތީ!"\nމާޗް 26, 2020 06:38\nޢިންޓަނެޓްގެ ޕެކޭެޖުތަކުގެ އަގު ކުޑަކޮއް ހެޔޮކުރިއަސް ވާނެ ފައިދާއެއް ނެތް. މިނިމަމް ސްޕީޑު މަތިކުރަން މިޖެހެނީ. (1 މިގަބިޓް ޕ ސެކަންޑް


Finiburu: Bodu2market ge manzaru thafaathu, roadha "feel" eh neiy! - One Online\nލޯކަލް މާރުކޭޓްގެ ގޮޅިއެއްގައި ބަޔަކު ވިޔަފާރި ކުރަން ގޮސް -- ވަން ފޮޓޯ: މުހައްމަދު އައުޒަމް\nރޯދަ މަހު އަބަދުވެސް އެންމެ ބާރު ބޮޑު ތަނަކީ މާރުކޭޓް ސަރަހައްދެވެ. ހާއްސަކޮށް ދަތުރުވެރިންގެ މާރުކޭޓާއި ލޯކަލް މާރުކޭޓަކީ މާލޭގައި ރޯދަ މަހު އެންމެ ބާރު ބޮޑު ދެ ތަނެވެ. އެންމެންވެސް އަވަދިނެތި، ރޯދަ ވީއްލުމަށް ހަދާނެ އެއްޗެއްސާއި ފަނި ގިރާނެ މޭވާ ގަންނަން ދާ މީހުންނައިގެން އެތަން އަބަދުވެސް އޮންނަނީ ތޮއް ޖެހިފައެވެ. ނަމަވެސް މި ރޯދަ މަހު މިވަނީ މަންޒަރު މުޅީންހެން ބަދަލު ކޮށްލައިފައެވެ. ދަތުރުވެރިންގެ މާރުކޭޓާއި ލޯކަލް މާރުކޭޓް މިވަނީ ފަޅު ކޮށްލައިފައެވެ.\nކޮވިޑާ ގުޅިގެން އަހަރެމެންގެ ދިރިއުޅުމަށް މި ވަނީ ބޮޑެތި ބަދަލުތަކެއް އައިސްފަ އެވެ. އެ ބަދަލުގެ އަސަރު މިވަނީ މާރުކޭޓްތަކަށް ވެސް ކޮށްފައެވެ. އެގޮތުން މެންދުރު އޮފީސްތައް ބަންދު ކުރުމުން، އެންމެން އެއް ނޭވައެއްގައި ގޮސް، މާރުކޭޓް ތަކަށް ވަދެ ކުރާ ވިޔަފާރިތައް މިވަނީ ވަރަށް ބޮޑަށް "ވަނދު" ވެފައެވެ. އެކަން ކޮވިޑާވެސް ގުޅެއެވެ. މާގިނަ މީހުން ބޮނޑިވެ، ވިޔަފާރި ކުރަން ބޭނުން ނުވާތީއެވެ.\nއާންމުކޮށް ރޯދަ މަހުގެ ފޯރި ހިފާ ދެ މާރުކޭޓަށް މިހާ ބޮޑު ބަދަލެއް އަންނަން ޖެހުނު ސަބަބު ގުޅެނީ ކޮވިޑާ އެކަންޏެއް ނޫނެވެ. މިދިޔަ އަހަރުގެ ރޯދަ މަހާ އަޅައި ބަލާއިރު، މިފަހަރުގެ އަގުތައްވެސް ރަނގަޅެވެ. އާންމުކޮށް ތަކެތީގެ އަގުތައް ހުންނަ ވަރަށްވުރެ އަގުތައް ހުރީ ދަށުގައެވެ. އެހެން އެވީ މިފަހަރު ރާއްޖޭގެ ހުރިހާ ސަރަހައްދަކުން ރޯދައަށް މާލެއަށް އެއް ފަހަރާ ތަކެތި ގެނެސްފައިވާތީއެވެ. ކުޑަ އެއް މިސާލަކީ ކަނޑޫދޫ މިރުހެވެ. މިދިޔަ ރޯދަ މަހު ރަނުގެ ގޮތުގައި ހުރި ކަނޑޫދޫ މިރުހުގެ އަގު މިފަހަރު މިވަނީ ވަރަށް ބޮޑުތަނުން ވެއްޓިފައެވެ.\nލޯކަލް މާރުކޭޓްގެ ބޭރުގައި ބަޔަކު ވިޔަފާރިކޮށް ނިންމައިގެން މަޑުކޮށްލައިގެން -- ވަން ފޮޓޯ: މުހައްމަދު އައުޒަމް\nމާލޭގެ ބޮޑު މަސް މާރުކޭޓާއި ލޯކަލް މާރުކޭޓު ސަރަހައްދަށް މީހުން ޖަމާވެ ފުނި ޖެހުމުގެ ސަގާފަތް ބަދަލުކޮށް އެންމެ ބޮޑު އަނެއް ސަބަބަކީ މާލެ ތެރޭގައި ހަދާފައިވާ ކުދި މާރުކޭޓު ތަކެވެ. ލޯކަލް މާރުކޭޓުން ލިބޭ ހުރިހާ އެއްޗެއް އެފަދަ މާރުކޭޓުތަކުން އެއް އަގެއްގައި ނުވަތަ ހެޔޮ އަގެއްގައި ލިބެން ހުރެ އެވެ.\nމިހާރު މާލޭގެ ގިނަ ސަރަހައްދުތަކުގައި "ގޭދޮށު" މާރުކޭޓްތައް އެބަ ހުއްޓެވެ. ގެއާ މާ ދުރު ނޫން ހިސާބުތަކުގައި، ފަސޭހައިން ދެވޭނޭހެން މާރުކޭޓްތައް ހުރުމުން "ކަމާކަންފަށާ" ދަތުރު ހަދައިގެން، ދަތުރުވެރިންގެ މާރުކޭޓާއި ލޯކަލް މާރުކޭޓަށް ދާކަށް ނުޖެހެއެވެ. އޮފީސް ނިންމާލާފައި ގޭ ކައިރީގައި ހުންނަ މާރުކޭޓުން ގަންނަން ޖެހޭ ހުރިހާ އެއްޗެއް ގަނެގެން ގެއަށް ވަންނަން ވީއެވެ.\nލޯކަލް މާރުކޭޓުގައި ވިޔަފާރި ހިންގާ ފަރާތަކުން ބުނި ގޮތުގައި މިފަހަރު މާރުކޭޓަށް ގެންނަ ތަކެތީގެ ތެރެއިން ގިނަ ބާވަތްތައް ވަނީ ހަލާކުވެގެން އުކާލަން ޖެހިފައެވެ. އެއީ އުންމީދު ކުރި ވަރާ ގާތަށްވެސް މީހުން އެއްޗެހި ގަންނަން ނުދާތީއެވެ. މާރުކޭޓު ސަރަހައްދު މުޅީންހެން އޮތީ ފަޅަށެވެ. ސަބަބަކީ މާލޭގެ އެކި ހިސާބުތަކުގައި ހުޅުވާފައި ހުރި މާރުކޭޓް ތަކުގެ ސަބަބުންނެވެ. އެތަންތަނުން މީހުން އެއްޗެހި ގަންނަން ފެށުމުން ލޯކަލް މާރުކޭޓަށް ވަންނާނެ ބަޔަކު ނުވަނީއެވެ.\nމަސް މާރުކޭޓުގައި މީހަކު މަސް ވިއްކަނީ -- ވަން ފޮޓޯ: މުހައްމަދު އައުޒަމް\n"މިއަދުވެސް ވަރަށް ގިނަ އެއްޗެހި އުކާލައިފިން. މިރުސްތައްވެސް އެހާ ގިނައިން ހަލާކުވެގެން އުކާލައިފިން. ގަންނަން އަންނާނެ މީހަކު މިފަހަރު ނުވޭ. މިތަނަށް ބަލައިލީމަވެސް އެނގޭނެ ރޯދަ މަހެއްގައި މިހާ ހުސްކޮށް މިތަން އޮއްވާ ނުފެންނާނެ. އަސްލު ހަމަ އެންމެ ބޮޑު ސަބަބަކީ މާލޭގެ އެކި ސަރަހައްދުތަކުގައި މާރުކޭޓްތައް ހުޅުވީމަ. ކުރިން ނުވާ ވަރަށް މިހާރު އަޅުގަނޑުމެންނަށް އެބަ ގެއްލުންވޭ. މިފަހަރު ވާނެ އެންމެ ބޮޑު ގެއްލުމެއް ވެގެންދާނެ ފަހަރަށް،" ލޯކަލް މާރުކޭޓުގައި ވިޔަފާރި ހިންގާ ފަރާތަކުން ބުންޏެވެ.\nދަތުރުވެރިންގެ މާރުކޭޓާއި ލޯކަލް މާރުކޭޓް މިފަހަރު ފަނޑުކޮށް، ފެނުނު ނަމަވެސް މިފަހަރުވެސް މަސް މާރުކޭޓް ފެންނަނީ ވަރަށްވެސް ތިޔާގިކޮށެވެ. މަސް ގަންނަން ރޯދަ މަހު ދާ މީހުންގެ އަދަދު ވަކި ދަށެއް ނުވެއެވެ. އެސަރަހައްދު އޮންނަނީ އަދިވެސް އެގޮތަށެވެ. ފޯރި ގަދައެވެ. ޒުވާނުންނާއި މުސްކުޅިންނާއި ހަރު މީހުން މަސް ގަތުމަށް އެ ސަރަހައްދު އޮތީ ފުރާލައިފައެވެ. އެހެން ފަހަރުތަކެކޭ އެއްގޮތަށް މަސް މާރުކޭޓް ސަރަހައްދު ވަރަށްވެސް ބާރުބޮޑެވެ.\nދަތުރުވެރިންގެ މާރުކޭޓާއި ލޯކަލް މާރުކޭޓް މިވަނީ ވަރަށް ބޮޑުތަނުން އަސަރުކޮށްފައެވެ. އެ ސަރަހައްދުތައް ފެންނަނީ ވަރަށްވެސް ފަޅުކޮށެވެ. ނަމަވެސް ހަމައެކަނި ކޮވިޑާ ގުޅިގެން ނޫނެވެ. މާލޭގެ އެކި ސަރަހައްދުތަކުގައި މާރުކޭޓްތައް ހުޅުވުމުންނެވެ. އެހެން ކަމުން މިފަހަރު އެ ސަރަހައްދުން ރޯދަ "ފީލް"އެއް ނުފެނެއެވެ. ރޯދަ މަހުގެ އަސަރު އޮތީ އެ ސަރަހައްދުން އޮތީ އެއްކޮށްހެން ނެތިގެން ގޮސްފަ އެވެ.


"Aa Sarukaaraa eku Gaanoon Asaasee ves badhalukuran jehey"\n"އާ ސަރުކާރާއެކު ގާނޫންއަސާސީ ވެސް ބަދަލުކުރަންޖެހޭ"\nތޫނިސްގެ ރައީސް ގައިސް ސައީދު: ވިދާޅުވި ގާނޫންއަސާސީއަށް ބަދަލު ގެންނަން ޖެހޭ ކަމަށް\nތޫނިސްގައި އާ ސަރުކާރެއް އެކުލަވައިލުން ދެން ލަސް ނުވާނެ ކަމަށް އެ ގައުމުގެ ރައީސް، ގައިސް ސައީދު ވިދާޅު ވެއްޖެ އެވެ. އޭނާ ވިދާޅުވީ އާ ސަރުކާރެއް އެކުލަވާލި ނަމަވެސް ގައުމު ހިންގެން އޮތީ ގާނޫންއަސާސީ ވެސް ބަދަލު ކޮށްގެނެވެ.\nޓިވީ ޗެނަލްތަކުގައި ވާހަކަފުޅު ދައްކަވަމުން ގައިސް ސައީދު ވިދާޅުވީ ކެބިނެޓް މިނިސްޓަރުކަން ދެއްވާނީ ގާބިލް ބޭފުޅުންނަށް ކަމަށާއި މާގާމުތަކަށް ވަޒީރުން ހަމަޖައްސަވާނީ އެ ބޭފުޅުންގެ ހައިސިއްޔަތަށް ވެސް ބެއްލެވުމަށް ފަހު ކަމަށެވެ. އެހެން ނަމަވެސް އާ ސަރުކާރު އިއުލާން ކުރައްވާ ތާރީހެއް ސައީދު ވިދާޅެއް ނުވެ އެވެ.\nސައީދު ވިދާޅުވި ގޮތުން ގާނޫންއަސާސީއަކީ ބަދަލު ކުރުން މަނާ ލިޔުމެއް ނޫނެވެ. އަދި ވިދާޅުވީ ގާނޫނުއަސާސީ އެ އޮތް ގޮތަށް ދާއިމަށް އޮތުން ވެސް ލާޒިމެއް ނޫނެވެ. އޭނާ ވިދާޅުވީ ކުށްހުރި އެއްޗެހިން ކުށްފިލުވަން ޖެހޭ ކަމަށާއި އިންސާނުންނަށް ދިރިއުޅެވެނީ ކުށްފިލުވައިގެން ކަމަށެވެ.\nމިއަހަރު ޖުލައި 25 ގައި ސައީދު ވަނީ ބޮޑުވަޒީރު ހިޝާމް މަޝީޝީ މަގާމުން ދުރު ކުރައްވައި ސަރުކާރު އުވާލައްވާފަ އެވެ. އަދި ޕާލަމެންޓް ހުއްޓުވައިފި ގައުމު ހިންގުމުގައި ހުރިހާ އިޚްތިޔާރެއް އަމިއްލަށް ނަންގަވާފަ އެވެ.\nސައީދު އަސްކަރީ ވެރިންނާ ބައްދަލު ކުރައްވައި އެއިރު ވިދާޅުވި ގޮތުން ގައުމަށް ބޮޑު ބަދަލެއް ގެންނަން ޖެހިފައި އޮންނަތާ ދުވަސްތަކެއް ވެއްޖެ އެވެ. އޭނާ ވިދާޅުވީ ގައުމު ހިންގުމަށްޓަކައި ރައީސްއަށް ލިބިވަޑައިގެންފައި ހުރި ރިޔާސީ ބާރުތައް އިޚުތިޔާރު ކުރައްވާނެ ކަމަށެވެ.\nގާނޫނު ހަދާ މަޖިލީހުގެ ރައީސް ރަޝީދު ޣަނޫޝީ ވިދާޅުވީ ރައީސް ސައީދުގެ ނިންމެވުން ރަނގަޅެއް ނޫނެވެ. އެހެން ނަމަވެސް ސައީދު ވިދާޅުވީ ގައުމު ހިންގަވަނީ ގާނޫނާ އެއްގޮތަށް ކަމަށެވެ.\nތޫނިސްގައި މިހާރު ހިނގަމުން ކަންތައްތަކަށް އިދިކޮޅު ޕާޓީތަކުން ވެސް ދެކޮޅު ހަދަ އެވެ. ސިޔާސީ ބާރުވެރިން ބުނާ ގޮތުން ވޮޑުވަޒީރު ހިޝާމް މަޝީޝީ މަގާމުން ދުރު ކުރައްވައި ވަނީ ހައްޔަރު ކޮށްފަ އެވެ. އަދި ނޫސްވެރިންނަށް މައުލޫމަތު ދިނުން ވެސް އޮތީ އެނާއަށް މަނާ ކޮށްފަ އެވެ.\nޓިއުނީސިއާ މެދު އިރުމަތި ޕޮލިޓިކްސް\nތޫނިސްއަށް އާ ސަރުކާރެއް، ގިނައީ ކަނބަލުން\nތޫނިސްގައި އެއްވުން މަނާކޮށް ކާފިއު ހިންގައިފި\nތޫނިސްގައި ބޮޑުވަޒީރު މަގާމުން ދުރުކޮށް ޕާލަމެންޓް ހުއްޓުވައިފި\n"ޓިއުނީޝިއާގެ އާސަރުކާރަށް މިސްރުން ތާއީދު ކުރާނެ"


Gamah mahashaai picnic ah dhaanama Gaanoonee fiyavalhu alhane kama AIA in bunefi\nގަމަށް މަހަށާއި ޕިކްނިކަށްދާނަމަ ގާނޫނީ ފިޔަވަޅު އަޅާނެކަމަށް އޭއައިއޭ އިން ބުނެފި\nއައްޑޫ ސިޓީގެ ގަން އިންޓަނެޝަނަލް އެއާޕޯޓް އޮންނަ ގަމުގެ އެއްވެސް ސަރަހައްދަކަށް ޕިކްނިކް ގޮސް އަދި މަސް ބާނަން ވަނުމަކީ މަނާ ކަމެއް ކަމެއް ކަމަށް އައްޑޫ އިންޓަނެޝަނަލް އެއާޕޯޓް ކޮމްޕެނީ އިން ބުނެފިއެވެ.\nއޭއައިއޭ އިން އާދިއްތަ ދުވަހު ނެރެފައިވާ އިއުލާނެއްގައި ބުނެފައިވަނީ 05 ނޮވެމްބަރު 2014 ވަނަ ދުވަހު އާއްމު ކޮށްފައިވާ އިއުލާނުގައި ގަމަށް ޕިކްނިކް ދަތުރު ދިއުމާއި މަސްބޭނުމަށް ވަދެ އުޅުމަކީ މަނާ ކަމެއް ކަމަށް އަންގާފައި ވީނަމަވެސް އެއިއުލާނާއި ހިލާފަށް ބައެއް ފަރާތްތަކުން އަމަލު ކުރަމުންދާކަން ފާހަގަ ކުރެވިފައިވާކަމަށެވެ.\nއިއްޔެ އޭއައިއޭ އިން ނެރުނު ބަޔާނުގައި ބުނެފައިވަނީ ގަމުގެ އެއްވެސް ސަރަހައްދަކަށް އާންމުން ޕިކްނިކް ދަތުރު ދިއުމާއި، މަސް ބޭނުމަށް ވަދެ އުޅުމަކީ މަނާ ކަމެއްކަން ހަނދާންކޮށްދޭކަމަށެވެ. އަދި އެފަދަ ބޭނުންތަކަށް ގަމަށްދާ ފަރާތްތަކާމެދު ގާނޫނީ ފިޔަވަޅު އަޅާނެ ކަމަށް އައްޑޫ އިންޓަނެޝަލް އެއާޕޯޓް ކޮމްޕެނީ (އޭއައިއޭ) އިން ވަނީ ބުނެފައެވެ.\nމީގެ އިތުރުން ގަމަކީ ބައިނަލްއަގްވާމީ އެއާޕޯޓެއް ހިންގާ ތަނަކަށް ވާތީ އެއާޕޯޓްގައި އަމަލު ކުރަން ލާޒިމް ކުރާ މޯލްޑިވްސް ސިވިލް އޭވިއޭޝަން އޮތޯރިޓީގެ ގަވައިދުތައް ހެދިފައި ހުރުމާ އެކު އޮޅުކޮށްގެން ދޫނި ގެންގުޅުމަކީ ވެސް އެއާޕޯޓްގެ ސަލާމަތީ މިންގަނޑުތަކާ ހިލާފު ކަމެއް ކަމެއް ކަމުގައި ވަނީ ބަޔާންކޮށްފައެވެ. އެހެންކަމުން ގަމުގެ އެއްވެސް ސަރަހައްދެއްގައި އެއްވެސް ބާވަތެއްގެ ދޫނި އާލާ ކުރުމާއި އޮޅުކޮށްގެން ގެންގުޅުމަކީ މަނާ ކަމެއް ކަމުގައި އެ ބަޔާނުގައި ވަނީ ބުނެފައެވެ.\nއެ ކުންފުނިން ބުނެފައިވަނީ އެ އެންގުމާ ހިލާފުވާ ފަރާތްތަކާމެދު 10 ސެޕްޓެމްބަރު 2017 ވަނަ ދުވަހުން ފެށިގެން ގާނޫނީ ފިޔަވަޅު އަޅާނެ ކަމަށެވެ.


ފަހު ވަގުތު ޖެހި ލަނޑުން ޓީސީން މާޒިޔާ ހިފަހައްޓައިފި\nއެސްޓީއޯ މާލޭ ލީގުގައި ރޭ މާޒިޔާ ސްޕޯޓްސް އެންޑް ރެކްރިއޭޝަން ކްލަބާއި ޓީސީ ސްޕޯޓްސް ބައްދަލުކުރި މެޗު 2-2 ގެ ނަތީޖާއިން އެއްވަރުވެއްޖެއެވެ.\nމި މެޗުގެ ނަތީޖާއާއެކު މާޒިޔާ އޮތީ ލީގު ތާވަލުގެ ދެވަނައިގައި 17 ޕޮއިންޓާއެކުގައެެވެ. ތިންވަނައިގައި އޮތް ކްލަބް އީގަލްސްއާއި، ހަތަރުވަނައިގައި އޮތް ޓީސީއާއި، ފަސްވަނައިގައި އޮތް ވިކްޓަރީއަށް ވެސް ލިބިފައިވަނީ 15 ޕޮއިންޓެވެ. އެއްވަނައިގައި ނިއު ރޭޑިއަންޓް އޮތީ 22 ޕޮއިންޓާއެކުގައެވެ.\nގަލޮޅު ރަސްމީ ފުޓުބޯޅަ ދަނޑުގައި ރޭ ކުޅުނު މެޗު ފަށައިގެން ދެ ޓީމު ފަރާތުން ވެސް ފެނިގެން ގޮސްފައިވަނީ ހަމަހަމަ ކުޅުމެކެވެ. އެހެން ނަމަވެސް، މެޗުގެ ކުރީކޮޅު ގިނަ ހަމަލާތަކެއް އުފައްދާފައިވަނީ މާޒިޔާއިންނެވެ. އެ ގޮތުން، މާޒިޔާގެ އަހުމަދު ހަސަނާއި ނާއިޒު ހަސަން (ދާދު) ގެ ފަރާތުން ފެނިގެން ގޮސްފައިވާ ކުޅުން ފާހަގަކޮށްލެވެއެވެ. މެޗުގެ ފުރަތަމަ ލަނޑު ޖަހައި ލީޑު ނަގައިފައިވަނީ ވެސް މާޒިޔާއިންނެވެ.\nމާޒިޔާއަށް މި ލަނޑު ކާމިޔާބުކޮށްދިނީ މެޗުގެ 29 ވަނަ މިނެޓުގައި ކޯނެލިއަސް ސްޓެްވާޓް ތަނަވަސްކޮށްދިން ފުރުސަތެއްގައި އަހުމަދު އިމާޒު (އާއްކޮ) އެވެ. ފުރަތަމަ ހާފު ނިމުނީ 0-1 ގެ ނަތީޖާއިން މާޒިޔާ ލީޑުގައި އޮވެގެންނެވެ.\nމެޗުގެ ދެވަނަ ހާފު ފަށައިގެން ވެސް ވަރުގަދަކޮށް ފެނުނީ މާޒިޔާއިންނެވެ. ނަތީޖާއެއްގެ ގޮތުން މެޗުގެ 65 މިނެޓުގައި ކޯނެލިއަސް ސްޓެވާޓް ވަނީ ލަނޑެއް ޖަހައި މާޒިޔާއަށް ލީޑު ފުޅާކޮށްދީފައެވެ. މާޒިޔާއިން ދެ ލަނޑުގެ ލީޑެއް ނަގައިފައިވަނިކޮށް، މެޗުގެ 68 ވަނަ މިނެޓުގައި ޓީސީއަށް ޕެނަލްޓީއެއް ލިބިގެންދިޔައެވެ. އެއީ މާޒިޔާގެ ޕެނަލްޓީ އޭރިއާގެ ތެރެއިން ޓީސީގެ އެނަޓޮލީ ވްލަސިޗޭވަށް މާޒިޔާގެ ޑިފެންޑަރު މިލޯސް ކޮވަސިޗެވް ކުރި ފައުލަކާ ގުޅިގެން މެޗުގެ ރެފްރީ ދިން ޕެނަލްޓީއެކެވެ. ވްލަސިޗޭވް ފޮނުވާލި ޕެނަލްޓީ މާޒިޔާގެ ކީޕަރު މައުރޯ ބޮއެރްޗިއޯ މަތަކުރި ނަމަވެސް ކުރިއަށް އައި ބޯޅަ ވްލަސިޗޭވް ވަނީ ގޯލްގެ ތެރެއަށް ފޮނުވާލައިފައެވެ. ޓީސީއިން މެޗުގެ ނަތީޖާ ހަމަހަމަކުރީ މެޗު ނިމެންދަނިކޮށެވެ.\nޓީސީއަށް އެ ލަނޑު ކާމިޔާބުކޮށްދިނީ އިބްރާހިމް މަހުދީ (ފޭދޫ އިއްބެ) ތަނަވަސްކޮށްދިން ފުރުސަތެއްގައި އަހުމަދު އާރިފު (އާރީ) އެވެ.\nމާލޭ ލީގުގައި ދެން މެޗެއް ކުޅޭނީ މި މަހުގެ 20 ވަނަ ދުވަހުއެވެ. އެ ދުވަހުގެ ރޭ ބައްދަލުކުރާނީ މާޒިޔާއާއި އީގަލްސްއެވެ.


Moosumee badhaluthakah Council akai Fund eh gaaimu kuran hushahalhafi\nމޫސުމީ ބަދަލުތަކަށް ކައުންސިލަކާއި ފަންޑެއް ގާއިމު ކުރަން ހުށަހަޅައިފި\nރައްޔިތުންގެ މަޖިލީހުގައި ޖަލްސާއެއް ކުރިއަށް ދަނީ -- ފޮޓޯ: މަޖިލީސް\nމޫސުމަށް އަންނަ ބަދަލުތަކާ ގުޅިގެން އެއިން ލިބޭ ގެއްލުން ކުޑަ ކުރުމުގެ ގޮތުން މަސައްކަތް ކުރުމަށް ގައުމީ ކައުންސިލެއް އުފައްދައި އެ ކަމަށް ހޭދަ ކުރާނެ ފަންޑެއް ގާއިމު ކުރާ ގޮތަށް މޫސުމަށް އަންނަ ބަދަލުތަކާ ގުޅޭ ބިލެއް ރައްޔިތުންގެ މަޖިލީހަސް ހުށަހަޅައިފި އެވެ.\nސަރުކާރުގެ ފަރާތުން ގައްދޫ ދާއިރާގެ މެންބަރު އަހްމަދު ޒާހިރު ހުށަހެޅުއްވި ބިލުގައިވާ ގޮތުން އެ ބިލު ގާނޫނަކަށްވެ އަމަލު ކުރަން ފަށާތާ 30 ދުވަހުގެ ތެރޭގައި "މޫސުމަށް އަންނަ ބަދަލުތަކާ ގުޅޭ ގައުމީ ކައުންސިލް" ގެ ނަމުގައި ކައުންސިލެއް ރައީސް އުފައްދަވަން ޖެހެ އެވެ. އެ ތަނުގެ މައިގަނޑު މަގްސަދަކީ މޫސުމީ ބަދަލުތަކާ ގުޅޭ ގައުމީ ސިޔާސަތުތަކާއި ގަވާއިދުތަކާއި ޕްލޭންތައް ހަދައި ހިންގުމުގައި މިނިސްޓްރީއަށް ލަފާ ދިނުމެވެ.\nކައުންސިލްގައި ތިބޭނީ އެންވަޔަރަމެންޓް މިނިސްޓްރީގެ އިސް މުވައްޒަފަކާއި، ފިނޭންސް މިނިސްޓްރީގެ އިސް މުވައްޒަފަކާއި، ޕްލޭނިން މިނިސްޓްރީގެ އިސް މުވައްޒަފަކާއި، އިކޮނޮމިކް މިނިސްޓްރީގެ އިސް މުވައްޒަފަކާއި، ޓޫރިޒަމް މިނިސްޓްރީގެ އިސް މުވައްޒަފަކާއި، ފިޝަރީޒް އަދި އެގްރިކަލްޗާ މިނިސްޓްރީގެ އިސް މުވައްޒަފެކެވެ.\nއޭގެ އިތުރުން ލޯކަލް ގަވަރުމަންޓް އޮތޯރިޓީ (އެލްޖީއޭ) ގެ އިސް މުވައްޒަފަކާއި އާންމުންގެ ތެރެއިން މިނިސްޓަރު ކަނޑައަޅާ މީހަކާއި ތިމާވެށި ހިމާޔަތް ކުރަން މަސައްކަތް ކުރާ ޖަމިއްޔާތަކުގެ ފަރާތުން މީހެއް ވެސް ކައުންސިލްގައި ތިބެން ޖެހޭ ކަމަށް ބިލުގައި ބުނެ އެވެ.\nބިލުގައި ބުނާ ގޮތުން އެ ކައުންސިލަށް މެންބަރުން އައްޔަންކޮށް ވަކި ކުރާނީ ރައީސް އެވެ. މެންބަރުންގެ ތެރެއިން ކައުންސިލްގެ ޗެއާޕާސަންގެ ގޮތުގައި މެންބަރަކު އަދި ވައިސް ޗެއާޕާސަންގެ ގޮތުގައި މެންބަރަކު ރައީސް އައްޔަން ކުރައްވަން ވާނެ ކަމަށް ބިލުގައި ބުނެ އެވެ.\nއެންވަޔަރަމެންޓް މިނިސްޓަރު ޑރ. ހުސައިން ރަޝީދު ހަސަން މަޖިލީހުގައި -- ފޮޓޯ: މަޖިލީސް\nގައުމީ ކައުންސިލްގެ ބައްދަލުވުންތައް މަދުވެގެން އަހަރަކު ދެ ފަހަރު ބާއްވަން ޖެހެ ކަމަށާއި، އިތުރު ބައްދަލުވުންތައް ބޭއްވުމުގެ އިހްތިޔާރު ކައުންސިލްގެ ޗެއާޕާސަނަށް ލިބިގެންވާ ކަމަށް ބިލުގައިވެ އެވެ. އަދި ބައްދަލުވުމެއް ބޭއްވޭނީ މަދުވެގެން ހަ މެންބަރަކު ހާޒިރުވާން ޖެހޭ ކަމަށް ބުނެފައިވެ އެވެ.\nކައުންސިލުން ނިންމާ ނިންމުމެއް ނިންމޭނީ ކައުންސިލް ބައްދަލުވުމަށް ހާޒިރުވާ މެންބަރުންގެ އަޣުލަބިއްޔަތުންނެވެ. އަދި އެ ތަނުގެ އިދާރީ ކަންކަން ބަލަހައްޓާނީ އެންވަޔަރަމެންޓް މިނިސްޓްރީގެ ބެލުމުގެ ދަށުން ކަމުގައި ބިލުގައި ބުނެ އެވެ.\nމޫސުމަށް އަންނަ ބަދަލުތަކާ ގުޅިގެން ކައުންސިލްގެ ލަފައާއެކު މެދު ރާސްތާގެ ޕްލޭނަކާއި މެދު ރާސްތާގެ ޕްލޭނަކާއި ގައުމީ އެކްޝަން ޕްލޭނެއް އެކުލަވާން ޖެހޭނެ ކަމަށް ބިލުގައި ބުނެ އެވެ. އެ ގޮތުން ދުރު ރާސްތާއާއި މެދު ރާސްތާގެ ޕްލޭން މަދުވެގެން އަހަރު ދުވަހުގެ ތެރޭގައި އަދި ގައުމީ އެކްޝަން ޕްލޭން މަދުވެގެން ދޮޅު އަހަރުގެ ތެރޭގައި އެކުލަވާލަން ޖެހެ އެވެ.\nއޭގެ އިތުރުން ގަނޫނު ތަންފީޒު ކުރަމުން އަންނަ މިންވަރުގެ ރިޕޯޓެއް ކައުންސިލުން ކޮންމެ އަހަރަކު މިނިސްޓްރީއަށް ހުށަހަޅަން ވާނެ ކަމަށާއި މިނިސްޓްރީއަށް ރިޕޯޓް ލިބޭތާ 30 ދުވަހުގެ ތެރޭގައި ރައީސްއަށާއި މަޖިލީހަށް ފޮނުވަން ވާނެ ކަމަށް ބިލުގައިވެ އެވެ.\nމޫސުމީ ބަދަލުތަކާ ގުޅޭ ފަންޑެއް ގާއިމު ކުރަނީ\nގާނޫނުގެ މަގްސަދުތައް ހާސިލް ކުރުމަށާއި މޫސުމަށް އަންނަ ބަދަލުތަކާ ގުޅޭ ގޮތުން އަޅަން ޖެހޭ ފިޔަވަޅުތައް އެޅުމަށް ގާނޫނަށް އަމަލު ކުރަން ފަށާތާ މަސް ދުވަސް ތެރޭގައި މޫސުމަށް އަންނަ ބަދަލުތަކާ ގުޅޭ ފަންޑެއް ގާއިމު ކުރަން ވާނެ ކަމަށް ބިލުގައި ބުނެފައިވެ އެވެ.\nއެ ފަންޑު ބަލަހައްޓަން ތިން މެންބަރުންގެ ބޯޑެއް ރައީސް އެކުލަވާލަން ޖެހެ އެވެ. ބިލުގައި ބުނާ ގޮތުން ފަންޑު ގާއިމު ކުރާތާ މަސް ދުވަސް ތެރޭގައި އެ ބޯޑަށް މެންބަރުން އައްޔަން ކުރަން ޖެހެ އެވެ. އެ ބޯޑަށް އައްޔަން ކުރަން ވާނީ އެންވަޔަރަމެންޓް މިނިސްޓްރީގެ އިސް މުވައްޒަފަކާއި ޕްލޭނިން މިނިސްޓްރީގެ އިސް މުވައްޒަފެއް އަދި ފިނޭންސް މިނިސްޓްރީގެ އިސް މުވައްޒަފެކެވެ.\nފަންޑުން ފައިސާ ދޫކުރުމާއި ބޭނުން ކުރުމުގައި އަމަލު ކުރަން ޖެހޭ އުސޫލުތަކާއި އިޖުރާއަތްތައް މިނިސްޓްރީގެ ލަފައާއެކު ފަންޑު ބަލަހައްޓާ ބޯޑުން އެކުލަވާލަން ވާނެ ކަމަށާއި އަދި ފަންޑު ހިންގުމުގައި ވެސް ބިލުގެ ދަށުން އުފައްދާ ގައުމީ ކައުންސިލްގެ ލަފާ ހޯދަން ވާނެ ކަމަށް ބިލުގައި ބުނެ އެވެ.\nކޮންމެ މާލީ އަހަރަކު އޮޑިޓާ ޖެނެރަލް އިން ފަންޑު އޮޑިޓްކޮށް ރައްޔިތުންގެ މަޖިލީހަށް އޮޑިޓް ރިޕޯޓް ހުށަހަޅަން ޖެހޭނެ ކަމަށާއި ފަންޑު ހިނގި ގޮތުގެ އަހަރީ ރިޕޯޓެއް ރައީސް އަށާއި މަޖިލީހަށް މިނިސްޓަރު ހުށަހަޅަން ޖެހޭ ކަމަށް ބިލުގައިވެ އެވެ. އަދި އޮޑިޓް ކޮށްފައިވާ ފަންޑުގެ މާލީ ބަޔާންތައް ބޯޑުން ކޮންމެ އަހަރަކު އާންމު ކުރަން ވެސް ބިލުގައި ލާޒިމުކޮށްފައިވެ އެވެ.\nރައްޔިތުންގެ މަޖިލިސް ތިމާވެށި\nފެނާއި ނަރުދަމާގެ ބިލް މަޖިލީހުން ފާސްކޮށްފި


Male' ge4dhaairaa egge vote alun gunan edhijje | ThePress\nމާލޭގެ4ދާއިރާއެއްގެ ވޯޓު އަލުން ގުނަން އެދިއްޖެ\n11 April 2021, 16:52\nއެމްޑީޕީގެ ރައީސް އަދި ރައްޔިތުން މަޖިލީހުގެ ރައީސް މުހައްމަދު ނަޝީދު މިއަދު ބޭއްވި ނޫސްވެރިންގެ ބައްދަލުވުމުގައި---\nއިއްޔެ ބޭއްވި ލޯކަލް ކައުންސިލް އިންތިހާބުގެ ވަގުތީ ނަތީޖާ ހާމާކޮށްފައި ވާއިރު މާލެ ސިޓީގެ4ދަޢިރާއެއްގެ ވޯޓު އަލުން ގުނައި ދިނުމަށް އެމްޑީޕީން އެދިއްޖެއެވެ.\nމިއަދު މެންދުރު ފަހު އެމްޑީޕީން ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން އެ ޕާޓީގެ ރައީސް އަދި ރައްޔިތުން މަޖިލީހުގެ ރައީސް މުހައްމަދު ނަޝީދު ވިދާޅުވީ، އެމްޑީޕީން އަލުން ގުނައި ދިނުމަށް އެދޭ4ދާއިރާއަކީ ޓީ.3، ޓީ.4، ޓީ.10 އަދި ޓީ.15 ކަމަށެވެ. އޭގެ ތެރެއިން ޓީ.3ގެ ގޮނޑީގައި އިދިކޮޅު ފަރާތްތަކާއި ޕީޕީއެމާއި އެމްޑީޕީގެ މެދުގައި އޮތީ ވަރަށް ކުޑަ ތަފާތެއް ކަމަށާއި، ދެން އަލުން ގުނައި ދިނުމަށް އެމްޑީޕީން އެދިފައިވާ ދާއިރާތަކުގައި ވެސް އެމްޑީޕީއާ ވާދަވެރިންގެ މެދުގައި އޮތް ތަފާތު ވެސް ވަރަށް ކުޑަ ކަމަށް ރައީސް ނަޝީދު ވިދާޅުވިއެވެ.\nއެމްޑީޕީން ވޯޓު އަލުން ގުނައި ދިނުމަށް އެދުނު ދާއިރާ ތަކަކީ މެދު ހެންވޭރު ދާއިރާ އާއި ހެންވޭރު ދެކުނު ދާއިރާ އާއި މައްޗަންގޯޅި އުތުރު އަދި މާފަންނު އުތުރު ދާއިރާއެވެ.\nރައީސް ނަޝީދު އިތުރަށް ވިދާޅުވީ އެމްޑީޕީން މަސައްކަތް ކުރާނީ މާލެ ސިޓީ ކައުންސިލް ހަރުދަ ނާކޮށް، ލާމަރުކަޒީ އުސޫލުން ހަރުދަނާ ކޮށް ކުރިއަށް ގެންދިއުމަށް ކަމަށެވެ. އަދި މިވަގުތު މާލެ ސިޓީ ކައުންސިލްގެ އަޣުލަބިއްޔަތު އެޕާޓީއަށް ނެތް ކަމަށާއި އަގުލަބިއްޔަތު ލިބޭ ޕާޓީއެއް ސާފުވާން ދެތިން ދުވަސް ނަގާނެ ކަމަށް އެމަނިކުފާނު ވިދާޅުވިއެވެ.\nމީގެ އިތުރުން ލޯކަލް ކައުންސިލް އިންތިހާބުން މާލޭގެ މޭޔަރު ކަމަށް އިންތިހާބުވެވަޑައިގެންނެވި ޑރ. މުހައްމަދު މުއިއްޒަށް ވަރަށް ބޮޑަށް މަރުހަބާ ވިދާޅުވާ ކަމަށް ރައީސް ނަޝީދު ވިދާޅުވިއެވެ. އަދި އިންތިހާބުން ކާމިޔާބު ހޯއްދެވި އެހެން ކެންޑިޑޭޓުންނަށް ވެސް ނަޝީދު ވަނީ މަރުހަބާ ވިދާޅުވެފައެވެ.\nމާލެ ސިޓީގެ4ފޮއްޓެއް އަލުން ގުނައި ދިނުމަށް އެމްޑީޕީން އެދިފައި ވާއިރު އެމްޑީޕީއަށް މާލެ ސިޓީ ކައުންސިލުން ލިބުނީ5ގޮނޑިއެވެ.\nއިލެކްޝަން ކޮމިޝަން އެމްޑީޕީ މުހައްމަދު ނަޝީދު ލޯކަލް ކައުންސިލް އިންތިހާބު 2020 ސިޔާސީ ސިޔާސީ ޕާޓީ


Producer Ryan Ivan covid jehi maru vejje\nޕްރޮޑިއުސަރު ރަޔަން އިވާން މަރުވެއްޖެ\nޕްރޮޑިއުސަރު ރަޔަން އީވާން\n"އިންދޫ ކީ ޖަވާނީ" އާއި އެނޫން ވެސް ބައެއް ފިލްމުތައް ޕްރޮޑިއުސް ކޮށްފައިވާ ރަޔަން އިވާން ސްޓެފަން، 50، ކޮވިޑް ބަލީގައި މަރުވުމުން އޭނާގެ ފިލްމުތަކުގައި ބައިވެރިވެފައިވާ ފިލްމީ ތަރިން ސޯޝަލް މީޑިއާގައި ހިތާމަ ފާޅުކޮށް އެކި މެސެޖުތައް ޕޯސްޓް ކޮށްފި އެވެ.\nކޮވިޑް-19 ޖެހި 20 ދުވަސް ވަންދެން ރަޔަން އޮތީ ހޮސްޕިޓަލުގައި އެޑްމިޓް ކޮށްފަ އެވެ. އޭނާ މަރުވީ މިދިއަ ހޮނިހިރު ދުވަހު އެވެ. ރަޔަން އަކީ ކަރަން ޖޯހަރްގެ ދަރްމާ ޕްރޮޑަކްޝަންގެ ވެސް ބައިވެރި އެކެވެ.\nކިއާރާ އަދުވާނީ، ވަރުން ދަވަން ފަދަ އެކްޓަރުން ވަނީ ރަޔަންގެ މަރުވުމުން ވަރަށް ހިތާމަ ކުރާ ކަމަށް ބުނެ މެސެޖުކޮށްފަ އެވެ.\nމަނޯޖް ބަޖްޕާއީގެ މެސެޖުގައި ރަޔަން އަކީ ވަރަށް މަޑުމައިތިރި ރަނގަޅު މީހެއްކަމަށް ބުނެފައި ވެއެވެ. އަދި ކޮވިޑް ބަލީގައި ވަރަށް ޅަ އުމުރުގައި އޭނާ މި ދުނިޔެއަށް އަލްވަދާއުކީ ކަން ފާހަގަ ކޮށްފައި ވެއެވެ.\nކޮވިޑް-19 އިގެ ދެ ވަނަ ރާޅެއް އިންޑިއާއަށް ކުރިމަތިވެފައިވާއިރު މިފަހަރު ބޮލީވުޑުގައި މަސައްކަތްކުރާ ގިނަ އަދަދެއްގެ ފަންނާނުންގެ ފުރާނަ އެ ބަލީގައި ވަނީ ގެއްލިފަ އެވެ. ރަޔަންގެ އިތުރުން މި ބަލީގައި މަރުވި މީހުންގެ ތެރޭގައި އެކްޓަރުންނާއި މިއުޒިކް ޑައިރެކްޓަރުން ހިމެނެ އެވެ.\n"ޑްރީމް ގާލް"ގެ ބަތަލާއަކު ކޮވިޑްގައި މަރުވެއްޖެ


vnews - Dhaulathuge budget hushahelhumuge jalsa\nދައުލަތުގެ ބަޖެޓް ހުށަހެޅުމުގެ ޖަލްސާ\nމިނިސްޓަރު ބަޖެޓް ބަޔާން ހުށަހަޅުއްވާ ނިންމަވާލައްވައިފި\nމިނިސްޓަރު: ބަޖެޓް ޑެފިސިޓް ފޫބެއްދުމަށް ގޮތްތަކެއް ވަނީ ރޭވިފައި. އެގޮތުން ބޮންޑް ވިއްކައިގެން ފައިސާ ހޯދާފައިވާނެ. އަންނަ އަހަރުވެސް ބައިނަލްއަގްވާމީ މާކެޓްގައި ބޮންޑް ވިއްކާނަން. އަދި ސުކޫކް މާކެޓަށް ވެސް ވަންނާނަން. މާލީ އިންސްޓުރޫމަންޓްތަކަށް ލިބޭ ތަރުހީބް އިތުރުކުރުމަށް މަސައްކަތް ކުރާނަން.\nމިނިސްޓަރު: އަންނަ އަހަރުގެ ބަޖެޓުގައި އުމްރާނީ ތަރައްގީގެ މަޝްރޫއުތަކަށް 7.1 ބިލިއަން ރުފިޔާ ހިމަނާފައިވާނެ. އަންނަ އަހަރުގެ ލިބޭ އާމްދަނީ އަކީ މިއަހަރު ލިބޭ އާމްދަނީ އަށް ވުރެ 8 އިންސައްތަ އިތުރު އަދަދެއް. އަންނަ އަހަރު އާމްދަނީގެ ގޮތުގައި 22 ބިލިއަން ރުފިޔާ ލިބޭނެ\nމިނިސްޓަރު: އަންނަ އަހަރުގެ ބަޖެޓުގައި އެންމެ ބޮޑު އިސްކަމެއް ދީފައިވަނީ ރައްޔިތުންނަށް ބޯހިޔާވަހިކަން ހޯދައިދިނުމަށް. މީގެއިތުރުން ހަތަރު ސަރަހައްދެއްގައި އެއާޕޯޓް ހެދުމަށާއި މަގުތަކާއި ފެނާއި ނަރުދަމާ ގާއިމުކުރުމަށްވެސް ބަޖެޓުގައި ފައިސާ ހިމެނިފައިވާނެ.\nމިނިސްޓަރު: އަންނަ އަހަރު ސިވިލް ސާވިސް މުވައްޒަފުންގެ މުސާރަ ބޮޑު ކުރާނަން\nމިނިސްޓަރު: ދަރަނި އަދާކުރުމަށް 4.3 ބިލިއަން ރުފިޔާ ހަރަދު ކުރި. މިއަހަރު އާމްދަނީ ލިބޭނީ 20.8 ބިލިއަން ރުފިޔާ. މިއަހަރު ނިމޭއިރު ދައުލަތުގެ ދަރަނި އުޅޭނީ 40 ބިލިއަން ރުފިޔާގައި. ދަރަނި އިތުރުވީ ތަރައްގީ ހޯދަން ކުރި ހަރަދުގެ ސަބަބުން. ދަރަނި ނަގައިގެން ހިންގާ މަޝްރޫއުތަކަކީ ރާއްޖެ ކުރިއަރުވާ ތަރައްގީ ކުރާނެ މަޝްރޫއުތަކެއް\nރާއްޖޭގެ އިގްތިސޯދު6ޕޮއިންޓް ކޮންމެވެސް ޕަސަންޓެއް މިއަހަރު ކުރިއަރާނެ ކަމަށްވެސް މިނިސްޓަރު ވިދާޅުވި. ސަރުކާރުން އިމްރާނީ ތަރައްގީއަށް ކުރާ ހޭދަ އިތުރުވެފައިވާތީ ރާއްޖޭގެ އިގްތިސޯދީ ކުރިއެރުން އެވަރުގައި ހިފެހެއްޓޭނެ. އައިއެމްއެފް ލަފާކުރާ ގޮތުގައި 3.6 އިންސައްތައިގައި ދުނިޔޭެގެ ކުރިއެރުން މިހިނގާ އަހަރު ހުންނާނެ ކަމަށް. 2017 އަހަރު ނިމޭއިރު ދައުލަތުގެ ރިޒާވްގައި ހުންނާނީ 500 މިލިއަން ޑޮލަރު. 2018 ނިމޭއިރު މިއަދަދު 600 ޑޮލަަރަށް އިތުރުވާނެ. ސަޕްލިމެންޓްރީ ބަޖެޓާ އެކު މިއަހަރުގެ ނިޔަލަށް 22 ބިލިއަން ރުފިޔާ ހަރަދުވާނެ.\nމިނިސްޓަރު: މިއީ ރައްޔިތުންގެ އުއްމީދާ ގުޅިފައިވާ ބަޖެޓެއް. ރައްޔިތުން ބޭނުންވާ ކަންކަން ގެނައުމަށް ބަޖެޓް ވާނީ އެކުލަވާލާފައި. މިދިޔަ ހަތަރު އަހަރު ސަރުކާރުން ވާނީ ރައްޔިތުންަނށް ވަރަށް ގިނަ ކަންކަން ކޮށްދީފައި. ތަަރައްގީގެ މަޝްރޫއުތަކަށް 32 ބިލިއަން މިމުއްދަތުގައި ހަރަދުކޮށްފާނެ. ބޮލަކަށް ޖެހޭ ނިސްބަތް ވަނީ ވަރަށް ބޮޑަށް އިތުރުވެފައި. މިހާރުގެ އަމާޒަކީ ބޮލަކަށް ޖެހޭ ނިސްބަތް 10،000 ޑޮލަރަށް އެރުވުން\nފިނޭންސް މިނިސްޓަރު އަހްމަދު މުނައްވަރު ބަޖެޓް ހުށަހެޅުމުގެ މަސައްކަތް ފަށައިފި. ގުޅިފައިވާ ޕާޓީ ތަކުގެ މެންބަރުން ގެންދަނީ މަޖިލީހުގައި އިހްތިޖާޖު ކުރަމުން\nބަޖެޓް ހުށަހެޅުމުގެ ޖަލްސާ ފަށައިިފި، ރިޔާސަތުގައި އިންނެވީ މަޖިލީހުގެ ރައީސް އަބްދުﷲ މަސީހް


Anehkaa ves Ali Waheed kamah bunaa meehaa ge audio eh, dhahkanee faahish amaluthakehge vaahaka! - One Online\nޓޫރިޒަމް މިނިސްޓަރު އަލީ ވަހީދު ނޫސްވެރިންނަށް މައުލޫމާތު ދެއްވަނީ --- ވަން ފޮޓޯ/ މުހައްމަދު އައުޒަމް\nއަނެއްކާވެސް އަލީ ވަހީދު ކަމަށް ބުނާ މީހާގެ އޯޑިއޯއެއް، ދައްކަނީ ފާހިޝް އަމަލުތަކެއްގެ ވާހަކަ!\nޓޫރިޒަމް މިނިސްޓަރު އަލީ ވަހީދު ކަމަށް ބުނާ މީހަކާއި އެހެން ބަޔަކާމެދު ދައްކާ ވާހަކައެއްގެ އިތުރު އޯޑިއޯއެއް އަނެއްކާ ވެސް ލީކު ކޮށްލައިފިއެވެ.\nޓުވިޓާ އެކައުންޓަކުން ދަނީ، އަލީ ވަހީދު ކަމަށް ބުނާ މީހަކާއި ޔޫތު މިނިސްޓްރީގެ ސްޓޭޓް މިނިސްޓަރު އަސްއަދު އަލީ (އަޑުބަރޭ) ކަމަށް ބުނާ މީހަކާއި އިތުރު ބަޔަކު ދެއްކި ވާހަކަތަކެއް ރެއިން ފެށިގެން ކުދިކުދި އޯޑިއޯ ކޮޅުތަކެއްގެ ގޮތުގައި ލީކު ކުރަމުންނެވެ.\nއެގޮތުން މިރޭ ލީކު ކޮށްލާފައިވާ އޯޑިއޯގައި އަލީ ވަހީދު ކަމަށް ބުނާ މީހާ ފާހިޝް ބައެއް އަމަލުތަކެއްގެ ވާހަކަ އާއި ޓޫރިޒަމް މިނިސްޓަރު އައިޝަތު ނަހުލާއަށް ފުރައްސާރަކޮށް ވާހަކަ ދައްކާ އަޑު އިވެއެވެ.\nއެގޮތުން ނަހުލާ އޭނާގެ ކިބައިން ޖިންސީ އަމަލަކަށް އެދިފައިވާ ކަމަށް ތުހުމަތު ކުރުމުން އެމީހާ ކައިރީގައި ތިބި މީހުން ފުރައްސާރަ ކުރާ އަޑު އިވެއެވެ. އަދި ރިސޯޓަކަށް ނުވަތަ ޔޮޓަކަށް ގޮސް ގިނަ ބަޔަކާއެކު ޕާޓީކޮށް ފާހިޝް އަމަލު ހިންގަން ބޭނުންވާ ވާހަކަ އާއި އޮފީސް ދަތުރެއްގައި ކަމަށް ބުނެ އެކަން ކުރަންދާން ރާވާ އަޑު ވެސް އޯޑިއޯއިން އިވެއެވެ.\nމީގެ ކުރިން ލީކު ކޮށްލާފައިވާ އަލީ ވަހީދު ކަމަށް ބުނާ މީހާގެ އޯޑިއޯއެއްގައި ވެސް މިނިސްޓަރު އައިޝާއަށް ބޭއަދަބީ ބަސްތަކުން ވާހަކަ ދައްކާފައިވެއެވެ.\nއޭގެ އިތުުރުން ހެލްތު މިނިސްޓަރު އަބްދުﷲ އަމީނާއި އެޑިއުކޭޝަން މިނިސްޓަރު ޑރ. އައިޝަތު އަލީއަށް ނިސްބަތްކޮށް ހަޑި ހުތުރު ބަސް ބޭނުންކޮށްގެން އެމީހާ ވާހަކަ ދައްކާފައިވާ އޯޑިއޯތަކެއް ވެސް ލީކުވިއެވެ. އަދި މިނިސްޓަރު އަލީ އާއި އަސްހަދު ކަމަށް ބުނާ ދެ މީހުން ކޮރަޕްޝަންގެ ސައްލާއެއްކުރާ އޯޑިއޯއެއް ވެސް ވަނީ ލީކު ކޮށްލައިފައެވެ.\nމި އޯޑިއޯތަކެއް ސޯޝަލް މީޑިއާގައި ލީކުވުމާއި ގުޅިގެން މިނިސްޓަރު އަލީގެ އިސްތިއުފާއަށް އެތައް ބަޔަކު ދަނީ ގޮވަމުންނެވެ. އަދި ބައެއް މީހުން ވަނީ ކެބިނެޓުން އަލީ ވަހީދު ބޭރު ކުރުމަށް ރައީސް އިބްރާހިމް މުހައްމަދު ސޯލިހަށް ވެސް ގޮވާލައިފައެވެ.\nނަމަވެސް އޯޑިއޯތަކާ ގުޅިގެން މިނިސްޓަރު އަލީ ވަހީދު ވަނީ އެއީ ސައްހަ އޯޑިއޯތަކެއް ނޫން ކަމަށް ވިދާޅުވެފައެވެ. އަދި އަބުރު ކަތިލުމުގެ ގޮތުން ހިންގާ ޖަރީމާތަކުން އަޒުމެއް ނުގުޑާނެ ކަމަށާއި ހިތްވަރު ބައްޔެއް ވެސް ނުކުރެވޭނެ ކަމަށް ވިދާޅުވެފައިވެއެވެ.\nއަސްއަދު ވެސް ވިދާޅުވީ، އެ އޯޑިއާތަކަކީ ސައްހަ އެއްޗެއް ނޫން ކަމަށާއި އޯޑިއާތަކުގެ މައްސަލަ ތަހުގީގު ކުރަންވީ ކަމަށާއި އޭރުން ހަގީގަތް އެނގިގެންދާނެ ކަމަށެވެ. އަދި އެއީ އެފްއޭއެމްގެ އިންތިހާބަށް ބައްސާމްއާ ދެކޮޅަށް އެހެން ކެންޑިޑޭޓަކު ނުކުމެދާނެކަމުގެ ބިރަށް ޖަވާ އިސްވެ ހުރެ ސިޔާސީ ބަޔަކާއެކު ހިންގާ ގޭސް ގަނޑެއް ކަމަށް ވިދާޅުވެ ޓުވީޓް ކުރައްވައިފައިވެއެވެ.\nގުޅޭ ޓެގު ޖިންސީ ގޯނާ މިނިސްޓްރީ އޮފް ޓުއަރިޒަމް\nމަނާކޮށްފައިވަނިކޮށް މަނަފަރު ރިސޯޓަށް އެރި މުވައްޒަފުގެ މައްސަލަ ކޯޓަށް ހުށަހަޅައިފި\nމިހަފުތާގެ ބުރާސްފަތި ދުވަހު އެމްއެމްއޭއިން އާންމުންނަށް ހިދުމަތްދޭ ގަޑިތައް އިއުލާނުކޮށްފި\nމިފްކޯ އިން މަސްކޭސް ގެއަށް ޑެލިވަރީ ކޮށްދެނީ\nމަޖިލިސް ރައީސް: އިއުތިރާފު ބަޔާންދެއްވާ! އެހެން ނޫނީ އުގޫބާތް އޮތީ މުޅި ރާއްޖޭގެ ރައްޔިތުންނަށް!\nއިނގިރޭސިވިލާތުގެ ގިނަ ފަތުރުވެރިން އަނބުރާ ގައުމަށް ގެންދެވިއްޖެ: ސަފީރު


HDC ge network medhuverikoh dhevana fiyavahsah Ooredoo ge hidhumaiy - One Online\nއެޗްޑީސީގެ އޯޕަން އެކްސެސް ނެޓްވޯކް މެދުވެރިކޮށް ހުޅުމާލޭގެ ދެވަނަ ފިޔަވަހީގައި އުރީދޫން ހިދުމަތްދިނުމަށް އެއްބަސްވަނީ --- ފޮޓޯ: އެޗްޑީސީ\nއެޗްޑީސީގެ ނެޓްވޯކް މެދުވެރިކޮށް ދެވަނަ ފިޔަވައްސަށް އުރީދޫގެ ހިދުމަތް\nހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ހުޅުމާލޭގެ ދެވަނަ ފިޔަވަހީގައި ގާއިމުކޮށްފައިވާ އޯޕަން އެކްސެސް ނެޓްވޯކް ބޭނުންކޮށްގެން އުރީދޫގެ ހިދުމަތްތައް ދިނުމަށް އެއްބަސްވެއްޖެއެވެ.\nއެއްބަސްވުމުގައި ސޮއިކުރުމަށް އެޗްޑީސީގައި މިއަދު ބޭއްވި ރަސްމިއްޔާތުގައި އެޗްޑީސީގެ ފަރާތުން ސޮއިކުރެއްވީ މެނޭޖިން ޑިރެކްޓަރު ސުހައިލް އަހުމަދެވެ. އުރީދޫގެ ފަރާތުން ސޮއިކުރެއްވީ އެކުންފުނީގެ ޗީފް ކޮމާޝަލް އޮފިސަރު ހުސައިން ނިޔާޒެވެ.\nމި އެއްބަސްވުމާއެކު ހުޅުމާލޭގެ ދެވަނަ ފިޔަވަހީގައި ދިރިއުޅޭ ރައްޔިތުންނަށް، އަދި ހާއްސަކޮށް ހިޔާ ފްލެޓުތަކުގައި ދިރިއުޅޭ މީހުންނަށް އުރީދޫގެ ހިދުމަތްތައް ފަސޭހަ އަދި އަވަސްކަމާއެކު ލިބިގެންދާނެއެވެ. އަދި ކުރިމަގުގައި މީގެ ސަބަބުން ހުޅުމާލޭގައި ދިރިއުޅޭ ރައްޔިތުންނަށާއި ވިޔަފާރިތަކަށް ގިނަގުނަ އިޖުތިމާއީ އަދި އިގުތިސާދީ ފައިދާތަކާއި ލުއިފަސޭހަތައް ލިބިގެން ދާނެ ކަމަށް އެޗްޑީސީން ބުންޏެވެ.\nއިންޓަނެޓް އަދި ޓީވީ ފަދަ މުއާސަލާތީ ހިދުމަތްތައް ފޯރުކޮށްދޭ ހުރިހާ ފަރާތްތަކަށްވެސް އެއް ވިއުގައެއް ބޭނުންކޮށްގެން ހިދުމަތް ދެވޭގޮތަށް އެޗްޑީސީން ފަރުމާކޮށްފައިވާ މި އޯޕެން އެކްސެސް ނެޓްވޯކް މެދުވެރިކޮށް ހުޅުމާލޭގެ ދެވަނަ ފިޔަވައްސަށް ހިދުމަތް ދޭން ދިރާގު އަދި މީޑިއާނެޓުން މިހާރު ވަނީ ފަށައިފައެވެ.\nއެޗްޑީސީގެ އޯޕެން އެކްސެސް ނެޓްވޯކަކީ ޑިޖިޓަލް އިންފްރާސްޓްރަކްޗަރެއްގެ މައިގަނޑު ވިއުގައެވެ. މީގެ ޒަރީއާއިން އިންޓަނެޓް އަދި ޓީވީގެ ހިދުމަތްތައް ފޯރުކޮށްދޭ އެކި ފަރާތްތަކަށް އެއްވިއުގައަކުން އަވަސްކަމާއި އަދި ހިދުމަތް ދިނުމަށް ހަރަދުކުޑަވާނެ ގޮތަކަށް ރައްޔިތުންނަށް ހިދުމަތްތައް ފޯރުކޮށްދިނުމުގެ މަގުފަހިވެގެން ދެއެވެ.\nގުޅޭ ޓެގު އެޗްޑީސީ އުރީދޫ މޯލްޑިވްސް


ހުވަފެނުގެ ތަޢުބީރު- ޔޫސުފު ޢަލައިހިއްސަލާމްގެ ވާހަކަ (25)\nޔޫސުފުގެފާނު އަވަހާރަވުން <?xml:namespace prefix = o ns = "urn:schemas-microsoft-com:office:office" />\nޔޫސުފުގެފާނު، ﷲ މަތިން ހަނދުމަނައްތާ އެއްޗަކަށް އެކަލޭގެފާނަށް ލިބިވަޑައިގެންނެވި ވެރިކަން ނުހައްދަވައެވެ. އެ ނިޢުމަތްތައް ދެއްވެވި ކަމަށްޓަކާ ﷲ ތަޢާލާއަށް ޙަމްދު ކުރައްވަވައި ޝުކުރު ކުރެއްވެވުން މަތީ އެކަލޭގެފާނު ދެމިހުންނެވިއެވެ. އެކަލޭގެފާނާއި ﷲ ޙަވާލުކުރެއްވެވި ވެރިކަން އެއިލާހު އަމުރު ކުރެއްވެވި ގޮތަށް އެކަލޭގެފާނު ގެންދެވީ ކުރައްވަވަމުންނެވެ.\nވެރިކަމަކީ އެކަލޭގެފާނުގެ އަރިހުގައި މާ އަގުހުރި އެއްޗެއް ނޫނެވެ. އެހެންކަމުން އެކަލޭގެފާނު ވެރިންނާއެކު މަޙުޝަރު ކުރެވޭ ބޭކަލެއް ކަމުގައިވުމަށް އެދިވަޑައެއްނުގަންނަވައެވެ. އެހެނެއްކަމަކު އެކަލޭގެފާނު އެދިވަޑައިގަންނަވަނީ ހެޔޮލަފާ ޞާލިޙު އަޅުންނާއެކު މަޙުޝަރު ކުރެވޭ ބޭކަލެއް ކަމުގައި ވުމަށެވެ.\nއެކަލޭގެފާނުގެ ދުޢާއަކީ (رَبِّ قَدْ آتَيْتَنِي مِنَ الْمُلْكِ وَعَلَّمْتَنِي مِن تَأْوِيلِ الأَحَادِيثِ فَاطِرَ السَّمَاوَاتِ وَالأَرْضِ أَنتَ وَلِيِّي فِي الدُّنُيَا وَالآخِرَةِ تَوَفَّنِي مُسْلِمًا وَأَلْحِقْنِي بِالصَّالِحِينَ) " އަޅުގެ ވެރި އިލާހެވެ! ހަމަކަށަވަރުން އިބައިލާހު މިއަޅާއަށް ވެރިކަން ދެއްވެވީމުއެވެ. އަދި ހުވަފެންތައް މާނަކުރަން ދަސްކޮށް ދެއްވެވީމުއެވެ. އިސްވެދިޔަ މިސާލަކާއި ނުލައި އުޑުތަކާއި ބިން ހެއްދެވި އިލާހެވެ! ދުނިޔެއާއި އާޚިރަތުގެ މިއަޅާގެ އެހީތެރިއަކީ އިބައިލާހެވެ. މުސްލިމެއްގެ ގޮތުގައި މިއަޅާ މަރުގަންނަވާނދޭވެ! އަދި ޞާލިޙު އަޅުންގެތެރެއިން މިއަޅާ ލައްވާނދޭވެ! "\nﷲ ތަޢާލާ އެކަލޭގެފާނުގެ ދުޢާ އިޖާބަކުރައްވަވައި މުސްލިމެއްގެ ގޮތުގައި އެކަލޭގެފާނުގެ މަރުގެންދެވިއެވެ. އަދި އެކަލޭގެފާނުގެ ބައްޕާފުޅު ޔަޢޫޤޫބުގެފާނާއި ކާފާފުޅު އިސްޙާޤުގެފާނާއި އިބްރާހީމްގެފާނުގެ އަރިހަށް އެކަލޭގެފާނު ގެންދެވިއެވެ.


Gasim ge maadhamaa court ah haaziru vaan angaifi | Mihaaru\nގާސިމްގެ މައްސަލަތައް ކުރިއަށް ގެންދިއުމާ ގުޅޭ ގޮތުން ގޮތެއް ނިންމަން މިދިޔަ އާދީއްތަދުވަހުގެ ރޭ ބާއްވަން އުޅުނު ޝަރީއަތަށް ފަހު ގާސިމް ނޫސްވެރިންނާ ވާހަކަ ދައްކަވަނީ: އެ ޝަރީއަތަށް ޕީޖީގެ ވަކީލުން ހާޒިރު ނުވުމުން މައްސަލަ އަނބުރާ ފޮނުވާލި.---މިހާރު ފޮޓޯ: ހުސެއިން ވަހީދު\n12 ޖުލައި 2017 - 22:19 11 comments\nރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމަށް ކުރިން ހުށަހެޅި މައްސަލައާ ގުޅިގެން މަޖިލީހުގެ މެމްބަރުންނަށް ރިޝްވަތު ދޭން އުޅުނު ކަމަށް ބުނެ ގާސިމަށް ދައުވާކުރާ މައްސަލަޔާ ގުޅިގެން ގާސިމް ކްރިމިނަލް ކޯޓަށް ހާޒިރުވާން އަންގާފައި ވަނީ މާދަމާ ހެނދުނު 10:00ގަ އެވެ. ޝަރީއަތުގެ ކުރިން އެންމެ ފުރަތަމަ އޮންނާނީ ދައުވާ ލިބޭ ފަރާތަށް މައްސަލަޔާ ގުޅޭ ލިޔުންތައް ހަވާލުކުރުމެވެ.\nމި މައްސަލައިގެ ޝަރީއަތް އަލުން މި ފަށަނީ، އެ މައްސަލަ މިދިޔަ އާދިއްތަދުވަހު ކްރިމިނަލް ކޯޓުން އަނބުރާ ފޮނުވާލުމުންނެވެ. މައްސަލަ އަނބުރާ ފޮނުވާލީ، އެ މައްސަލަ ކުރިއަށް ގެންދިއުމާ މެދު ގޮތެއް ނިންމުމަށް އާދީއްތަދުވަހުގެ ރޭ ބާއްވަން އުޅުނު ޝަރީއަތަށް ޕްރޮސެކިއުޓަ ޖެނެރަލް (ޕީޖީ) އޮފީހުގެ ވަކީލުން ހާޒިރު ނުވުމުންނެެވެ. ނަމަވެސް އެ މައްސަލަ ޕީޖީ އޮފީހުން މިއަދު އަލުން ކޯޓަށް ހުށަހެޅުމާ ގުޅިގެން ޝަރީއަތް މާދަމާ އަށް ތާވަލުކުރީ އެވެ.\nޕީޖީ އޮފީހުން މިިއަދު ނެރުނު ބަޔާނެއްގައި ވަނީ އެ މައްސަލަތައް ކޯޓުން އަނބުރާ ފޮނުވާލީ އާދީއްތަދުވަހުގެ ރޭގެ އަޑުއެހުން ޖެހިގެން އޮތް ދުވަހަށް ފަސްކޮށްދޭން އެ އޮފީހުން އެދިފައި ވަނިކޮށް ކަމަށެވެ. އަދި އެ މައްސަލަތައް އަލުން ކޯޓަށް ފޮނުވީ ބަލަންޖެހޭ ކަންކަމަށް ބެލުމަށް ފަހު ކަމަށް ޕީޖީ އޮފީހުން ބުނެ އެވެ.\nގާސިމްގެ މައްސަތަކުގެ ޝަރީއަތް މާދަމާ އަލުން ފަށާއިރު، ސިޔާސީ އިދިކޮޅު ހަރަކާތުގައި އިސްކޮށް އުޅުއްވާ އެހެން ބޭފުޅެއް ކަމަށްވާ ދިއްގަރު ދާއިރާގެ މެމްބަރު އަހުމަދު ފާރިސް މައުމޫނާ ދެކޮޅަށް ކުރާ ޝަރީއަތް ވެސް ކްރިމިނަލް ކޯޓުގައި މާދަމާ ފަށާނެ އެވެ.\nFaris ah kuraa dhauvaa ge shareeaiy maadhamaa fashanee\nކުރީގެ ރައީސް މައުމޫން އަބްދުލް ގައްޔޫމްގެ ދަރިކަލުން ފާރިސްގެ މައްޗަށް ކުރަނީ، ޝަހްސު އޮޅުވައިލުމުގެ ދައުވާ އެވެ. އެ ދައުވާ އޭނާގެ މައްޗަށް ކުރަނީ ވެރިކަންކުރާ ޕީޕީއެމްގެ ދިދަ ގަވާއިދާ ޚިލާފަށް ބޭނުން ކުރެއްވި ކަމަށް ބުނެ އެވެ.\nފާރިސްގެ މައްސަލައިގެ ޝަރީއަތް ފަށަން ހަމަޖައްސާފައިވަނީ މާދަމާ ހެނދުނު 11:30 ގަ އެވެ.\nއިތުރު ލިޔުންތައް ޖުމްހޫރީ ޕާޓީ މެމްބަރު ގާސިމް އިބްރާހިމް (މާމިގިލި) ކްރިމިނަލް ކޯޓް ރިޝްވަތު އަބްދުﷲ މަސީހް މުހައްމަދު އިތުބާރުނެތްކަމުގެ ވޯޓް ފާރިސް މައުމޫން ޕީޕީއެމް


Youth vulnerability assesment ifthithaahu kohffi - The Press\n"ޔޫތު ވަލްނަރަބިލިޓީ އެސެސްމަންޓް" އިފްތިތާހުކޮށްފި\nނިމާ ހަސަން 11 July 2019, 14:11\n"ޔޫތު ވަލްނަރަބިލިޓީ އެސެސްމަންޓް" އިފްތިތާހުކުރުން / ފޮޓޯ: އެމްއެންޑީއެފް\nދިވެހިރާއްޖޭގެ ޒުވާނުންގެ ދުޅަހެޔޮކަމާއި ކުރިއެރުމަށް ހުރި ގޮންޖެހުންތަކުގެ މައްޗަށް ތައްޔާރުކޮށްފައިވާ، ޔޫތު ވަލްނަރަބިލިޓީ އެސެސްމަންޓް، އިފްތިތާހުކޮށްފިއެވެ.\nޔޫތު ވަލްނަރަބިލިޓީ އެސެސްމަންޓަކީ ނެޝަނަލް ކައުންޓާ ޓެރަރިޒަމް ސެންޓަރު (އެންސީޓީސީ) އަދި، ޔޫއެންޑީޕީ މޯލްޑިވްސުން ގުޅިގެން، ޖަޕާނު ސަރުކާރުގެ އެހީއާއެކު، ތައްޔާރުކޮށްފައިވާ ދިރާސާ ރިޕޯޓެކެވެ. މި ރިޕޯޓް އިފްތިތާހު ކޮށްދެއްވީ، ޗަމްޕާ ސެންޓްރަލް ހޮޓެލްގައި މިއަދު ހެނދުނު އޮތް ޙަފްލާއެއްގައި، މިނިސްޓާ އޮފް ޑިފެންސް މާރިޔާ އަހްމަދެވެ.\n2018 ނޮވެމްބަރުން 2019 ފެބްރުއަރީއަށް ކުރި މި ދިރާސާގެ މަގްސަދަކީ ރާއްޖޭގެ ޒުވާނުން ހައްދުފަހަނައަޅައި ދިޔުމަށް ހުށަހެޅޭ ސަބަބުތައް ދެނެގަތުމެވެ. މި ދިރާސާއިން ދައްކާގޮތުގައި ހައްދުފަހަނައަޅާފައިވާ ފިކުރަށް ހެއްލި އަނިޔާވެރިކަމަށް ގިނަ ޒުވާނުން އަރައިގަންނަ ސަބަބަކީ މުޖުތަމައުން ބާކީކޮށް އެކަހެރިކޮށްލެވޭތީ އާއި ޒުވާނުންނަށް ހުރި ފުރުސަތުތައް މަދުވުމެވެ. މިހެން މެދުވެރިވަނީ ކޮރަޕްޝަން، ތައުލީމާއި ގުޅޭ މައްސަލަތައް، މަސްތުވާތަކެތި، ވަޒީފާ ނުލިބުން، ގެދޮރުވެރިކަން ދަތިވުން، ގޭންގް މާރާމާރި، އަދި ވަޔަލަންޓް އެކްސްޓްރީމިޒަމް ފަދަ ކަންތައްތަކާއި ގުޅިގެން ކަމަށް ބައިވެރިން ފާހަގަކުރިއެވެ.\nމި ހަފްލާގައި ވާހަކަ ދެއްކެވި ހުރިހާ ބޭފުޅުންވެސް ވިދާޅުވީ މިއީ އެންމެނަށް ލިބިފައިވާ ރަނުގެ ފުރުސަތެއްކަމަށެވެ. އަދި އެކަހެރިވެފައި ތިބޭ ޒުވާނުން މުޖުތަމައަށް އަނބުރާ ގެނެސް ބާރުވެރިކުރުމާ ޒިންމާދާރު ބަޔަކަށް ހެދުމަށް މި ދިރާސާގައި ހުށަހަޅާފައިވާ ޕޮލިސީ ގައިޑްލައިންސް ތަކަކީ ސަރުކާރުގެ ހުރިހާ އިދާރާތަކާއި އަމިއްލަ ޖަމިއްޔާ ޖަމާއަތްތައް އަދި ވަކި ފަރުދުންވެސް ބަލަންޖެހޭ ކަންތައްތަކެއްކަމަށެވެ.\n"ޔޫތު ވަލްނަރަބިލިޓީ އެސެސްމަންޓް" އިފްތިތާހުކުރުމަށް ބޭއްވި ރަސްމިއްޔާތުގައި ޑިފެންސް މިނިސްޓަރު މާރިއާ އަހްމަދު ދީދީ ވާހަކަދައްކަވަނީ / ފޮޓޯ: އެމްއެންޑީއެފް\nމިހަފްލާގައި ވާހަކަދައްކަވަމުން މިނިސްޓަރު މާރިއާ ވިދާޅުވީ، ގޭންގު މާރާމާރީއާއި ވަޒީފާ ނެތުމާއި މަސްތުވާތަކެތީގެ ވަބާ ފަދަ، ރާއްޖޭގެ ޒުވާނުންނަށް ކުރިމަތިވާ ތަފާތު ގޮންޖެހުންތައް ހައްލުކުރުމަށްޓަކައި ސިޔާސަތު ކަނޑައަޅާއިރު، މިފަދަ ދިރާސާތަކުގެ ބޭނުން، ކަމާބެހޭފަރާތްތަކުން ހިއްޕަވާނެކަމަށް އުންމީދުކުރައްވާ ކަމަށެވެ. އަދި ރާއްޖޭގެ ޒުވާނުންނަކީ އެމީހުން އިހްތިޔާރުކުރާ ކޮންމެ ދާއިރާއަކުންވެސް، ހާސިލްކުރެވެން އޮތް އެންމެ މަތީ ފަންތިއަށް ވާސިލްވުމުގެ ގާބިލްކަން ލިބިފައިވާ ބައެއް ކަމަށާއި މުޖްތަމައުގައި ހުރި މައްސަލަތަކުން އަރައިގަނެވޭނެ އަލިމަގެއް ފެންނާނެކަމުގެ އުންމީދު އޮތްކަމަށް ޒުވާނުން ގަބޫލުކުރާކަން ދިރާސާއިން ހާމަވާތީ، އެކަމާ އުފާކުރައްވާކަމަށް މިނިސްޓަރު ވިދާޅުވިއެވެ.\nމި ދިރާސާއިން ހޯދިފައިވާ ހޯދުންތައް ކަމާބެހޭފަރާތްތަކުން ހިފާނެ ކަމަށް އުއްމީދު ކުރައްވާ ކަމަށް މިނިސްޓަރު މާރިއާ ވިދާޅުވެފައިވާއިރު، އެންސީޓީސީ އަދި ޔޫއެންޑީޕީ ގުޅިގެން ތައްޔާރު ކުރާ ނޭޝަނަލް އެކްޝަން ޕްލޭން އެކުލަވާލުމުގައި މި ދިރާސާގެ ބޭނުން ކުރާނެ ކަމަށް އެފަރާތްތަކުން ވަނީ ބުނެފައެވެ.\nމި ހަފްލާ ޝަރަފުވެރިކޮށްދެއްވީ ޖަޕާނު ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު ކެއިކޯ ޔަނައި، ޔޫއެންޑީޕީއިން ރާއްޖެއަށް ކަންޑައަޅުއްވާފައި ހުންނަވާ ރެސިޑެންޓެ ރެޕްޒެޓެންޓިވް އަކީކޯ ފުޖީ އަދި އެންސީޓީސީގެ ޑިރެކްޓާ ޖެނެރަލް ބްރިގޭޑިއާ ޖެނެރަލް ޒަކަރިއްޔާ މަންސޫރެވެ. މީގެ އިތުރުން، މި ހަފްލާފައި، އެންސީޓީސީގެ ސްޓްއަރިން ކޮމިޓީ، ކައުންޓަ ރެޑިކަލައިޒޭޝަން ކޮމިޓީ، އަދި ތައުލީމީ ދާއިރާގައި މަސައްކަތްކުރައްވާ ބޭފުޅުންގެ އިތުރުން ރާއްޖޭގައި މަސައްކަތްކުރާ އެންޖީއޯތަކުން ވެސް ބައިވެރިވިއެވެ.\nއިތުރު ލިޔުންތައް ހަބަރު އެމްއެންޑީއެފް ޖަޕާން


Pakistanuga rail'egga roave 70 ah vure gina meehun maruvehjje\nޕާކިސްތާން: ރޭލެއްގައި އަލިފާން ރޯވުން\nޕާކިސްތާނުގައި ރޭލެއްގަ ރޯވެ 70 އަށް ވުރެ ގިނަ މީހުން މަރުވެއްޖެ\nމި ހާދިސާގައި 43 މީހުން ފިހުނު\nފިހުނު މީހުންގެ ތެރެއިން 11 މީހެެއްގެ ޙާލު ވަރަށް ސީރިއަސް\nއަލިފާން ރޯވި ރޭލަށް ވަރަށް ބޮޑެތި ގެއްލުންތަކެއް ލިބުނު\nކ. މާލެ | 31 އޮކްޓޯބަރ 2019 | ބުރާސްފަތި 15:20 | 3,614\nޕާކިސްތާނުގެ ކަރާޗީން ރާވަލްޕިންޑީއަށް ދަތުރުކުރި ރޭލެއްގައި ރޯވެ އަނދަނީ - ޕާކިސްތާން ޓުޑޭ\nޕާކިސްތާނުގައި ފަސިންޖަރުން އުފުލާ ރޭލެއްގައި އަލިފާން ރޯވެ 73 މީހުން މަރުވެއްޖެއެވެ.\nޕާކިސްތާނުގެ ޤައުމީ މީޑިއާއިން ރިޕޯޓުކުރާ ގޮތުގައި މިހާދިސާގައި 43 މީހަކު ފިހި މީގެތެރެއިން 11 މީހުން ތިބީ ވަރަށް ނާޒުކު ޙާލަތެއްގައެވެ. ކައިރި ހޮސްޕިޓަލުގައި މިމީހުންނަށް ފަރުވާދެމުން ދާއިރު މިޙާދިސާގައި މަރުވާމީހުންގެ ޢަދަދު އިތުރުވެދާނެކަމަށް ޞިއްޙީ އޮފިޝަލުން ލަފާކުރެއެވެ. މިޙާދިސާގައި ބައެއް ފަސިންޖަރުން ވީނުވީއެއް ނޭގި ގެއްލިފައިވާއިރު، ފުލުހުންނާއި ޞިއްޙީ އޮފިޝަލުން ގުޅިގެން މީހުން ހޯދުމުގެ މަސައްކަތް ކުރަމުންދާކަމަށް ޚަބަރު ލިބެއެވެ.\nއަލިފާން ރޯވި ރޭލުން ގެއްލުނު މީހުން ހޯދަނީ\nޕާކިސްތާނުގެ ބަދަނރުމަތީ ރަށެއްކަމަށްވާ ކަރާޗީން ރާވަލް ޕިންޑީއަށް ދަތުރުކުރަމުންދިޔަ ރޭލުގައި އަލިފާން ރޯވީ ފަސިންޖަރެއްގެ އިހުމާލުން ކަމަށް ޕާކިސްތާނުގެ ކަމާބެހޭ އިސް މަސްއޫލުވެރިން ވިދާޅުވެއެވެ. ވެރިރަށް އިސްލާމް އާބާދުގައި ބޭއްވި ނޫސްވެރިންގެ ބައްދަލުވުމެއްގައި އެޤައުމުގެ ރޭލްވޭ މިނިސްޓަރ ޝައިޚް ރާޝިދް އަޙްމަދު ވިދާޅުވި ގޮތުގައި ރޭލުގައި އަލިފާން ރޯވީ ފަސިންޖަރުން ހެދުނުގެ ނާސްތާ ތައްޔާރުކުރަން އުޅުމުގެ ތެރޭގައި ކުރިމަތިވި ޙާދިސާއެއްގައެވެ.\nފަސިންޖަރުން ހެދުނުގެ ކެއުން ތައްޔާރުކުރަން އުޅުމުގެ ތެރޭގައި ކައްކަން ބޭނުންކުރި އުދުން ގޮވައިގެން އަލިފާން ރޯވީ. އަދި އެވަގުތު ރޭލުގެ ތިން ބައެއްގައި އަލިފާން ހިފި. އެހާ ބޮޑުވަރުވީ އެމީހުން ކައްކަން ގެންގުޅުނު ކަރާސީނު ތެލުގައި ހުޅުހިފީމައި. ރޭލު ދަތުރުތަކުގައި އުދުން ގެންގުޅުމަކީ މަނާކަމެއް. އެހެންނަމަވެސް ދިގު ދަތުރުތަކުގައި ފަސިންޖަރުން، ޚާއްޞަކޮށް ފަޤީރުން އުދުން ހިފައިގެން އަންނަކަން ފާހަގަކުރެވޭ.\n~ ޕާކިސްތާނުގެ ރޭލްވޭ މިނިސްޓަރ /ޝައިޚް ރާޝިދު އަޙްމަދު\nމި ހާދިސާގައި ގިނަ ޢަދަދެއްގެ ރައްޔިތުން މަރުވުމާއި ގުޅިގެން ޕާކިސްތާނުގެ ބޮޑުވަޒީރު އިމްރާން ޚާން ވަނީ އެކަމާއި ހިތާފާޅުކުރައްވާ، އެ ޙާދިސާގައި މަރުވި މީހުންގެ ޢާއިލާތަކަށް ތަޢުޒިޔާ ވިދާޅުވެ، ފިހުނު ނުވަތަ ޒަޚަމްވީ މީހުންނަށް އަވަސް ފަރުވާ އެދޭ ވާހަކަ އެމަނިކުފާނުގެ ރަސްމީ ޓްވިޓަރ ގައި ބަޔާންކުރައްވާފައެވެ.\nއަލިފާނުގެ ޙާދިސާ ހިނގީ ކަރާޗީން ޕާކިސްތާނުގެ އެކި ކަންކޮޅުތަކަށް ދަތުރުކުރާ ރޭލުގެ ޚިދްމަތް ފޯރުކޮށްދޭ "ތެޒްޣާމް"ގެ ރޭލެއްގައެވެ. މިއީ ޕާކިސްތާނުގައި އާއްމު ރޭލުގެ ޚިދްމަތްދޭތާ އެންމެ ގިނަ ދުވަސްވީ އަދި އާއްމުންގެ މެދުގައި އެންމެ މަޤްބޫލު ރޭލުގެ ޚިދުމަތެވެ. މިއަދު ރޯވީ ކަރާޗީން ރާވަލްޕިންޑީއަށް ދަތުރުކުރި ރޭލެއްގައެވެ. އާދައިގެ މަތިން ކޮންމެ ދުވަހަކު ތެޒްޣާމުން މި ތާވަލު ދަތުރުކުރެއެވެ. މި ދަތުރުގެ ދިގުމިނަކީ 25 ގަޑިއިރެވެ.\nމިއަދު "ތެޒްޣާމް" ރޭލުގައި ހިނގި އަލިފާނުގެ ޙާދިސާއާއި ގުޅިގެން ވަގުތީ ގޮތުން ރޭލުގެ ޚިދުމަތް ހުއްޓާލިނަމަވެސް، މިހާރު އާދައިގެ މަތިން ތާވަލު ދަތުރުތައް ފަށާފައިވާކަމަށް ޚަބަރު ލިބެއެވެ.\nއަލިފާނުގެ ޙާދިސާ ހިނގި އަވަށޫގެ ޑެޕިއުޓީ ކޮމިޝަނަރަ ޖަމީލް އަހްމަދާއި ޙަވާލާދީ ޕާކިސްތާނުގެ މީޑިއާއިން ރިޕޯޓްކުރާގޮތުގައި އަލިފާނުގެ ހާދިސާގައި މަރުވި މީހުންގެ ހަށިގަނޑު އެއީ ކޮންބައެއްތޯ ކަށަަވަރުކުރުމުގެ މަސައްކަތެވެ. އެނާ ވިދާޅުވެފައިވަނީ މަރުވި މީހުންގެ ހަށިގަނޑު ވަރަށް ބޮޑަށް ފިހިފައިވާތީ ކޮންބައެއްކަން ދެނެގަންނަން ވަރަށް ދަތިކަމަށެވެ. މަރުވި މީހުން ޔަޤީންކުރުމަށް ޑީއެންއޭ ހެދުމަށް ވިސްނަމުންދާކަމަށް ޖަމީލް ވިދާޅުވެއެވެ.\nމިއަދުގެ ޙާދިސާއަކީ ފާއިތުވެ ދިހަ އަހަރަށް ބަލާއިރު ޕާކިސްތާނުގެ ހިނގި އެންމެ ނުރައްކާތެރި އަދި ގެއްލުން ބޮޑު ރޭލުގެ އަލިފާނުގެ ޙާދިސާއެވެ. ޕާކިސްތާނުގައި ނުރައްކާތެރި ރޭލު އެކްސިޑެންޓްތަކާއި އަލިފާނުގެ ޙާދިސާތައް ވަރަށް ޢާއްމެވެ. މިފަދަ ޙާދިސާތައް ކުރިމަތިވަނީ ރޭލަށް ނުކަތާވަރަށް ފަސިންޖަރުން އުފުލުމާއި، ރޭލު ދުއްވާ ފަރާތްތަކުން ސަލާމަތާއި ރައްކާތެރިކަމުގެ ފިޔަވަަޅު ނާޅާ ދަތުރުތައް ކުރަމުންދާތީކަމަށް މުޙައްލިލުން ބުނެއެވެ.\nމިއަހަރުގެ ސެޕްޓެމްބަރުމަހު އެކަނިވެސް ރޭލުގެ ދެ އެކްސިޑެންޓެއް ކުރިމަތިވިއެވެ. އެއް ހާދިސާގައި އެގާރަ މީހުން މަރުވިއިރު ދެވަނަ އެކްސިޑެންޓުގައި4މީހުން މަރުވިކަމަށް ރިޕޯޓުތަކުން ދައްކައެވެ.\n2007:މެ ހަރާޕޫރުގައި ދެ ރޭލެއް ޖެހި ހިނގި އެކްސިޑެއްޓެއްގައި 56 މީހުން މަރުވެ 120 މީހުން ޒަޚަމްވިއެވެ.\n2005: ސިންދް ޕްރޮވިންސްގައި ތިން ރޭލެއްޖެހި ހިނގި އެކްސިޑެއްޓެންގައި 130 މީހުން މަރުވިއެވެ. މިއީ އެޤައުމުގެ ތާރީޚުގައިވެސް ހިނގި އެންމެ ނުރައްކާތެރި ޙާދިސާއެވެ.


Mathindhaaboatehge hamaekani fasinjaruge gothugai ah gadiiru\nމަތިންދާބޯޓެއްގެ ހަމައެކަނި ފަސިންޖަރުގެ ގޮތުގައި އަށް ގަޑިއިރު\nމަތިންދާބޯޓެއްގައި އެކަނި މާއެކަނި ދިގު ދަތުރެއް ކުރަން އެއްވެސް މީހަކު ބޭނުން ވާނެ ހެއްޔެވެ؟ ހަމަ ގައިމުވެސް މިއީ މާ ގިނަ މީހުން ކުރަން ބޭނުންވާނެ ތަޖުރިބާއެއް ނޫނެވެ. މަތިންދާބޯޓެއްގައި މިފަދަ ދަތުރެއް ކުރަން ބޭނުންވާ މީހުންނަށް ވެސް މިކަން ކުރެވޭނީ އެމީހަކީ އާދަޔާޚިލާފަށް ބޮޑު މުއްސަންޖަކަށް ވެގެނެވެ. ނުވަތަ ވަރަށް ނަސީބުގަދަކޮށް ކަމެއް ދިމާވެގެންނެވެ.\nނަމަވެސް މިމީހާއަށް މި ތަޖުރިބާ އަކީ ދުވަހަކުވެސް އިތުރަށް ކުރަން ބޭނުން ވަރަށް ވުރެ ފޫހި އަދި އެހާމެ ހިތްހަމަނުޖެހުނު ތަޖުރިބާ އެކެވެ. ކައި ފޯސީތު ނަމަކަށް ކިޔާ މި މީހާ ވަނީ އިނގިރޭސިވިލާތުން އެމެރިކާއަށް ދިއުމަށް އަށް ގަޑިއިރުގެ ދިގު ދަތުރެއްގައި ބޯޓުގެ ހަމައެކަނި ފަސިންޖަރުގެ ގޮތުގައި ކޮށްފަ އެވެ.\nކޮވިޑް-19 އިގެ ބަލިމަޑުކަމުން އަދިވެސް ދުނިޔެއަށް އަރައިނުގަނެވުމުގެ ނަތީޖާއެއްގެ ގޮތުން އިންޓަނޭޝަނަލް ފްލައިޓްތަކުގެ ތެރެއިން ބައެއް ފްލައިޓްތައް އަދިވެސް އުދުހެނީ އެކަށީގެންވާ ވަރަށް ފަސިންޖަރުން ނުލަ އެވެ. ކައި ފޯސީތު މަތިންދާބޯޓަށް އެރިއިރު އޭގައި އޭނާ ނޫން އެހެން އެއްވެސް ދަތުރުވެރިއަކު ނީނދެ ހިނގައިދާނެ ކަމަކަށް އެއްގޮތަކަށް ވެސް ހިއެއް ނުކުރެ އެވެ. އަދި އަށް ގަޑިއިރުގެ ދިގު ދަތުރަކަށް ބޯޓަށް އެރުމާއެކު އޭގައި އެހެން ފަސިންޖަރަކު ނެތްކަން އެނގުމުން އޭނާއަށް ލިބުނީ ބޮޑު ޝޮކެކެވެ.\nއޭނާގެ މި އާދަޔާޚިލާފު ދަތުރުގެ ވާހަކަ މީހުންނަށް ކިޔައިދޭން ލިބޭ މިއީ ރަނުގެ ފުރުސަތެއްކަން ފޯސީތު އަށް ގަބޫލު ކުރެވި މި ފުރުސަތު ބޭނުން ކުރަން އޭނާ ނިންމި އެވެ. އަދި އޭނާގެ މި ޔުނީކް ތަޖުރިބާ ވީޑިއޯ ކުރަން ފެށި އެވެ.\n"ކެބިން ކުރޫ ބުނި އަހަރެން އެކަންޏޭ މި ފްލައިޓުން ދަތުރުކުރަނީ،" ބޯޓުގެ ހުސް ކެބިންތައް ވީޑިއޯކުރަމުން ފޯސީތު ލިޔެފައި ވެއެވެ.\nވީހާވެސް އަރާމުކޮށް ދަތުރުކޮށްލުމުގެ ބޭނުމުގައި ދެން އޭނާ ކުރި ކަމަކީ އެއް ބަރީގައި ހުރި ހުރިހާ ގޮނޑިއެއް ތިރިކޮށް އެނދެއް ހެން ހަދާލައި ރަނގަޅަށް ހަމަޖެހިލީ އެވެ.\nފޯސީތު ބުނި ގޮތުގައި ކެބީން ކުރޫން ވަރަށް އުފަލުން އޭނާއަށް ކާނާ އާއި ސްނެކްސް ބޭނުން ވަރަކަށް ގެނެސްދިނެވެ.\nފޯސީތުގެ މި ދަތުރުގެ ވީޑީއޯ ބެލި ބައެއް މީހުން އޭނާ އާ ކުރި ސުވާލަކީ ބޯޓު ހުހަށް އޮތްއިރު ފަސްޓް ކްލާސް ގޮނޑިތަކަށް ނުދިޔައީ ކީއްވެ ހެއްޔެވެ؟\nމި ސުވާލުގެ ޖަވާބުގައި ފޯސީތު ބުނީ ކެބިން ކުރޫން ތިބި ފަސްޓް ކްލާސް ގޮނޑިތަކުގައި ނިދާފައި ކަމަށެވެ. އޭނާ އެތަނަށް ނުދިޔައީ އެހެންވެ ކަމަށެވެ.\nފޯސީތުގެ މި ތަޖުރިބާ އަކީ މަތިންދާބޯޓުގެ ހަނި ގޮނޑިތަކުގައި ފިތިގެން ތިބެ ދަތުރުކުރަން ބޭނުން ނުވާ ބައެއް މީހުން ކުރަން ބޭނުންވެދާނެ ތަޖުރިބާ އެކެވެ. ނަމަވެސް މަތިންދާބޯޓެއް ތެރޭ އަށް ގަޑިއިރު ހޭދަކުރާއިރު ގިނަ މީހުން ފޫހިވެގެން ހަލާކުވާވަރު ވާނެ އެވެ.\nޑަބަލް ޑެކާ ބަހެއް ވަގަށް ނެގިއިރުވެސް ނޭނގުނު


SunOnline: Evves airporteh privatize kurumuge visnumeh nei: Fayyaz\nއެއްވެސް އެއާޕޯޓެއް ޕްރައިވަޓައިޒްކުރުމުގެ ވިސްނުމެއް ނެތް: ފައްޔާޒު\nއަހުމަދު މިޒްޔާލް 14 Jun 2021, 21:53\n(އައިއެލްއޯ)އަށް 100 އަހަރު ފުރުމުގެ މުނާސަބަތުގައި މިނިސްޓަރު ފައްޔާޒް ވާހަކަ ދައްކަވަނީ--- ސަން ފޮޓޯ: އަހުމަދު އަވުޝަން\nސަރުކާރުން އޮޕަރޭޓު ކުރަމުންދާ އެއްވެސް އެއާޕޯޓެއް ޕްރައިވެޓައިޒް ކުރުމުގެ ވިސްނުމެއް ނެތް ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެ އެވެ.\nސައްތައިން ސައްތަ ބޭރު ކުންފުނިތަކަށް ރާއްޖޭގައި އެއާޕޯޓު ހިންގުމުގެ ފުރުސަތު ލިބޭގޮތަށް ފޮރިން ޑައިރެކްޓް އިންވެސްޓްމަންޓް ޕޮލިސީއަށް ގެނައި އިސްލާހަކާ ގުޅިގެން ގިނަ ބަޔަކު ދިޔައީ އިކޮނޮމިކް މިނިސްޓްރީއާއި ސަރުކާރަށް ފާޑުކިޔަމުންނެވެ. އެހެން ނަމަވެސް މިރޭ އިކޮނޮމިކް މިނިސްޓަރު ފައްޔާޒް އިސްމާއިލް ވިދާޅުވީ އެ އިސްލާހަކީ އިހު އޮތް ގޮތަށް ފޮރިން އިންވެސްޓްމެންޓް ޕޮލިސީ އިޔާދަކުރުމެއް ކަމަށެވެ.\nއެގޮތުން ކުރީގެ ރައީސް އަބްދުالله ޔާމީނުގެ ސަރުކާރުގައިވެސް އެ ފޮރިން ޑައިރެކްޓް އިންވެސްޓްމެންޓުގެ ގޮތުގައި 100 ޕަސަންޓު ހިއްސާ އޮތް ބޭރު ކުންފުނިތަކަށް އެއާޕޯޓު ހިންގަން ދީޛައި ހުރިކަމަށާއި ނަމަވެސް އެ ސިޔާސަތު ކަރުދާހުގައި ލިޔެ, އެއާޕޯޓެއްގައި ބޭރުގެ ހިއްސާ އޮންނާނީ 75 ޕަސަންޓަށް ކަމަށް ކުޑަކޮށް ލިޔުނީ މި ސަރުކާރުން ކަމަށް މިނިސްޓަރު ވިދާޅުވިއެވެ.\nއެހެން ނަމަވެސް ސަރުކާރުން މިހާރު އަޅަން ރާވާފައިވާ ބައެއް އެއާޕޯޓުތަކަށް އިންވެސްޓަރުން ހޯދާ އިރު އެތަނުގެ 100 ޕަސަންޓު ހިއްސާ އޮންނަ ގޮތަށް ބޭއްވުމަށް ބައެއް އިންވެސްޓަރުން އެދެމުން ގެންދާތީ, ހިއްސާގެ ނިސްބަތް އިހު އޮތް ގޮތަށް އިޔާދަކުރީކަމަށް މިނިސްޓަރު ވިދާޅުވިއެވެ.\nމިނިސްޓަރު އިތުރަށް ވިދާޅުވީ ސަރުކާރުން މިހާރު ހިންގަމުންދާ އެއްވެސް އެއާޕޯޓެއްގެ އެންމެ ހިއްސާއެއް އެއްވެސް ޕްރައިވެޓް ކުންފުންޏަކަށް ދިނުމުގެ ވިސްނުމެއް ނެތް ކަމަށެވެ.\n"އެއްވެސް އެއާޕޯޓެއް އިންޑިއާއެއް ވިޔަސް، އެހެން ސަރުކާރަކަށްވެސް ޕްރައިވެޓް ކުންފުންޏަކަށްވެސް މި ސަރުކާރުން އޮޕަރޭޓު ކުރަމުންދާ އެއާޕޯޓެއް ދިނުމުގެ ވިސްނުމެއް ނެތް... އިތުރަށް ވަރުގަދަކޮށް ބުނާނަމަ، މާތްﷲ ގަންދީ ހުވާކޮށްފައި މި ދަންނަވަނީ އިންޑިއާއަށް ނޫނީ އެހެން ބަޔަކަށް އަޅުގަނޑުމެންގެ އެއާޕޯޓެއްގެ އެންމެ ހިއްސާއެއްވެސް ވިއްކުމުގެ ވިސްނުމެއްވެސް ނިޔަތެއްވެސް ނެތޭ." މިނިސްޓަރު ފައްޔާޒު ވިދާޅުވި އެވެ.\nމިވަގުތު ގިނަ އެއާޕޯޓުތައް ހިންގަމުންދަނީ ގެއްލުމުގައި ކަމަށާއި އެހެން ނަމަވެސް އެތަންތަން ވެސް ޕްރައިވެޓައިޒް ކުރުމުގެ ވިސްނުމެއް ނެތް ކަމަށް މިނިސްޓަރު ވިދާޅުވި އެވެ.\n"ގެއްލުމުގައި ގިނަ އެއާޕޯޓުތައް ހިންގަމުން މިދަނީ، އެތަންތަން ވެސް ޕްރައިވެޓައިޒް ކުރުމުގެ ވިސްނުމެއް ނެތް. އަލަށް އަޅުގަނޑުމެން ހަދާ އެއާޕޯޓުތައް ހެދުމަށް ޓެންޑަރަށް ހުޅުވާލައިގެން ބޭރު ފަރާތްތަކުން އެބައޮތް އެތަންތަން ޑިވެލޮޕް ކުރުމުގެ އިންޓްރެސްޓް ދީފައި. ހާއްސަކޮށް އެކަމަށް ހުށަހަޅާފައިވަނީ ރާއްޖޭގައި މިހާރުވެސް އުޅޭ، ފަތުރުވެރިކަމާ ގުޅުންހުރި ދާއިރާގައި އޮޕަރޭޓްކުރާ ބައެއް ބޭފުޅުން," މިނިސްޓަރު ވިދާޅުވި އެވެ.\nސަރުކާރުން ފޮރިން ޑައިރެކްޓް އިންވެސްޓުމެންޓު ޕޮލިސީއަށް ގެނައި އިސްލާހާ ގުޅިގެން ރާއްޖޭގައި އެއާޕޯޓުތައް ފަސް މިލިއަން ޑޮލަރަށް ވިއްކާލަން ސަރުކާރުން އުޅޭކަމަށް ބުނާ ވާހަކަތަކަށް ވެސް މިނިސްޓަރު ވަނީ ރައްދު ދެއްވާފަ އެވެ.\nއެފްޑީއައި ޕޮލިސީއަށް ގެނައި އިސްލާހުގައި ބުނެފައިވަނީ އިންވެސްޓުމެންޓުތަކުން މިނިމަން އިނިޝަލް އިންވެސްޓްމެންޓުގެ ގޮތުގައި ފަސް އަހަރަށް މަދުވެގެން ފަސް މިލިއަން ޑޮލަރު އިންވެސްޓު ކުރަން ޖެހޭނެ ކަމަށެވެ.\n"ބައެއް ބޭފުޅުން އެބަ ބުނޭ ފަސް މިލިއަން ޑޮލަރަށް އެއާޕޯޓު ވިއްކާލަނީއޭ. ނޫން، މި ކަންކަން އޮންނަ ގޮތް ބައްލަވާލެއްވީމަ ރަނގަޅުވާނެ. ފަސް މިލިއަން ޑޮލަރަކީ އެންމެ ކުޑަކޮށް ބޭރު މީހަކަށް އިންވެސްޓް ކުރެވޭނެ ވަރު. ފަސް މިލިއަން ޑޮލަރު އިންވެސްޓް ކުރީމަ 70 ޕަސެންޓް ހިއްސާއެއް ނޯންނާނެ. ފަސް މިލިއަން ޑޮލަރު އިންވެސްޓް ކުރީމަ އެ ވެދާނެ ފަސް ޕަސެންޓް ހިއްސާ ކަމަށްވެސް. އެންމެ ދަށްކޮށް ކުރަން ޖެހޭނީ ފަސް މިލިއަން ޑޮލަރު. އެއަށް ވާވަރުގެ ހިއްސާއެއް ލިބޭނީ." މިނިސްޓަރު ވިދާޅުވި އެވެ.\nއެފްޑީއައި ޕޮލިސީ އަށް ސަރުކާރުން އިއްޔެ ގެނައި އިސްލާހުގައިވާ ގޮތުން އެއާޕޯޓު ހިންގުމާއި އޮޕަރޭޓު ކުރުން (ޓާމިނަލް ފެސިލިޓީސް ހިމެނޭހެން)، އެއާޕޯޓު އަދި އެއާޓްރެފިކް ކޮންޓްރޯލު މަސައްކަތް އަދި ގްރައުންޑް ސާވިސް ހިދުމަތް ދިނުމަށް ވެސް 100 ޕަސެންޓު ބޭރުގެ ހިއްސާ އޮންނަ ކުންފުނިތަކަށް ރާއްޖޭގައި އިންވެސްޓު ކުރެވޭނެއެވެ.\nއެފްޑީއައި ޕޮލިސީގައި އެއާ ޓްރެފިކް ކޮންޓްރޯލުގެ މަސައްކަތް ބޭރުގެ 100 ޕަސެންޓު ހިއްސާ އޮންނަ ފަރާތްތަކަށް ކުރެވޭ ގޮތަށް އޮތް އޮތުމާ ގުޅޭ ގޮތުން މިނިސްޓަރު ވިދާޅުވީ ފޮރިން ޑައިރެކްޓް އިންވެސްޓްމެންޓު ޕޮލިސީއަށް ގެނެސްފައިވާ އިސްލާހުގައި، އެއާޓްރެފިކް އޮޕަރެޝަން އަމިއްލަ ބަޔަކަށް ދޭނެ ވާހަކަ ނޯންނާނެ ކަމަށާއި އޮޅުން އަރާތީ އިސްލާހުގެ އިބާރާތް ބަދަލު ކުރާނެ ކަމަށެވެ.


Rilwan massalaige thahugeegu report PG Leaderunnah dhinee censor nukoh!\nރިޟްވާން މައްސަލައިގެ ތަހުގީގު ރިޕޯޓް ޕީޖީ ލީޑަރުންނަށް ދިނީ ސެންސަރނުކޮށް!\nމިނިވަން ނޫހުގެ ނޫސްވެރިޔާ އަހުމަދު ރިޟްވާން ގެއްލުނު މައްސަލައިގައި ރިޔާސީ ކޮމިޝަނުން ތައްޔާރުކުރި ރިޕޯޓް، ރައްޔިތުންގެ މަޖިލީހުގެ ޕީޖީ ގްރޫޕްތަކުގެ ލީޑަރުންނަށް ހިއްސާކޮށްފައިވަނީ ސެންސަރނުކޮށްކަން އެނގިއްޖެއެވެ.\nވޮއިސްއަށް ކަށަވަރުވެފައިވާ ގޮތުގައި ސިޔާސީ ޕާޓީތަކުގެ ޕީޖީ ލީޑަރުންނަށް އެރުވި ރިޕޯޓްގެ ޑްރާފްޓްގައި ވަނީ ސިއްރު ހެކިންގެ މައުލޫމާތާއި ވަނަވަރުވެސް ހިމެނިފައެވެ. އެހެންކަމުން ކުއްލިގޮތަަކަށް އެ ރިޕޯޓް ވަނީ އަތުލާފައެވެ.\nއަދި އެ ރިޕޯޓް އަތުލުމަށްފަހު އޭގެ ޚުލާސާއެއް ފަހުން އެފަރާތްތަކަށް ދޭނެކަމަށް ވަނީ ބުނެފައެވެ.\nމި ރިޕޯޓް ސެންސަރނުކޮށް އާންމުކުރުމުން، ސިއްރު ހެކިވެރިންނަށް ގެއްލުންތަކާއި ކުރިމަތިވެދާނެކަމަށް ގިނަ ފަރާތްތަކުން ދަނީ ސޯޝަލް މީޑިޔާގައި ބުނަމުންނެވެ.


މައްސަލަތައް ދެނެ ގަނެ ހައްލުކުރުމަށް ބްރޯޑްކާސްޓަރސް ފޯރަމެއް މައްސަލަތައް ދެނެ ގަނެ ހައްލުކުރުމަށް ބްރޯޑްކާސްޓަރސް ފޯރަމެއް\nމައްސަލަތައް ދެނެ ގަނެ ހައްލުކުރުމަށް ބްރޯޑްކާސްޓަރސް ފޯރަމެއް\nބްރޯޑްކާސްޓިންގ ދާއިރާގެ ކުރިމަގާ މެދު މަޝްވަރާކުރުމަށް ބޭއްވި ފޯރަމް\nބްރޯޑްކާސްޓްކުރުމުގެ ސުލޫކީ މިންގަނޑު އިސްލާޙުކުރުމަށް ބްރޯޑްކާސްޓަރުންގެ ލަފަޔާއި ޚިޔާލު ހޯދުމަށް ބްރޯޑްކާސްޓަރުންނާއި އެކު މޯލްޑިވްސް ބްރޯޑްކާސްޓިންގ ކޮމިޝަނުން މަޝްވަރާކޮށްފިއެވެ. އެ ކޮމިޝަނުން މި މަޝްވަރާތައް ކުރިޔަށް ގެންގޮސްފައިވަނީ ބްރޯޑްކާސްޓަރުން އަމާޒުކޮށް މިއަދު ކްރޮސްރޯޑްސްގައި ބޭއްވި “ބްރޯޑްކާސްޓަރސް ފޯރަމް”ގައެވެ.\nރާއްޖޭގެ ހުރިހާ ބްރޯޑްކާސްޓަރުންނަށް ދަޢުވަތުދީގެން ބޭއްވި މި ފޯރަމްގައި ވަނީ ބްރޯޑްކާސްޓަރުންނަށް ކުރިމަތިވާ ގޮންޖެހުންތައް ދެނެގަނެ، އެކަންކަމަށް ހައްލުހޯދުމަށް ކުރެވިދާނެ ކަންކަމާއި ބްރޯޑްކާސްޓިން ދާއިރާގެ ކުރިމަގާ މެދު މަޝްވަރާކޮށްފައެވެ. އަދި ދާއިރާގެ ކުރިއެރުމާއި ތަރައްޤީއަށް ކުރެވިދާނެ ކަންތައްތަކާއި ގުޅޭ ގޮތުންވެސް ބްރޯޑްކާސްޓަރުންގެ ޚިޔާލު ވަނީ ހޯދާފައެވެ.\nކޮމިޝަންގެ މަސްޢޫލިއްޔަތު އަދާކުރުމުގެ ގޮތުން، އެ ކޮމިޝަންގެ ކުރިއަށް އޮތް އަހަރުގައި ކުރާނެ މަސައްކަތްތަކާއި ހިންގާނެ ހަރަކާތްތަކުގެ މަޢުލޫމާތުވެސް ކޮމިޝަނުން ވަނީ ހުރިހާ ބްރޯޑްކާސްޓަރުންނަށް މި ފޯރަމްގެ ތެރެއިން ހިއްސާކޮށްފައެވެ.\nBroadcasters Forum 2021\nSession 1: Broadcasting sector challenges and how to address the issues. pic.twitter.com/6jRoVpw7b8\n— MVbroadcom (@broadcomMV) November 25, 2021\nމީގެ އިތުރުން، ބްރޯޑްކާސްޓިންގ ކޮމިޝަނުން އެކުލަވާލައިފައިވާ ބްރޯޑްކާސްޓްކުރުމުގެ ކޯޑް އޮފް ޕްރެކްޓިސް (ބްރޯޑްކާސްޓްކުރުމުގެ ސުލޫކީ މިންގަނޑު) އިސްލާޙުކުރުމަށް ބްރޯޑްކާސްޓަރުންގެ ލަފަޔާއި ޚިޔާލުވެސް ވަނީ ހުށައަޅާފައެވެ.\nޕީއެސްއެމް ނިއުސްއަށް މަޢުލޫމާތު ދެއްވަމުން ބޮރޮޑްކޮމްގެ ރައީސް މަރިޔަމް ވަހީދާ ވިދާޅުވީ މި ފޯރަމަގައި ރާއްޖޭގައި ހަރަކާތްތެރިވާ ގިނަ އަދަދެއްގެ ބްރޮޑްކާސްޓުންގެ ތަރުޚީބު ލިބިގެންދިޔަކަށެވެ. އަދި ކުރިއަށް އޮތްތަނުގައި އެފަރާތްތަކުން ހުށައެޅި ހިޔާލުތަކާ އެއްގޮތައް އަމަލުކޮށް ޕްރޮގްރާމްތައް ރަނގަޅު ކުރުމާއި ގުޅޭގޮތުންވެސް މަޝްވަރާކުރެވުނުކަމަށްވެސް މަރިޔަމް ވަހީދާ ވިދާޅުވިއެވެ.\n2011 ވަނަ އަހަރު މޯލްޑިވްސް ބްރޯޑްކާސްޓިންގ ކޮމިޝަން އުފެދުނީއްސުރެ މިހާތަނަށް، ބްރޯޑްކާސްޓްކުރުމަށް 52 ލައިސަންސް ކޮމިޝަނުން ދޫކޮށްފައިވެއެވެ. މީގެ ތެރޭގައި ހިމެނެނީ 13 ރޭޑިއޯ ޗެނަލާއި 39 ޓީވީ ޗެނަލް ލައިސަންސެވެ.


Fayah dhe vazan eri thuhthu kujjaa salaamaiy vejje\nއަފްޣާނިސްތާނުގެ ކާބުލްގެ މެޓާނިޓީ ހޮސްޕިޓަލަކަށް ތިން މީހަކު ބަޑި ހިފައިގެން ވަދެ ދިން ހަމަލަތަކެއްގައި 24 މީހުން މަރުވި އެވެ. މަރުވި މީހުންގެ ތެރޭގައި ވިހައިގެން ތިބި މީހުންނާއި އެމީހުންގެ ދަރިން އަދި ނަރުހުން ހިމެނުނެވެ.\nއެ ދުވަހު އަލަށް އުފަންވެފައި އޮތް ތުއްތު ކުއްޖެއްގެ ފުރާނަ މި ހަމަލައިން ސަލާމަތްވެފައި ވަނީ އާދަޔާޚިލާފު ގޮތަކަށެވެ. ދަ ޓައިމްސްގައިވާ މި ރިޕޯޓުގައިވާ ގޮތުން މި ކުއްޖާގެ ފަޔަށް ދެ ވަޒަން އެރި ނަމަވެސް ކުއްޖާގެ ފުރާނަ ސަލާމަތްކުރުމުގައި ޑޮކްޓަރުން ވަނީ ކާމިޔާބު ހޯދާފަ އެވެ.\nހަމަލަދިން މީހުން ހޮސްޕިޓަލަށް ވަދެފައިވަނީ ޕޮލިސް އޮފިސަރުން ކަމަށް ހެދިގެން ފުލުހުންގެ ޔުނިފޯމްގަ އެވެ. ބޮން ގޮއްވައި، ބަޑި ޖަހައި ހެދުމުގެ ސަބަބުން މަރުވި މީހުންގެ ތެރޭގައި އަލަށް އުފަންވި ތުއްތު ދެ ކުދިން ވެސް ހިމެނުނެވެ. އަދި އިތުރު 15 ވަރަކަށް މީހުންނާއި ކުދިން ޒަޚަމްވި އެވެ.\nމި ތުއްތު ކުއްޖާގެ ފަޔަށް ދެ ވަޒަން އެރިއިރު އެ ކުއްޖާ އުފަންވިތާ ވީ އެންމެ ތިން ގަޑިއިރެވެ. ނަސީބު ދިމާކުރި ގޮތުން ކުއްޖާގެ ފުރާނަ ސަލާމަތްވީ ނަމަވެސް އެ ކުއްޖާގެ މަންމަ ވަނީ މި ހަމަލައިގައި މަރުވެފަ އެވެ.\nމި ކުއްޖާގެ ބައްޕަ ރަފީއުﷲ ވަނީ މި ކުއްޖާއަށް ނާޒިޔާގެ ނަން ދީފަ އެވެ. މިއީ އޭނާގެ މަރްހޫމް މަންމަގެ ނަމެވެ.\nދެ ވަޒަން އެރުމުގެ ސަބަބުން ތުއްތު ނާޒިޔާގެ ފައި ވަނީ ބިނދިފަ އެވެ. އަދި އޭނާއަށް ފަރުވާދޭ ޑޮކްޓަރުން އުންމީދު ކުރަނީ ނާޒިޔާ ހިނގޭ ވަރަށް ބޮޑުވީމަ ހިނގުމުގައި މައްސަލައެއް ދިމާނުވާނެ ކަމަށެވެ.\nނަމަވެސް މިހާ ތުއްތު ކުއްޖެއްގެ ފަޔަށް ދެ ވަޒަން އަރައި އަނިޔާވެފައިވާ މަންޒަރު ފެނުމުން ގިނަ ބަޔަކު ހިތް ހަލާކުވި ކަމަށް މި ރިޕޯޓުގައި ވެއެވެ.\nމި ހަމަލާ އަށް ފަހު "ޑޮކްޓާޒް ވިތުއައުޓް ބޯޑާޒް" މެޓާނިޓީ ޔުނިޓުގެ އަންހެނަކު ވަނީ ހަމަލައިގައި މަރުވި މަންމައިންގެ ދަރިންނަށް ގާތުން ކިރު ދީފަ އެވެ. އޭނާ ބުނި ގޮތުގައި ޚުދް އޭނާ އަކީ ވެސް އަފްޣާނިސްތާނުގައި ހިނގަމުންދާ އިންސާނިއްޔަތު ހަލާކުކޮށްލުމުގެ ހަމަލާތަކުގައި އެންމެ ބޮޑު ގެއްލުމެއް ލިބުނު މީހުންގެ ތެރެއިން މީހެކެވެ.\nމި ހަމަލައިން ސަލާމަތްވި ޚަދީޖާ ކިޔާ މީހަކު ބުނީ ބަޑި ހިފައިގެން ތިބި ބަޔަކު އޭނާ އޮތް މެޓާނިޓީ ވޯޑަށް ވަން އިރު އޭނާ ވިހޭތާ ވީ ދެ ތިން ގަޑިއިރެވެ. އޭނާގެ ފުރާނަ ސަލާމަތްވީ ދަރިފުޅު ގަޔާ ބޮނޑިކޮށްލައިގެން ކަބަޑެއްގެ ދަށަށް ވަދެ ފިލާ އޮތީމަ ކަމަށް އޭނާ ބުންޏެވެ.


Muslim gaumu thah ekathi gandakah ve Israel aa kurimathi lumah Erdogan govaalavvaifi | Mihaaru\nފަލަސްތީނުގެ ރައްޔިތުންނަށް ތާއީދުކޮށް އިސްތަންބޫލްގައި ބޭއްވި އެއްވުމެއްގައި އުރުދުޣާން ވާހަކަ ދައްކަވަނީ. --ފޮޓޯ:އޭއެފްޕީ\nމުސްލިމް ގައުމުތައް އެކަތިގަނޑަކަށްވެ އިޒްރޭލާ ކުރިމަތިލުމަށް އުރުދުޣާން ގޮވާލައްވައިފި\n20 މެއި 2018 - 14:414comments\nއިސްތަންބޫލް (މެއި 20) - މުސްލިމް ގައުމުތަކުން އެކަތިގަނޑަކަށްވެ އިޒްރޭލާ ކުރިމަތިލުމަށް ތުރުކީގެ ރައީސް ރަޖަބް ތައްޔިބު އުރުދުޣާން ގޮވާލައްވައިފި އެވެ.\nތުުރުކީގެ އެންމެ ބޮޑު ސިޓީ އިސްތަންބޫލްގައި ބޭއްވި އޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ)ގެ ކުއްލި ބައްދަލުވުމެއްގައި އުރުދުޣާން ވިދާޅުވީ ގާޒާގައި ފަލަސްތީނުގެ މުސްލިމުން ޝަހީދު ކުރަމުންދާ އިރު އިޒްރޭލް ޒިންމާ ކުރުވަން ޖެހޭނެ ކަމަށެވެ.\n"އިޒްރޭލާ ދެކޮޅަށް ފިޔަވަޅު އެޅުމުގައި އިންސާނިއްޔަތުކަން މަރު ނުވާކަން ދުނިޔެ އިން ދައްކުވައިދޭން ޖެހޭނެ،" އުރުދުޣާން ވިދާޅުވި އެވެ.\nފަލަސްތީނުގެ ބޮޑު ވަޒީރު ރާމީ ހަމަދުﷲއާ ތުރުކީގެ ރައީސް އުރުދުޣާން (ކ) ބައްދަލު ކުރައްވަނީ. --ފޮޓޯ:އޭއެފްޕީ\nތެލް އަވީވްގައި ހުރި އެމެރިކާ އެމްބަސީ ގުދުސް އަށް ބަދަލުކުރުމާ ދެކޮޅަށް އިހްތިޖާޖް ކުރި ފަލަސްތީން މުސްލިމުން ގަޔަށް އިޒްރޭލުން ބަޑިޖަހާ 62 މީހުން ވަނީ ޝަހީދުކޮށްލައިފަ އެވެ.\nއޯއައިސީގެ ބައްދަލުވުމުގައި ގިނަ ގައުމުތަކުގެ ވެރިން ބައިވެރިވި ނަމަވެސް ސައުދީން ފޮނުވާފައި ވަނީ ފޮރިން މިނިސްޓްރީގެ ސީނިއާ އޮފިޝަލެކެވެ. ބަހުރޭނާއި މިސްރު އަދި ޔޫއޭއީން ވެސް ފޮނުވާފައި ވަނީ ދަށް ލެވެލްގެ ވަފުދެކެވެ.\nއޯއައިސީގެ ބައްދަލުވުމުގައި ފަލަސްތީނުގެ ބޮޑު ވަޒީރު ރާމީ ހަމަދުﷲ ވިދާޅުވީ ހަމަނުޖެހުންތަކުގެ އަސްލައަކީ އެމެރިކާ ކަމަށާއި އެމެރިކާ އަކީ މިހާރު މައްސަލަތަކުގެ ހައްލެއް ނޫން ކަމަށެވެ. ގުދުސް އަށް އެމެރިކާ އެމްބަސީ ބަދަލު ކުރުން އޭނާ ސިފަ ކުރައްވާފައި ވަނީ އިސްލާމީ ގައުމަކަށް އަރައިގަތުމުގެ ގޮތުގަ އެވެ.\nއޯއައިސީގެ ބައްދަލުވުމުގައި ވަނީ ގާޒާގެ ގަތުލްއާއްމު އދ. އިން ތަހުގީގު ކުރުމަށް ގޮވާލާ ގަރާރެއް ފާސްކޮށްފަ އެވެ.\nއިތުރު ލިޔުންތައް އޯއައިސީ


ޗައިނާއިން އެތެރެކުރާ މުދަލުން ނަގާ ޓެރިފް އުވާލުމަށް އެމެރިކާއަށް ގޮވާލައިފި ޗައިނާއިން އެތެރެކުރާ މުދަލުން ނަގާ ޓެރިފް އުވާލުމަށް އެމެރިކާއަށް ގޮވާލައިފި\nޗައިނާއިން އެތެރެކުރާ މުދަލުން ނަގާ ޓެރިފް އުވާލުމަށް އެމެރިކާއަށް ގޮވާލައިފި\nޗައިނާގެ ޚާރިޖީ ވަޒީރު ވަންގް ޔީ\nއެމެރިކާގެ ކުރީގެ ސަރުކާރުން ޗައިނާއާ ދެކޮޅަށް އަޅާފައިވާ ވިޔަފާރީގެ ދަތިކުރުމުގެ ފިޔަވަޅުތައް އުވާލުމަށް ޗައިނާ ސަރުކާރުން ގޮވާލައިފިއެވެ.\nޗައިނާއާ ދެކޮޅަށް އަޅާފައިވާ ފިޔަވަޅުތައް އުވާލުމަށް އެމެރިކާގެ އައު ސަރުކާރަށް ޗައިނާއިން ގޮވާލާފައިވާއިރު، އެމެރިކާގެ ކުރީގެ ރައީސް ޑޮނާލްޑް ޓްރަމްޕްގެ ވެރިކަމުގައި ޗައިނާގެ ކުންފުނިތަކާއި ދެކޮޅަށް ފިޔަވަޅު އެޅުމުގެ އިތުރުން، ޗައިނާއިން އެމެރިކާއަށް އެތެރެކުރާ މުދަލުން ޓެރިފްތަކެއްވެސް ވަނީ ނަގަން ފަށާފައެވެ.\nއެމެރިކާއިން ޗައިނާއާ ދެކޮޅަށް އަޅާފައިވާ ފިޔަވަޅުތަކާއި ގުޅޭގޮތުން ވާހަކަފުޅުދައްކަވަމުން ޗައިނާގެ ސްޓޭޓް ކައުންސިލަރ އަދި ފޮރިން މިނިސްޓަރ ވަންގް ޔީ ވަނީ ޗައިނާއާއި ދެކޮޅަށް އަޅާފައިވާ ފިޔަވަޅުތަކާއި ޓެރިފްތައް އުވާލުމަށް އެމެރިކާގެ ރައީސް ޖޯ ބައިޑަންއަށް ގޮވާލާފައެވެ. އަދި ދެ ޤައުމުގެ ދެމުގައި މަޝްވަރާތައް ފަށައި، ބުރޫއަރާފައިވާ ދެ ޤައުމުގެ ގުޅުން އަލުން ބަދަހިކުރުމުގެ މަސައްކަތް ފެށުމަށް ޗައިނާގެ ފޮރިން މިނިސްޓަރ ގޮވާލެއްވިއެވެ.\nޓްރަމްޕްގެ ވެރިކަމުގައި އެމެރިކާއާއި ޗައިނާގެ ގުޅުން ގޯސްވެފައިވާއިރު، ޗައިނާގެ ޓެކްނޮލޮޖީ ކުންފުނިތަކާއި ދެކޮޅަށް އެމެރިކާއިން ވަނީ ދަތިކުރުމަށް ގިނަ ފިޔަވަޅުތަކެއް އަޅާފައެވެ. އެގޮތުން އެމެރިކާގެ ކުންފުނިތަކާއެކު ވިޔަފާރިކުރުން މަނާކޮށް، އެމެރިކާގެ ސަރުކާރުން އިއުލާންކުރާ މަޝްރޫޢުތަކަށް ކުރިމަތިނުލެވޭ ގޮތް ވަނީ ހަދާފައެވެ. މީގެއިތުރުން ޗައިނާގެ މީޑިއާތަކާއި އެމެރިކާގައި ކިޔަވައި ޗައިނާގެ ދަރިވަރުންނަށް ދަތިކުރުމަށްވެސް އެމެރިކާއިން މަސައްކަތްކުރާކަމަށް ޗައިނާއިން ތުހުމަތުކުރެއެވެ. އެގޮތުން ޗައިނާގެ 15 މީޑިއާއެއްގެ މައްޗަށް ޓްރަމްޕްގެ ސަރުކާރުން ވަނީ ޖާސޫސްކުރުމާއި ޗައިނާގެ ޕްރޮޕެގެންޑާ ފެތުރުމުގެ ތުހުމަތު ކޮށްފައެވެ. އަދި ސަލާމަތީ ސަބަބުތަކަށްކަމަށް ބުނެ މިދިޔަ ސެޕްޓެމްބަރުމަހު ޗައިނާގެ 1000 ރައްޔިތަކަށް ދީފައިވާ ވިސާ އެމެރިކާއިން ވަނީ ކެންސަލްކޮށްފައެވެ.\nއެމެރިކާއާއި ޗައިނާގެ ގުޅުން ޓްރަމްޕްގެ ސަރުކާރުގައި ގޯސްވެފައިވާއިރު، ބައިޑަންގެ ސަރުކާރުން ޗައިނާއާއެކު ބާއްވާނެ ގުޅުމާއިމެދު ވަނީ ސުވާލު އުފެދިފައެވެ. ދާދިފަހުން އެމެރިކާގެ ރައީސް ބައިޑަންއާއި ޗައިނާގެ ރައީސް ޝީ ޖިން ޕިން ވަނީ ފޯނުން މަޝްވަރާތަކެއް ބާއްވާފައެވެ. އަދި މަޝްވަރާތަކުގައި އުއްމީދީ ވާހަކަތަކެއް ދެކެވުނުކަމަށް ޗައިނާގެ އޮފިޝަލުން ބުނެއެވެ.\nޗައިނާއާ ދެކޮޅަށް އަޅާފައިވާ ފިޔަވަޅުތައް އުވާލުމަށް އެޤައުމުން އެމެރިކާއަށް ގޮވާލިނަމަވެސް، ޗައިނާއިން އެތެރެކުރާ މުދަލުން ޓެރިފް ނެގުމަށް ކުރީގެ ސަރުކާރުން ނިންމާފައިވާ ނިންމުން މިވަގުތަށް ދަމަހައްޓާނެކަމަށް އެމެރިކާގެ މާލީ ވަޒީރު ޖެނެޓް ޔެލެން ވަނީ ވިދާޅުވެފައެވެ. ޔެލެން ވިދާޅުވީ ޑޮނާލްޑް ޓްރަމްޕްގެ ސަރުކާރުން ޗައިނާއިން އެތެރެކުރާ މުދަލުން ނަގާ ޓެރިފް ބޮޑުކުރުމަށް ނިންމި ނިންމުމާއި މެދު ބައިޑަންގެ ސަރުކާރުން ގޮތެއް ނިންމާނީ، އެކަންކަން މުރާޖަޢާކުރުމަށްފަހުކަމަށެވެ. އެހެންކަމުން ޓެރިފް ބޮޑުކުރުމަށް ނިންމާފައިވާ ނިންމުން މިވަގުތަށް ދަމަހައްޓާނެކަމަށް ޔެލެން ވިދާޅުވިއެވެ.\nޗައިނާއިން އެތެރެކުރާ މުދަލުން ނަގާ ޓެރިފް ބޮޑުކުރުމުން އެމެރިކާއަށް ފައިދާއެއް ވިތޯ ދެންނެވުމުން، ޔެލެން ވިދާޅުވީ އެކަންކަންވެސް މިހާރު ބަލަމުންދާކަމަށެވެ. އަދި ޤައުމީ ސަލަމާތާއި ގުޅުވައިގެން ޓްރަމްޕްގެ ސަރުކާރުން އަޅާފައިވާ ހުރިހާ ފިޔަވަޅުތަކެއް ބައިޑަންގެ ސަރުކާރުން މުރާޖަޢާކުރާނެކަމަށް ވައިޓް ހައުސްއިން މިދިޔަމަހު ވަނީ ބުނެފައެވެ.


ކިހާދޫ އިންޖީނުގޭގެ މައިޖަނަރޭޓަރުވެސް މައްސަލަޖެހި މުޅިރަށް ކަޅުއަދިރިކަމުގެ ތެރެއަށް\nކިހާދޫ އިންޖީނުގޭގައި ބަހައްޓާފައިހުރި ޖަނަރޭޓަރުތަކެއް: މިރަށުގެ މައިޖަނަރޭޓަރު މައްސަލަޖެހުމާގުޅިގެން މިއިންޖީނުގޭގައި މިހާރު ކަރަންޓްދިނުމަށް ބޭނުންކުރެވެނީ އެއްމެޖަނަރޭޓަރެއް.–ފޮޓޯ / އަބްދުލްޤައްޔޫމް\nމާޅޮސްމަޑުލު ދެކުނުބުރީ ކިހާދޫ އިންޖީނުގޭގައި ބޭނުންކުރަމުންދިޔަ އެންމެބޮޑު ޖަނަރޭޓަރު މައްސަލަޖެހި އެރަށުގެ ގޭގެއަށް ކަރަންޓް ދިނުމުގައި ވަރަށްބޮޑަށް ދަތިވަމުންދާކަމަށް ކިހާދޫ އޮފީހުން ވިދާޅުވެއްޖެއެވެ.\nކިހާދޫ އޮފީހުން މިހެން ވިދާޅުވެފައިމިވަނީ މިދިޔަ މަހު މިއަތޮޅު ކެންދޫގެއިންޖީނުގޭގައި ބޭނުންކުރި މައިޖަނަރޭޓަރުވެސް މައްސަލަޖެހި ރަށުގެ ގޭގެއިން ކަރަންޓް ކެނޑުމުގެ މައްސަލަ ދިމާވުމަށްފަހު އެކަންހައްލުކުރެވުނުތާ ދެހަފްތާވެސް ނުވަނީހެވެ.\nކިހާދޫ އޮފީހުން ވިދާޅުވީ ކުރިން އެރަށު އިންޖީނުގޭގައި ބޭނުންކުރި ސާޅީސް ކިލޯވޮޓްގެ މައިޖަނަރޭޓަރު މައްސަލަޖެހުނީ މިދިޔަ ހަފްތާގައިކަމަށާ، މިހާރު ރަށުގެގޭގެއަށް ކަރަންޓް ފޯރުކޮށްދެމުންދަނީ ، ވިހިކިލޯވޮޓްގެ އެންމެ ޖަނަރޭޓަރަކުންކަމުގައެވެ. ތިންވަނައަށްހުރި 18 ކިލޯވޮޓްގެޖަނަރޭޓަރުވެސް މީގެ އެތަށްމަހެއްކުރިންވަނީ މައްސަލަޖެހި ހިންގޭގޮތްނުވެފައެވެ. ކިހާދޫ ބޮޑުކަތީބު އަބްދުﷲ ނަސީމް ވިދާޅުވީ މިހާރު ކަރަންޓް ދެމުންގެންދާ ހަމައެކަނި ޖަނަރޭޓަރުވެސް ބައެއްވަގުތުތަކުގައި ނިއްވާލަންޖެހޭކަމަށާ، ރޭގަނޑުވަގުތުތަކުގައި މުޅިރަށުގެ މަގުތަކާ ބަނދަރު ބައްތިތައް އެއްގޮތަކަށްވެސް ނުދިއްލޭކަމުގައެވެ.\n“މިޖަނަރޭޓަރުން މިހާރު އެއްގޮތަކަށްވެސް ކެއްވާވަރެއްނޫން. އަނެއްކޮޅުން ދެދުވަހުން އެއްދުވަހުޖަނަރޭޓަރުގެ ހޫނުކަން ފިލުވާލާ، ފެނާ، ތެޔޮއަޅާކަންތައްކުރަން ނިއްވާލަންވެސް ޖެހޭ. ރޭގަނޑު މުޅި ރަށުގެ މަގުތަކާ، ބަނދަރުގެ ބައްތިތައް ނިއްވާލައިގެންނާ، އާންމުންވެސް ކިރިޔާ ކަރަންޓް ފުދޭވަރަށް ބޭނުންކުރާތީ މިހާވަރުވެސް މިވަނީ.” ބ. އަތޮޅުގައި ކައުންސެލަރަކު މިހާތަނަށް ނުލައްވައި ހުރި ކިހާދޫގެ ބޮޑުކަތީބު ނަސީމު ވިދާޅުވިއެވެ.\nކިހާދޫ އޮފީހުން ވިދާޅުވީ މިހާރު ކައްތައް ހުރިގޮތުން ބޭނުންކުރަމުންދާ 20 ކިލޯވޮޓްގެ ޖަނަރޭޓަރު މައްސަލަޖެހިއްޖެނަމަ، ކިހާދޫން ކަރަންޓްގެ ހިދްމަތް މުޅިންކެނޑޭނަކަމަށެވެ. ނަމަވެސް ނަސީމް ވިދާޅުވީ މައްސަލަޖެހުނު ޖަނަރޭޓަރު ރައްޔިތުންގެ ހަރަދުގައި މަރާމާތުކުރެވޭތޯ ބަލަމުންދާކަމަށާ، އުއްމީދަކީ ވީހާ އަވަހަކަށް މައްސަލަ ހައްލުކުރެވި އާދައގެ ހާލަކަށް އެޅުންކަމަށެވެ.\n420 މީހުންގެ އާބާދީއެއްއޮތް ކިހާދޫގައި ކަރަންޓްގެ ހިދްމަތް ފޯރުކޮށްދެމުންދަނީ އެރަށު ރައްޔިތުންގެ ނަމުގައި ހަދާފައިވާ އިންޖީނުގެއިންނެވެ.\n— ބ. އޭދަފުށިން އަބްދުލްގައްޔޫމް


ރައީސުލްޖުމްހޫރިއްޔާގެ އަރިހަށް ބަންގްލަދޭޝް ސަފީރު ވަދާޢީ ޒިޔާރަތް ކުރައްވައިފި – Maldivian Democratic Party\nރައީސުލްޖުމްހޫރިއްޔާގެ އަރިހަށް ބަންގްލަދޭޝް ސަފީރު ވަދާޢީ ޒިޔާރަތް ކުރައްވައިފި\nރައީސުލްޖުމްހޫރިއްޔާ މުޙަންމަދު ނަޝީދުގެ އަރިހަށް ބަންގްލަދޭޝް ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު، ޕްރޮފެސަރ ސެލީނާ މުޙްސިން ވަދާޢީ ޒިޔާރަތް ކުރައްވައިފިއެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކޮށްލެއްވުމުގައި، ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ބަންގްލަދޭޝް ސަރުކާރުން ރާއްޖެއަށް ކަނޑައަޅުއްވާފައިވާ ސަފީރުގެ މަގާމުގައި ހުންނަވައިގެން، ދިވެހިރާއްޖެއާއި ބަންގްލަދޭޝާ ދެޤައުމުގެ ދެމެދުގައި އޮތް ގާތް ރަޙްމަތްތެރި ގުޅުން އިތުރަށް ބަދަހިކުރެއްވުމަށް ކުރައްވާފައިވާ މަސައްކަތްޕުޅުތަކަށްޓަކައި، ޕްރޮފެސަރ ސެލީނާއަށް ޝުކުރު އަދާކުރެއްވިއެވެ.\nޕްރޮފެސަރ ސެލީނާގެ ވާހަކަފުޅުގައި، ބަންގްލަދޭޝް ސަރުކާރުން ރާއްޖެއަށް ކަނޑައެޅުއްވި ސަފީރުގެ މަގާމުގައި ހުންނަވައިގެން، ރާއްޖެއަށް ޚިދްމަތް ކުރެއްވުމަކީ، އޭނާއަށް ވަރަށްބޮޑު އުފާފުޅެއް ލިބިވަޑައިގެންނެވި ކަމެއް ކަމަށް ވިދާޅުވިއެވެ. އަދި ރައީސުލްޖުމްހޫރިއްޔާގެ ފަރާތްޕުޅުންނާއި، ސަރުކާރުގެ ހުރިހާ ދާއިރާއަކުން އޭނާއަށް ލިބިވަޑައިގެންނެވި ފުރިހަމަ އެއްބާރުލެއްވުމާއި އެހީތެރިކަމަށްޓަކައި ރައީސުލްޖުމްހޫރިއްޔާއަށާއި، ދިވެހި ސަރުކާރަށް ޝުކުރު އަދާކުރެއްވިއެވެ.\nޕްރޮފެސަރ ސެލީނާގެ ވާހަކަފުޅުގައި، ރާއްޖެ ޑިމޮކްރެޓިކް ނިޒާމަކަށް ބަދަލުވެގެން ދިޔަދިޔުމަށް ބައްލަވާލައްވަމުން، ރާއްޖެއަށް މިހާރު ކުރިމަތިވެފައިވާ ސިޔާސީ މައްސަލަތަކަށް އަވަސް ޙައްލެއް ލިބިގެންދާނެކަމަށް އުންމީދުކުރައްވާ ކަމުގައި ވިދާޅުވިއެވެ. އަދި، ތިމާވެށި ޙިމާޔަތް ކުރުމުގެ މުހިންމުކަމަށް ރައީސުލްޖުމްހޫރިއްޔާ ދެއްވާ ސަމާލުކަމާއި، މި ރޮނގުން ބައިނަލްއަޤްވާމީ އެއްބާރުލުން އިތުރުކުރެއްވުމަށް ރައީސުލްޖުމްހޫރިއްޔާ ކުރައްވާ މަސައްކަތްޕުޅުތައް ޕްރޮފެސަރ ސެލީނާ ފާހަގަކުރެއްވިއެވެ.\nޕްރޮފެސަރ ސެލީނާ މުޙްސިން، އޭނާގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާއަށް އެރުއްވީ، 2009 ޖެނުއަރީ މަހުގެ 19 ވަނަ ދުވަހުއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ޑޮކްޓަރ މުޙަންމަދު ވަޙީދާއި، އެޑްވައިޒަރ އޮން ޕޮލިޓިކަލް އެފެއާޒް ޙަސަން ޢަފީފާއި، މިނިސްޓަރ އޮފް ފޮރިން އެފެއާޒް ޑޮކްޓަރ އަޙްމަދު ޝަހީދު ބައިވެރިވެވަޑައިގެންނެވިއެވެ.


MI College dhorah gehlun dhee ethanun vahkan kohfaiva massala akai gulhigen meehaku hoadhanee\nޝާއިޢުކުރީ: ޙަންނާން މެއި 18, 2021, 12:44\n2021 މާރިޗް 16 ވަނަ ދުވަހުގެ ވަގުތެއްގައި އެމްއައި ކޮލެޖްގެ ދޮރަށް ގެއްލުންދީ ވައްކަން ކޮށްފައިވާ މައްސަލައަކާ ގުޅިގެން ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް މީހަކު ހޯދަމުންދާ ކަމަށް ފުލުހުން ބުނެފިއެވެ.\nމަތިން ތިޔަ ފެނިވަޑައިގަންނަނީ ފުލުހުން ހޯދާކަމަށް ބުނާ މީހާގެ ފޮޓޯއެވެ. މި މީހާއާއި ބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު ވިދާޅުވެ، އެމައުލޫމާތެއް ހިއްސާކުރެއްވުމަށް އެދޭ ކަމަށްވެސް ފުލުހުން ބުނެއެވެ.\nމިމައްސަލައިގެ އިންސިޓެންޑް ނަންބަރަކީ 481765 ކަމަށާއި މިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން މި ފުރުސަތުގައި ފާހަގަކޮށް ޝުކުރު ދަންނަވާކަމަށް ވެސް ފުލުހުން ވަނީ ބުނެފައެވެ.


President Abdulla Yameen | Mihaaru\nFebruary 05, 2017 39\nރިޔާސީ ބަޔާން އިއްވާ ޖަލްސާ އެމްޑީޕީން ބޮއިކޮޓްކޮށްފި\nރިޔާސީ ބަޔާން އިއްވުމަށް މާދަމާ އޮންނަ ރައްޔިތުންގެ މަޖިލީހުގެ ޖަލްސާ ބޮއިކޮޓް ކުރަން އެމްޑީޕީ ޕާލަމެންޓްރީ ގްރޫޕުގެ އަޣުލަބިއްޔަތުން ނިންމައިފި އެވެ.\nFebruary 02, 2017 12\nނުކުޅެދެނީ އެ ކުދިންނެއް ނޫން، މުޖްތަމައު\nޖިސްމާނީ އައިބެއް ނުވަތަ ނުކުޅެދުންތެރިކަމެއް ހުރުމުގެ ސަބަބުން، އެތައް ކަމަކުން މަހުރޫމްވެފައިވާ ކިތަންމެ ބަޔަކު އަޅުގަނޑުމެންގެ ތެރޭގައި އެބަ ތިއްބެވެ. އާދައިގެ ކުދިންނާ އެއް ކްލާހެއްގައި ކިޔެވުން ދަތިވެ އެވެ. އެތައް ތަކުލީފެއް އުފުލައިގެން ކިޔެވުނަސް، ވަޒީފާއެއް ލިބުމަކީ ވެސް ގިނަ ފަހަރު ނާދިރު ކަމެކެވެ. ނުވި ތާކަށް، އެފަދަ...\nFebruary 01, 2017 21\nއެކި ދާއިރާތަކުގެ ކޯޑިންއަށް 1000 މީހުން އުފައްދަނީ\nތަފާތު ދާއިރާތަކުން ކޯޑިން ޕްރޮފެޝަނަލްސް އުފެއްދުމަށްޓަކައި މި އަހަރުގެ ތެރޭގައި 1،000 ފުރުސަތު ހުޅުވާލާނެ ކަމަށް އެޑިއުކޭޝަން މިނިސްޓަރު ޑރ. އައިޝަތު ޝިހާމް މިރޭ ވިދާޅުވެއްޖެ އެވެ.\nFebruary 01, 2017 11\nޕީޕީއެމްގެ ހިންގުމުގެ ކަންކަން ފަސްޓް ލޭޑީ ނުކުރައްވާ\nޕީޕީއެމްގެ ހިންގުމުގެ ކަންކަން ރައީސް އަބްދުﷲ ޔާމީންގެ އަނބިކަނބަލުން ފާތުމަތު އިބްރާހީމް ކުރައްވަމުން ގެންދަވާ ކަމަށް ދެކެވޭ ވާހަކަތައް ރައީސް ޔާމީންގެ ފެކްޝަނުން މިއަދު...\nJanuary 31, 2017 7\nމިއަހަރުގެ ޝިއާރު: އިގްތިސާދީ ފުދުންތެރިކަމާ ހަމަޖެހުން\nއިގްތިސާދީ ފުދުންތެރިކަމާއި ހަމަޖެހުން ރައްޔިތުންނަށް ހޯދައިދޭން އަމާޒު ހިފައި ސަރުކާރުން މި އަހަރަށް ހާއްސަ ޝިއާރެއް ކަނޑައަޅައިފި އެވެ.\nJanuary 30, 2017 29\nރައީސް ހުރަވަޅި ރިސޯޓް ރަސްމީކޮށް ހުޅުއްވައިދެއްވައިފި\nކަނޑުއަޑީގެ ދުނިޔޭގެ އެންމެ ބޮޑު ރެސްޓޯރަންޓް ގާއިމްކޮށްފައިވާ ޅ. ހުރަވަޅި އައިލެންޑް ރިސޯޓް، ރައީސް އަބްދުﷲ ޔާމީން މިރޭ ރަސްމީކޮށް ހުޅުއްވައިދެއްވައިފި އެވެ.\nJanuary 30, 2017 23\nއެމްޑީޕީގެ ގިނަ އަދަދެއްގެ ކައުންސިލަރުން ޕީޕީއެމަށް\nއިދިކޮޅު އެމްޑީޕީގެ ގިނަ ކައުންސިލަރުންތަކެއް ސަރުކާރު ހިންގާ ޕީޕީއެމަށް ސޮއިކޮށްފި އެވެ.\nJanuary 30, 2017 41\nރާއްޖޭގެ ފަނޑިޔާރު ގެއަށް ފާޑެއް ނުކިޔޭނެ: ރައީސް\nރާއްޖޭގެ ދާޚިލީ ކަންކަމާއި ސިޔާދަތާ ބެހި، ބޭރުގެ އެކި ޖަމިއްޔާތަކާއި ޖަމާއަތްތަކުން ނިންމާ ނިންމުންތަކަށް އެމަނިކުފާނުގެ ސަރުކާރަށް އަތްތިލަބަޑި ނުޖެހޭނެ ކަމަށް ރައީސް އަބްދުﷲ...\nކައުންސިލް އިންތިހާބަށް ޕީޕީއެމްގެ ޕްރައިމަރީ ބާއްވައިފި\nލޯކަލް ކައުންސިލްތަކުގެ އިންތިހާބަށް ޕީޕީއެމްގެ ޓިކެޓްގައި ވާދަކުރާނެ ކެންޑިޑޭޓުން ހޮވުމަށް ބާއްވާ ޕްރައިމަރީ މިއަދު ބާއްވައިފި އެވެ.\nސިޔާސީ ބަޔަކު ނިހާނާ ދެކޮޅަށް ހެކިބަސް ދިން: ވަކީލު\nރައީސް އަބްދުﷲ ޔާމީން ހައްޔަރުކުރަން ކޯޓު އަމުރެއް ނެރެފައިވާ ކަން ދެއްކުމަށްޓަކައި ސައްހަ ނޫން ލިޔުމެއް ހެދި މައްސަލައިގައި 17 އަހަރަށް ޖަލަށް ލާފައިވާ އދ. މާމިގިލީ ކޯޓުގެ އިސް މެޖިސްޓްރޭޓް އަހުމަދު ނިހާނާ ދެކޮޅަށް ހެކިބަސް ދިނީ ސިޔާސީ މަގާމުތަކެއްގައި ތިބި ބަޔަކު ކަމަށާއި އެ މީހުންގެ ހެކިބަސް ގަބޫލު ނުކުރެވޭނެ ކަމަށް ނިހާންގެ...\nރައީސްގެ މަންދޫބެއްގެ ގޮތުން ތޯރިގު އދ. އަތޮޅަށް\nރައީސުލްޖުމްހޫރިއްޔާ އަބްދުﷲ ޔާމީންގެ ހާއްސަ މަންދޫބެއްގެ ގޮތުން އެންވަޔަރްމެންޓް މިނިސްޓަރު ތޯރިގް އިބްރާހިމް މިއަދު އދ. އަތޮޅަށް ފުރާވަޑައިގެންފި އެވެ.\nJanuary 26, 2017 111\nއިދިކޮޅު ހަމައެކަނި ކެންޑިޑޭޓަކީ "ތިމަން މަނިކުފާނު"\nރިއާސީ އިންތިޚާބަށް އަހަރެއްހާ ދުވަހަށް ވެފައިވާ އިރު، އެންމެން ވެސް ދައްކަނީ އިންތިޚާބުގައި ވާދަ ކުރާނެ ކެންޑިޑޭޓުންގެ ވާހަކަ އެވެ. އެއް ބަޔަކު ސުވާލު އުފައްދަނީ މިހާރު...\nތަރައްގީ އެކަންޏެއް ނޫން، ހަމަޖެހުން ވެސް ބޭނުން:ރައީސް\nރާއްޖެ އަށް ބޭނުން ވަނީ އުމްރާނީ މަޝްރޫއުތަކުން ތަރައްގީ އެކަނި ނޫން ކަމަށާއި ހަމަޖެހުން ގާއިމްވެފައި އޮތުމަކީ ވެސް މުހިއްމު ކަމެއް ކަމަށް ރައީސް އަބްދުﷲ ޔާމީން މިއަދު، ފ....\nJanuary 24, 2017 82\nރައީސް ޔާމީނާ ވާދަކުރައްވާ އިދިކޮޅު ކެންޑިޑޭޓު ކޮބާ؟\nދެ ވަނަ ދައުރަކަށް ރައީސް އަބްދުﷲ ޔާމީން ހޮވަން، ވެރިކަން ކުރާ ޕީޕީއެމުން ފޯރީގައި ކެމްޕޭން ފަށައިފި އެވެ. ދޮރުން ދޮރަށް ހިނގުމާއި ބައްދަލުވުންތަކާއި އަތޮޅުތަކުގެ ދަތުރުތައް ވެސް...\nJanuary 23, 2017 50\nއަންނަ އަހަރުގެ ރިޔާސީ އިންތިޚާބު ވާދަވެރިވާނެ: ރައީސް\nރާއްޖޭގައި އަންނަ އަހަރު ބާއްވާ ރިޔާސީ އިންތިޚާބު ވާދަވެރިވާނެ ކަމަށާއި އެ އިންތިޚާބަށް ނުކުމެވަޑައިގަންނަވަން ބޭނުންފުޅުވަނީ އާންމުން ހިތްހަަޖެހޭ ފަދަ މަސައްކަތްޕުޅުތަކެއް އެމަނިކުފާނުގެ ފުރަތަމަ ދައުރުގައި ކުރެއްވުމަށް ފަހު ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\nމައުމޫންގެ ބައްދަލުވުމަށް ހުރަސްއެޅި މައްސަލަ ކޮމިޝަނަށް\nJanuary 23, 2017 24\n"ހިޔާލުތަފާތުވުން ނިންމާނީ ގުޅަކުޅޭ ފަސްގަނޑަކު ނޫން"\nJanuary 23, 2017 33\nޖަދަލުކުރިއަސް އަޅުގަނޑުގެ އަމާޒު ސީދާ: ރައީސް\nރިޔާސީ ބަޔާން އިއްވުމަށް ބާއްވާ ޖަލްސާ ދަރުބާރުގޭގައި\nJanuary 22, 2017 51\nމެމްބަރު ސައުދުﷲ އަލުން ރައީސް ޔާމީންގެ ފެކްޝަނަށް\nޕީޕީއެމްގެ ރައީސް މައުމޫން އަބްދުލް ގައްޔޫމަށް ތާއީދު ކުރެއްވި، ތިނަދޫ އުތުރު ދާއިރާގެ މެމްބަރު ސައުދުﷲ ހިލްމީ ރައީސް އަބްދުﷲ ޔާމީންގެ ފެކްޝަނާ އަލުން ގުޅިވަޑައިގެންފި އެވެ.\nJanuary 22, 2017 14\nރައީސް ޔާމީން މާދަމާ މ. އަތޮޅަށް ވަޑައިގަންނަވަނީ\nމ. އަތޮޅުގެ ބައެއް ރަށްތަކުގައި ސަރުކާރުން ހިންގި މަޝްރޫއުތަކެއްގެ ނިމުން ފާހަގަކުރުމަށް ބާއްވާ ރަސްމިއްޔާތަށް ރައީސް އަބްދުﷲ ޔާމީން މާދަމާ އެ އަތޮޅަށް ވަޑައިގަންނަވާ ގޮތަށް...\nJanuary 20, 2017 5\n"ގުޅިގެން މަސައްކަތް ކުރާނެ ކަމަށް އުންމީދުކުރަން"\nއެމެރިކާގެ ރައީސް ކަމުގެ ހުވާ މިއަދު ކުރެއްވި ޑޮނަލްޑް ޓްރަމްޕްގެ ސަރުކާރުން ދިވެހި ސަރުކާރާ ގުޅިގެން މަސައްކަތް ކުރައްވާނެ ކަމަށް އުންމީދު ކުރައްވާ ކަމަށް ރައީސް އަބްދުﷲ ޔާމީން މިރޭ ވިދާޅުވެއްޖެ އެވެ.\nJanuary 20, 2017 24\nރައީސްގެ މަންދޫބެއްގެ ގޮތުގައި މުއިއްޒު ހދ.އަތޮޅުގައި\nރައީސް އަބްދުﷲ ޔާމީންގެ ހާއްސަ މަންދޫބެއްގެ ގޮތުގައި ހައުސިން މިނިސްޓަރު ޑރ. މުހައްމަދު މުއިއްޒު ހދ. އަތޮޅުގެ ހުރިހާ ރަށަކަށް ކުރައްވާ ދަތުރެއް ފައްޓަވައިފި އެވެ.\nJanuary 20, 2017 36\nސަރުކާރާ ދެކޮޅު މުޒާހަރާތަކަށް ތަރުހީބެއް ނުލިބޭ\nސަރުކާރާ ދެކޮޅަށް މުޒާހަރާ ކުރުމަކީ ރައްޔިތުންގެ މާ ބޮޑު ތަރުހީބެއް މިހާރު ލިބޭ ކަމެއް ނޫން ކަމަށް ރައީސް އަބްދުﷲ ޔާމީން ރޭ ވިދާޅުވެއްޖެ އެވެ.\nJanuary 19, 2017 52\nޕީޕީއެމަށް އަޣުލަބިއްޔަތު ހޯދައިދިނުމަށް އެދެން: ރައީސް\nއަންނަ އޭޕްރީލް މަހު ބާއްވާ ލޯކަލް ކައުންސިލްތަކުގެ އިންތިހާބުގައި ހުރިހާ ދާއިރާއަކުން ވެސް ޕީޕީއެމަށް ބޮޑު އަޣުލަބިއްޔަތެއް ހޯދައި ދިނުމަށް އެ ޕާޓީގެ މުސްތަޝާރު ރައީސް އަބްދުﷲ ޔާމީން މިރޭ އެދިވަޑައިގެންފި އެވެ.\nJanuary 19, 2017 27\nJanuary 19, 2017 58\nއެއާޕޯޓް ނެގީ ބޮޑު އިންވެސްޓްމަންޓަކާ ދިމާލަށް ދަނިކޮށް\nJanuary 19, 2017 17\nމައުމޫންގެ ހަފުލާ ހުއްޓުވި ސަބަބު ބުނެދޭން ނުޖެހޭތަ؟\nJanuary 18, 2017 19\n"މައުމޫންގެ ހަފުލާ ހުއްޓުވީ ވަކި މީހެއްގެ އޯޑަރަށް"\nޕީޕީއެމްގެ ރައީސް މައުމޫން އަބްދުލްގައްޔޫމް މިރޭ ބާއްވަން އުޅުއްވި ހަފުލާ ނުބޭއްވޭނެ ކަމަށް ފުލުހުން އެންގީ ވަކި މީހެއްގެ އޯޑަރަށް ކަމަށް މައުމޫންގެ ފެކްޝަނުން މިރޭ ބުނެފި އެވެ.\nފަތުވާދޭ މަތީ މަޖިލީހުގެ ރައީސަކަށް ޝައިޚް ރަޝީދު\nއިސްލާމީ ފަތުވާ ދޭ އެންމެ މަތީ މަޖިލީހުގެ ރައީސްގެ މަގާމަށް، ކުރީގެ އުއްތަމަ ފަނޑިޔާރު އައްޝައިޚް މުހައްމަދު ރަޝީދު އިބްރާހީމް މިއަދު އައްޔަން ކުރައްވައިފި އެވެ.\nJanuary 18, 2017 35\nމައުމޫނަށް ރައްދު: ހިންގުމާ ގުޅޭ ވާހަކަ ނުދެއްކޭނެ\nޕީޕީއެމް ހިންގުމާ ގުޅޭ ގޮތުން އެ ޕާޓީގެ ރައީސް މައުމޫން އަބްދުލްގައްޔޫމަށް ވާހަކަފުޅު ނުދެއްކެވޭނެ ކަމަށް ޕާޓީގެ މުސްތަޝާރު އަބްދުﷲ ޔާމީންގެ ފެކްޝަނުން މިއަދު ބުނެފި އެވެ.\nJanuary 17, 2017 23\nޕީޕީއެމްގެ ޕްރައިމަރީއަކަށް ހުޅުވައެއް ނުލެވޭނެ:މައުމޫން\nކުރިއަށް އޮޮތް ލޯކަލް ކައުންސިލްތަކުގެ އިންތިހާބަށް ޕީޕީއެމްގެ ޕްރައިމަރީ މި މަހު 27 ގައި ބާއްވާނެ ކަމަށް އިއުލާނުކޮށްފައިވީ ނަމަވެސް އެ ޕްރައިމަރީ ނުބޭއްވޭނެ ކަމަށް ޕީޕީއެމްގެ ރައީސް މައުމޫން އަބްދުލްގައްޔޫމް މިރޭ ވިދާޅުވެއްޖެ އެވެ.\nJanuary 16, 2017 22\nއާންމުންނާ އެކު ފަސްޓް ލޭޑީގެ ހާއްސަ ބައްދަލުވުންތަކެއް\nރައީސް އަބްދުﷲ ޔާމީނަށް އަންނަ އަހަރުގެ ރިޔާސީ އިންތިހާބު ކާމިޔާބު ކޮށްދެއްވަން އެ މަނިކުފާނުގެ އަނބިކަނބަލުން ފާތުމަތު އިބްރާހިމް ކުރިއަށް ގެންދަވާ ހަރަކާތްތަކުގައި، މާލޭގައި...\nއުންމީދު ކުރާވަރުގެ ބަޔާނެއް ނީއްވާނެ: އެމްޑީޕީ\nރިޔާސީ ބަޔާން އިއްވުމަށް މި އަހަރު ބާއްވާ ރައްޔިތުންގެ މަޖިލީހުގެ ޖަލްސާގައި ރައްޔިތުން އުންމީދުކުރާ ވަރުގެ ކަންތައްތަކެއް އިވިގެން ނުދާނެ ކަމަށް އެމްޑީޕީން މިއަދު ބުނެފި އެވެ.\nJanuary 15, 2017 37\nމެމްބަރުން ތިބީ ރައީސް ޔާމީނާ އެކު: އަލީ އާރިފް\nޕީޕީއެމްގައި މިހާރު ހިޔާލުތަފާތުވުންތަކެއް ނެތް ކަމަށާއި 99 ޕަސެންޓް މެމްބަރުން ތިބީ ރައީސް އަބްދުﷲ ޔާމީނާ އެކު ކަމަށް އެ ޕާޓީގެ ސްޕޯކްސްޕާސަން، ކެލާ ދާއިރާގެ މެމްބަރު އަލީ އާރިފް...\nމަޖިލީހުގެ ޖަލްސާތައް އަންނަ މަހުގެ6ގައި ފަށަނީ\nރައްޔިތުންގެ މަޖިލިސް މި އަހަރަށް ފެށުމުގެ ގޮތުން ބާއްވާ ފުރަތަމަ ޖަލްސާ އަންނަ މަހުގެ6ގައި ބާއްވާ ގޮތަށް ހަމަޖައްސައިފި އެވެ. މި ޖަލްސާގައި ރައީސް އަބްދުﷲ ޔާމީން ރިޔާސީ ބަޔާން...\nJanuary 13, 2017 102\n"ކާމިޔާބު ކުރާނީ އިދިކޮޅު މީހުން ކިހިލި ޖަހައިގެން"\nކުރިއަށް އޮތް ރިއާސީ އިންތިހާބު ރައީސް އަބްދުﷲ ޔާމީން އެއްބުރުން ކާމިޔާބު ކުރައްވާނެ ކަމަށާއި އެކަން ކުރާނީ އިދިކޮޅު ހުރިހާ އެންމެން ކިހިލި ޖަހާލައިގެން ފަސޭހަ ކަމާ އެކުގައި ކަމަށް ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަދި ވިލިމާލެ ދާއިރާގެ މެމްބަރު އަހުމަދު ނިހާނު މި ރޭ ވިދާޅުވެއްޖެ އެވެ.\nJanuary 12, 2017 54\nރައީސަށް އާ "ފެށުމަކަށް" ފަސްޓްލޭޑީ ނުކުންނަވަނީ\nރައީސް އަބްދުﷲ ޔާމީނަށް 2018ގެ ރިއާސީ އިންތިހާބު ކާމިޔާބު ކޮށްދެއްވަން، ފަސްޓް ލޭޑީ ފާތުމަތު އިބްރާހިމްގެ އިސްވެ ނެންގެވުމާއެކު "ފެށުން"ގެ ނަމުގައި ހާއްސަ ހަރަކާތްތަކެއް ކުރިއަށް ގެންދަން ނިންމައިފި އެވެ.\nސަރުކާރުގެ ދެ މަގާމަކަށް ބަދަލު ގެނެސްފި\nސަރުކާރުގެ ދެ މަގާމަކަށް ރައީސް އަބްދުﷲ ޔާމީން މިއަދު ބަދަލު ގެންނަވައިފި އެވެ.\n"600 ކެންޑިޑޭޓުން ނެރޭނެ، ޕްރައިމަރީ މި މަހު"\nއެޕްރީލް 8 ގައި ބާއްވާ ލޯކަލް ކައުންސިލް އިންތިހާބަށް ޕީޕީއެމުން ގާތްގަނޑަކަށް 600 ކެންޑިޑޭޓުން ނެރޭނެ ކަމަށް އެ ޕާޓީގެ ސެކްރެޓަރީ ޖެނެރަލް، ރައްޔިތުންގެ މަޖިލީހުގެ ނިލަންދޫ...


Kiwi: Jinsee nukulhedhuntherikan kurimathivefaivaa meehunnah rangalhu meyvaa eh – adduLIVE\nކިވީ: ޖިންސީ ނުކުޅެދުންތެރިކަން ކުރިމަތިވެފައިވާ މީހުންނަށް ރަނގަޅު މޭވާއެއް\nFeb 05, 2019, 07:34 ޝަބްނަމް ރަޝީދު\nކިވީ ފުރުޓަކީ ހުތް ފޮނި އަނގަޔަށް މީރު މޭވާ އެކެވެ. މިއީ މިހާރު ރާއްޖެއަށް ވެސް ވަރަށް ފަސޭހަ ކަމާއެކު އެތެރެކޮށް މީހުންނަށް އަތްފޯރާފަށުން ލިބެން ހުންނަ ރަނގަޅު މޭވާއެކެވެ. ކާނާގެ ބާވަތްތަކުން މުއްސަދި ހަށިގަނޑަށް އެންމެ ފައިދާހުރި 26 ބާވަތުގެ ތެރޭގައި ކިވީ ގުނާލެވެއެވެ. ކިވީ ގައި ވެސް ތަފާތު ވިޓަމިންތަކާއި، މަޢުދަންތަކުގެ އިތުރުން ހަށިގަނޑަށް ފައިދާހުރި އެތަކެއް މާއްދާތަކެއް އެކުލެވިގެން ވެއެވެ.\nތަބީޢީ އެންޓި އޮކްސިޑެންޓް ތައް4ވަނަ އަށް އެންމެ ގިނައިންް ހުންނަނީ ކިވީ ގައި ކަމަށްވަނީ ފާހަގަކުރެވިފައެވެ.\nކިވީއިން ލިބޭ ފައިދާ ތަކަށް ބަލާއިރު މި މޭވާގައި ހިމެނޭ އެމިނޯއެސިޑް "އާރޖިނިން" އަކީ ލޭހޮޅިތައް ފުޅާކޮށްލާ މާއްދާ އެކެވެ. އެހެންކަމުން މިއީ ޖިންސީ ނުކުޅެދުންތެރިކަން ކުރިމަތިވެފައިވާ މީހުންނަށް ވަރަށް ބޮޑަށް އެހީތެރިކަން ހޯދޭނެ މޭވާ އެކެވެ.\nކިވީގައި ހިމެނޭ އެމިނޯއެސިޑް "އާރޖިނިން" އަކީ "އެންޖިއޯޕްލާސްޓީ" ހެދުމަށްފަހު، ލޭދައުރުވުން ރަގަޅުކޮށްދީ، ލޭހޮޅިތަކުގެ ތެރޭގައި ސަރުބީ ގަނޑު އުފެދުން ނުވަތަ ތަތްލުމުން ރައްކާތެރިކޮށްދޭ މާއްދާ އެކެވެ.\nކިވީގައި މުހިއްމު ފައިޓޯކެމިކަލް އެއް ކަމުގައިވާ "ލޫޓީން" ހުރެއެވެ. މިއީ ފުއްޕާމޭގެ ކެންސަރު އަދި ޕްރޮސްޓޭޓް ކެންސަރުން ރައްކާތެރިވުމާއި ގުޅުމެއްވާ މާއްދާއެއްކަމަށް ވަނީ ފާހަގަ ކުރެވިފައެވެ.\nކިވީގައި ޑައެޓްރީ ފައިބަރުން މުއްސަނދި މޭވާއެކެވެ. ޑައެޓްރީ ފައިބަރު ފަދައިން އެކަމަކު އެއަށްވުރެ އަވަހަށް އަދި ރަގަޅަށް ބަނޑު ފަސޭހަކޮށްދޭ މާއްދާއެއް (ކޮން މާއްދާއެއްކަން އަދި ނުހޯދޭ) ކިވީގައި ހުންނަކަންވަނީ ޝައްކުކުރެވިފައެވެ. މިކަމުގެ ސަބަބުން ގޮހޮރުގެ ކެންސަރު ޖައްސަނިވި މާއްދާތައް ގޮހޮރުގެ ފާރުތަކުގައި ތަތްލުމުން ހިމާޔަތްކުރުމުގައި އެހީއަކަށް ވެދެއެވެ.\nކިވީ އަކީ ދޮންވުމުން ވެސް ފެހިކުލައިގައި ހުންނަ މަދު މޭވާތަކުގެ ތެރެއިން މޭވާ އެކެވެ. ކިވީ ދޮންވުމުން ވެސް ފެހިކުލައިގައި ހުންނަނީ އޭގައި ހިމެނޭ "ކްލޯރޯފައިލް" ކިޔާ މާއްދާއެއްގެ ސަބަބުންނެވެ. ވަރަށް ގިނަ ދިރާސާތައް ދައްކާގޮތުގައި ކްލޯރޯފައިލް އިން އުފެދިގެން އަންނަ "ކްލޯރޯފައިލިން"އަކީ ފުރަމޭގެ ކެންސަރު އުފެދިބޮޑުވުމަށް ހުރަސްއަޅާ މާއްދާ އެކެވެ.\nކިވީގައި "އައިނޯސިޓޯލް" ހުރުމަކީ ހަކުރު ބަލި ކޮންޓްރޯ ކުރުމުގައި އީޖާބީ ދައުރެއް އަދާކޮށްފާނެ ކަމެކެވެ. ހަކުރު ބަލީގެ ސަބަބުން އަތްފައިގެ ނާރުތައް ހަލާކުވެފައިވާ މީހުންނަށް، އައިނޯސިޓޯލް ހިމެނޭ ސަޕްލިމެންޓް ދިނުމުން، ނާރުތަކުގެ މަސައްކަތް ރަގަޅުވެދާނެ ކަމަށް ބެލެވެއެވެ. ހޯރމޯންތަކާއި، ނިއުރޯޓްރާންސްމިޓަރު ތަކުގެ މަސައްކަތްތަކަށް ސެލްތައް އިޖާބަ ދިނުމުގައި އައިނޯސިޓޯލް ގެ ދައުރެއް ވެއެވެ. މިއީ "ސެލް ސިގްނަލިންގ ޕްރޮސެސް" ގައި ދެވަނަ މެސެންޖަރ އެއްގެ ދައުރު އަދާކުރާ މާއްދާއެކެވެ. މީގެ އިތުރުން މީގައި ހިމެނޭ ފައިބަރަކީ ވެސް ލޭގެ ހަކުރުގެ މިންވަރު ކޮންޓްރޯލްކޮށްދޭ މާއްދާ އެކެވެ.\nހިތުގެ ބަލީގެ ޚާއްޞަ ޑޮކްޓަރުން ވިދާޅުވާގޮތުގައި، ހަށިގަނޑުގައި ސޯޑިއަމް-ޕޮޓޭސިއަމް އެކުލެވޭ ނިސްބަތަކީ ހިތުގެ ދުޅަހެޔޮކަމަށް މުހިއްމު ކަމެކެވެ. އެގޮތުން ހިތުގެ މަސައްކަތްތައް ފުރިހަމަވެ، ރަގަޅުވާނީ، ކެއުމުގައި ހިމެނޭ ސޯޑިއަމް މަދުވެފައި، ޕޮޓޭސިއަމް ގިނަވާނަމަ އެވެ. ކިވީ އަކީ ސޯޑިއަމް މަދު، ޕޮޓޭސިއަމް ގިނަ ކާނާގެ ބާވަތެކެވެ. އަދި ޕޮޓޭސިއަމް ގިނަވުމަކީ ލޭގެ ޕްރެޝަރު ކޮންޓްރޯލް ކުރުމުގައި ވެސް އެހީތެރިވެދޭ ކަމެކެވެ.\nކިވީގައި މެގްނީޒިއަމް ވެސް ހުރެއެވެ. މެގްނީޒިއަމް މަދުވުމަކީ ލޭމައްޗަށްދިއުމާއި، ހާރޓް އެޓޭކް ޖެހުން ފަދަ ހިތުގެ ބަލިތަކަށް މަގުފަހިކޮށްދޭ ކަމެކެވެ.\nކިވީގައި "ޕެކްޓިން"ކިޔާ މާއްދާއެއް ހުރެއެވެ. މިއީ ހަށިގަނޑުގައި ހިމެނޭ ސަރުބީގެ މިންވަރު ދަށްކޮށްދޭ މާއްދާ އެކެވެ. ސަރުބީގެ މިންވަރު ދަށްވާނަމަ، ލޭހޮޅިތަކުގައި ސަރުބީ ޖަހައި، ލޭހޮޅިތައް ބެދި، ލޭމައްޗަށްދިއުމާއި، ހާރޓް އެޓޭކް އަދި ސްޓްރޯކް ޖެހުމުގެ ފުރުޞަތު ކުޑަވާނެ އެވެ.\nކިވީގައި ޑައެޓްރީ ފައިބަރު ވެސް ހުރެއެވެ. ފައިބަރަކީ ވެސް ހަށިގަނޑުގެ ސަރުބީ ދަށްކޮށްދޭ މާއްދާ އެކެވެ. މިކަމުގެ ސަބަބުން ހިތުގެ ބަލިތަކާއި ދުރުކޮށްދެއެވެ.\nކިވީގައި ގިނަ އަދަދަކަށް ކެރޮޓިނޮއިޑްތައް (ބީޓާ ކެރޮޓީން، ލޫޓީން، ޒެންތޯފައިލިން)، ފީނޯލިކް ކަމްޕައުންޑްތައް ( ފްލޭވޮނޮއިޑް، އެންތޯސިއެނިން)، އަދި އެންޓި އޮކްސިޑެންޓްތައް (ވިޓަމިން ސީ ، ވިޓަމިން އީ) ހުރެއެވެ. މިމާއްދާތައް ހުރުމަކީ ހަށިގަނޑުގައި ހުންނަ ރަގަޅު ކޮލެސްޓްރޯލްތައް "އޮކްސިޑައިޒް" ވުމަށް ހުރަސްއަޅާ ކަމެއްކަމަށްވަނީ ބެލެވިފައެވެ. އަދި މިދެންނެވި އެންޓި އޮކްސިޑެންޓް ތަކުގެ ސަބަބުން ފްރީ ރެޑިކަލްތަކުން ލޭހޮޅީގެ ފާރަށް ލިބޭ ގެއްލުން ހިމާޔަތްކޮށްދީ، ލޭހޮޅިތައް ރައްކާތެރިކޮށްދެއެވެ.\nކިވީ އަކީ އޮމެގާ-3-ފެޓީ އެސިޑް އިން މުއްސަދި މޭވާ އެކެވެ. ދިރާސާތަކުން ދައްކާގޮތުގައި މިބުނި މާއްދާ ގިނައިން އެކުލެވޭ ކާނާ ބޭނުންކުރުމަކީ، ހިތުގެ ބަލިތަކާއި، ސްޓްރޯކްޖެހުން ފަދަ ކަންކަމުން ދުރުކޮށްދޭނެ ކަމެކެވެ. އަދި މިއީ އޯޓިޒަމް އާއި، ތުއްތުކުދިން ކަންކަމަށް ސަމާލުކަންދިނުން ކުޑަވުމުން މިންޖުކުރުމުގައި އެހީތެރިވެދޭ މާއްދާ އެއް ވެސް މެއެވެ.\nކިވީ ގައި "ސިރޮޓޮނިން"ހުރެއެވެ. މިއީ ގިނަ މީހުންނަށް މަޑުމައިތިރިކަމާ، ހަމަޖެހުން ގެނެސްދޭ މާއްދާ އެކެވެ. އެހެންކަމުން ކިވީ އާންމުކޮށް ބޭނުންކުރާނަމަ، ދިރިއުޅުމުގެ ފިއްތުންތަކާ ދުރުކޮށްދީ، މީހާ ހިތްހަމަޖެހުމުގައި އުޅެލުމުގެ މަގުފަހިވާނެ އެވެ.\nމެކިޔުލަރ ޑިޖެނެރޭޝަން އަކީ އުމުރުން ދުވަސްވުމުން ލޮލުގެ ފެނުމަށް ބަދަލުގެނުވާ ބައްޔެކެވެ. ކިވީ އަކީ ލޫޓީން އިން މުއްސަދި މޭވާ އެކެވެ. ލޫޓީން އަކީ ލޮލުގެ އަލި ދުލީގައި ޖަމާވާ މާއްދާ އެކެވެ. ފަހުގެ ދިރާސާތަކުން ދައްކާގޮތުގައި މިބުނި މާއްދާ އަކީ މެކިޔުލަރ ޑިޖެނެރޭޝަން އިން ރައްކާތެރިކޮށްދީފާނެ މާއްދާ އެކެވެ. ދިރާސާއަކުން ދައްކާފައިވާ ގޮތުގައި ދުވާލަކު3ފަހަރަށްވުރެ ގިނައިން ކެއުމުގައި މޭވާ ބޭނުންކުރުމަކީ އުމުރުން ދުވަސްވުމުން ދިމާވާ މެކިޔުލަރ ޑިޖެނެރޭޝަން ކުރިމަތިވުމުގެ ފުރުޞަތު 36 އިންސައްތަ ދަށްކޮށްދޭނެ ކަމެކެވެ. މީގެ އިތުރުން ވިޓަމިން ސީ، ވިޓަމިން އީ، އަދި ވިޓަމިން އޭ ކިވީގައި ހުރުމަކީ ވެސް މިބުނިކަމަށް ބާރުއަޅައިދޭ ކަމެކެވެ.


Madi Kashi Jahaigen Faruvaa Dhemundhaa Meehaa Emergency Gai, Haalu Annanee Rangalhuvamun - Vaguthu\nމަޑި ކަށިޖަހައިގެން ފަރުވާދެމުންދާ މީހާ އިމަޖެންސީގައި، ހާލު އަންނަނީ ރަނގަޅުވަމުން\nފައިގެ ތަނބި ކަށްޓަށް މަޑިއެއްގެ ކަށްޓެއް ހެރުމުގެ ސަބަބުން ޙާލު ދެރަވެގެން އެމްއެންޑީއެފްގެ އެހީތެރިކަމާއެކު ރ. އުނގޫފާރު ރީޖަނަލް ހޮސްޕިޓަލަށް ގެންގޮސް ފަރުވާދެމުންދާ، "އަސްދަނޑި" ދޯނީގެ މަސްވެރިޔާގެ ޙާލު ރަނގަޅުވަމުން އަންނަކަމަށް އެ ހޮސްޕިޓަލުން ވިދާޅުވެއްޖެއެވެ.\nއުނގޫފާރު ރީޖަނަލް ހޮސްޕިޓަލްގެ މެނޭޖަރ ޝީޒާ އިބްރާހިމް "ވަގުތު"އަށް ވިދާޅުވީ، މިއަދު ހެނދުނު އެ ހޮސްޕިޓަލަށް ގެންދެވުނު އުމުރުން 53 އަހަރުގެ މަސްވެރިޔާ ހޮސްޕިޓަލަށް ގެނެވުނު އިރު ޙާލު ސީރިއަސް ކަމަށާއި، މިވަގުތު އެމަޖެންސީގައި ފަރުވާދެމުންދާ މަސްވެރިޔާގެ ޙާލު ރަނގަޅުވަމުން އަންނަ ކަމަށާއި، މިރޭގެ ވަގުތެއްގައި ވޯޑަށް ބަދަލުކުރެވޭނެ ކަމަށެވެ.\n"މިހާރު މިވަގުތަށް ޕޭޝަންޓުގެ ޙާލު އަންނަނީ ރަނގަޅުވަމުން. ޕޭޝަންޓް މިވަގޮތު އޮތީ ނިންދަވާފައި އެމަޖެންސީގައި، ނަމަވެސް މިރޭ ވޯޑަށް ބަދަލު ކުރެވިގެންދާނެ،" ޝީޒާ ވިދާޅުވިއެވެ.\n"އަސްދަނޑި" ދޯނީގެ މަސްވެރިޔާ މިއަދު ހެނދުނު 11 ޖަހާކަންހާއިރު ސީ އެންބިއުލާންސްގައި އުނގޫފާރު ރީޖަނަލް ހޮސްޕިޓަލަށް ގެންދިޔައީ ރ. މަޑުއްވަރީ އާއި 13 މޭލު ބޭރުގައި މަސްވެރިކަން ކުރަމުން ދަނިކޮށް އޭނާގެ ޙާލު ސީރިއަސްވެ އެމްއެންޑީއެފްގެ އެހީތެރިކަމަށް އެދުމުން ނޮދަން އޭރިއާގެ ކޯސްޓްގާޑުގެ އެހީތެރިކަމާއެކު ބ. އަތޮޅު ސީއެންބިއުލަންސްގައެވެ.\nއެސްއޯއެފުން ޑޮލަރު ޖަމާކުރި މޭޖާ ނަވީންއަށް ފިޔަވަޅު އަޅާނެ - އެމްއެންޑީއެފް\nއިންޑިއާ ހެލިކޮޕްޓަރުގައި ބަލި މީހަކު މާލެ ގެނެސްފި\nމުދާ ބަރުކޮށްގެން ދިޔަ ދޯންޏެއް ދިޔަވާތީ ސިފައިން ހަރަކާތްތެރިވަނީ


vnews - Villa college aai ENDEVOR aai dhemedhu ehbasvumehgai soi kohfi\nވިލާ ކޮލެޖާއި އެންޑީވޯ އާއި ދެމެދު އެއްބަސްވުމެއްގައި ސޮއިކޮށްފި\nވިލާ ކޮލެޖާއި އެންޑީވޯ އާއި ދެމެދު އެއްބަސްވުމެއްގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން -- ފޮޓޯ: ވީނިއުސް\nވިލާ ކޮލެޖާއި އިންޓަނޭޝަނަލް ސެންޓަރ ފޯ އެންވަޔަރަންމަންޓް ޑިވަލޮޕްމެންޓް އެންޑް އޮޕަރޭޝަނަލް ރީސާޗް (އެންޑީވޯ) އާއި ދެމެދު އެއްބަސްވުމެއްގައި ސޮއިކޮށްފި އެވެ.\nވިލާ ކޮލެޖުގައި މިއަދު ބޭއްވި ރަސްމިއްޔާތެއްގައި ވިލާ ކޮލެޖުގެ ފަރާތުން އެއްބަސްވުމުގައި ސޮއި ކުރެއްވީ އެ ކޮލެޖުގެ ރެކްޓަ ޑރ. އަހްމަދު އަންވަރެވެ. އަދި އެންޑީވޯގެ ފަރާތުން ސޮއި ކުރެއްވީ އެ ތަނުގެ އެގްޒެކެޓިވް ޑައިރެކްޓަ ޑރ. އަބްދުލް ސައްތާރު ޔޫސުފެވެ.\nމިރަސްމިއްޔާތުގައި ޑރ. އަންވަރު ވިދާޅުވީ ވިލާ ކޮލެޖަކީ ދިރާސާކުރުމުގެ ދާއިރާގައި ވަރަށް ހަލުވި ދުވެލީގައި މަސައްކަތްކޮށް ކުރިއަށްދާން ބޭނުންވާ ކޮލެޖެއް ކަމަށެވެ. އެގޮތުން ވަރަށް ގިނަ ވޯކްޝޮޕްތައް ހިންގާފައި ވާނެ ކަމަށާއި ކޮލެޖްގެ މުވައްޒަފުންނަށް ރިސާޗުގެ ދާއިރާއިން ތަމްރީނުތައް ދީފައި ހުންނާނެ ކަމަށްވެސް ވިދާޅުވި އެވެ. އެހެންކަމުން އެންޑީވޯ އާއި އެކު ސޮއި ކުރެވުނު އެއްބަސްވުމުގެ ސަބަބުން ވިލާ ކޮލެޖުން ކުރަމުންދާ މަސައްކަތްތައް އިތުރަށް ފުޅާ ކުރެވި ބޮޑެތި ކުރިއެރުންތަކެއް ލިބިގެންދާނެ ކަމަށްވެސް ވިދާޅުވި އެވެ.\nޑރ. އަންވަރު އިތުރަށް ވިޑާޅުވީ އެންޑެވޯ އާއި އެކު މިހާރުވެސްް މަސައްކަތްތަކެއް ކުރިއަށްދާ ކަމަށާއި މިއެއްބަސް ވުމަކީ އެ މަސައްކަތްތައް ރަސްމީ ގޮތެއްގައި ބަލައިގަތުމަށް ވެވޭ އެއްބަސްވުމެއް ކަމަށެވެ.\nމި ރަސްމިއްޔާތުގައި ޑރ. އަބްދުލް ސައްތާރު ޔޫސުފް ވިދާޅުވީ އަމިއްލަ ފަރާތްތަކުން ކުރާ ދިރާސާތައް ސިޔާސަތުތައް ކަނޑައަޅާ މަރުހަލާތަކަށް ގެންދިޔުމުގައި އެންޑީވޯ ފަދަ ޖަމިއްޔާތަކުގެ ދައުރު ވަރަށް ބޮޑު ކަމަށެވެ.\nޑރ. ސައްތާރު ވިދާޅުވީ ޔުނިވާސިޓީ ތަކުގައި ކިޔާވާ ކުދިންގެ ދިރާސާތަކަކީ ގެއްލިގެންދާނެ އެއްޗެއް ނޫން ކަމަށާއި އެންޑީވޯގެ މައިގަނޑު މަސައްކަތަކީ އެފަދަ ދިރާސާ ތަކުގައި ހުރި ބިނާކުރަނިވި ކަންކަން ބަލައި ސިޔާސަތުތައް ކަނޑައަޅާ މަރުހަލާތަކަށް އެ މައުލޫމާތުތައް ފޯރުކޮށްދިނުން ކަމަށެވެ. އެންޑީވޯއިން އިސްކަންދޭ މައިގަނޑު ތިން ދާއިރާއެއްވާ ކަން ފާހަގަކުރައްވަމުން ޑރ. ސައްތާރު ވިދާޅުވީ މާހައުލުގެ ދާއިރާ ތަރައްގީގެ ދާއިރާއާއި ރިސާޗްގެ ދާއިރާއަށް އިސްކަންދޭ ކަމަށެވެ.\nޑރ. ސައްތާރުގެ ވާހަކަފުޅުގައި ވަނީ ވިލާ ކޮލެޖުން އެބޭފުޅުންނަށް އިތުބާރު ކުރައްވާ އެ ބޭފުޅުންނާއެކު މަސައްކަތް ކުރުމަށް އެއްބަސްވުމުން އެކަމަށް ޝުކުރު އަދާކުރައްވާފަ އެވެ.\nމި އެއްބަސްވުމުގެ މައިގަނޑު މަގުސަދަކީ ވިލާ ކޮލެޖާއި އެންޑީވޯއާއި ގުޅިގެން ރިސާޗް ދާއިރާގެ އެކި ކަންކަމުގައި މަސައްކަތްކުރުމެވެ. މީގެ އިތުރުން އިލްމީ އެހެނިހެން ދާއިރާތަކުން މަސައްކަތް ކުރުމާއި ދިރާސާގެ ދާއިރާއިން މީހުން ބިނާ ކުރުމުގައި އެއްބާރުލުން ދިނުންވެސް މިއެއްބަސްވުމުގެ މަގުސަދުތަކުގެ ތެރޭގައި ހިމެނެ އެވެ.


Fandiyaarunnah Yameenge message eh: nufoozun ehkkibaave, adhuluverivey! - One Online\n1 ޑިސެމްބަރު 2021: މާލެ، ރައީސް އަބްދުﷲ ޔާމީން ރައްޔިތުންނަށް ޝުކުރު ދެންނެވުމަށް ބޭއްވި ޖަލްސާގައި ރައްޔިތުންނާ މުހާތަބުކުރައްވައި ވާހަކަފުޅު ދައްކަވަނީ --- ވަން ފޮޓޯ: ޔޫސުފް ސޮފްވާން\nފަނޑިޔާރުންނަށް ޔާމީންގެ މެސެޖެއް: ނުފޫޒުތަކުން އެއްކިބާވެ އަދުލުވެރިވޭ!\nނުފޫޒުތަކުން އެއްކިބާވެ، އަދުލުވެރިވުމަށް ފަނޑިޔާރުންނަށް، ކުރީގެ ރައީސް އަބްދުﷲ ޔާމީން އަބްދުލްގައްޔޫމް އިލްތިމާސްކުރައްވައިފިއެވެ.\nޕީޕީއެމްގެ އޮފީހުގައި ރޭ ބޭއްވި ޖަލްސާގައި ރައީސް ޔާމީން ވިދާޅުވީ، ރާއްޖޭގެ ފަނޑިޔާރުގެއަށް ބޮޑެތި ނުފޫޒުތަކެއް އެބަ އޮތް ކަމަށާއި ޝަރުއީ ދާއިރާ އަދިވެސް އޮތީ ކޮރުކޮށް ކަމަށެވެ.\nވިޔަފާރިވެރީންނާއި، ދައުލަތުން ފަނޑިޔާރުގެއަށް އަތްބާނާ ކަމުގެ ތުހުމަތުކުރައްވައި ރައީސް ޔާމީން ވިދާޅުވީ، ފަނޑިޔާރުގެއަށް އޮންނަ ނުފޫޒު ހުއްޓުވައިގެން ނޫނީ، ގައުމުގެ ކަންކަން ކުރި ނާރާނެ ކަމަށާއި ގައުމަށް ހަމަޖެހުމެއްވެސް ނުލިބޭނެ ކަމަށެވެ.\nރައީސް ޔާމީން ވިދާޅުވީ، ފަނޑިޔާރުންނަކީ ވަޒީފާއަށް ބިރުގަންނަ ބަޔަކަށް ވެގެން ނުވާނެ ކަމަށާއި، ކޮންމެ މީހަކަށްވެސް ނޫނެކޭ ބުނަން ކެރޭ ބަޔަކަށް ފަނޑިޔާރުން ވާން ޖެހޭނެ ކަމަށެވެ.\n"އަޅުގަނޑުމެން ފަނޑިޔާރުންނަށް އިހުތިރާމާއެކު ދަންނަވާލަން ބޭނުންވަނީ، ތިއީ އަޅުގަނޑުމެން އެންމެންނަށް ވުރެ މަތީ ބައެކޭ. އަޅުގަނޑުމެން އެންމެންނަށް ވުރެ މަތިވެރި އަމާނާތެއް ހަވާލުވެފައި ތިބި ބައެކޭ ފަނޑިޔާރުންނަކީ. އަދުލުވެރިކަން އިސްކުރައްވާށޭ. އިންސާފު އިސްކުރައްވާށޭ. ނުފޫޒުތަކުން އެއްކިބާވާށޭ. ކޮންމެ މީހަކަށްވެސް ނޫނެކޭ ބުނަން ކެރެންވާނެ." ރައީސް ޔާމީން ވިދާޅުވިއެވެ.\nރައީސް ޔާމީން އިތުރަށް ވިދާޅުވީ، ވަޒީފާގެ ބިރަކީ، އެތައް ބައެއްގެ ހައްގަށް އަރައިގަތުމަށް ފަނޑިޔާރުންނަށް ލިބޭ ޓިކެޓެއް ނޫން ކަމަށާއި ފަނޑިޔާރުން ވާންވާނީ ހުވަޔާ އެއްގޮތަށް އިންސާފުގެ މަގުން ކަންކަން ކުރާ ބަޔަކަށް ކަމަށެވެ.\nގުޅޭ ޓެގު ކުރީގެ ރައީސް އަބްދުﷲ ޔާމީން ޝަރުއީ ދާއިރާ ރައީސް ޔާމީން